પ્રક૨ણ ૯ - ઉન્મત્તપણાનું પરિણામ / સરસ્વતીચંદ્ર - ૧ / ગોવર્ધનરામ ત્રિપાઠી | ગુજરાતી લિટરેચર\nપ્રક૨ણ ૯ - ઉન્મત્તપણાનું પરિણામ / સરસ્વતીચંદ્ર - ૧ / ગોવર્ધનરામ ત્રિપાઠી\nલીલાપુરથી પાછાં આવ્યા પછી રાણાની ઉદારતાને લીધે બુદ્ધિધને સારું અને વિશાળ ઘર બંધાવ્યું હતું. દરવાજા અંદર મ્હોટી ખડકી હતી અને ખડકી પાછળ મ્હોટો ચોક હતો. ચોકની બે પાસ મ્હોટા ખંડ હતા તેમાં ખંડના ભાગ કરી રસોડું, પાણીયારું, જમવાનો ખંડ વગેરે કરાવ્યું હતું. બીજી પાસના ખંડમાં જુવાન સ્ત્રીવર્ગની કચેરી ભરાતી. ચોક પાછળ પરસાળ, ઓરડો, ગજાર વગેરે હતું. પરસાળમાં સૌભાગ્યદેવી બેઠક રાખતી. ચોક અને ખડકી વચ્ચે પાટીયાં ભરી દીધાં હતાં. ખડકીમાં ઈંગ્રેજોની “વેટિંગ રૂમ” જેવી ગોઠવણ હતી અને બ્હારના ઓટલા ઉપર અમાત્યના સીપાઈયો તથા ચાકરો બેસતા અને રાત્રે ખડકીમાં સુતા. સ્ત્રીવર્ગના ખંડમાંથી જોડની ગલીમાં બારી પડતી. એ ખંડ ઉપરની મેડીમાં પ્રમાદધનનું શયનગૃહ હતું. ખડકીની મેડી વિશાળ હતી. તેમાં બુદ્ધિધને પોતાનું દીવાનખાનું રાખ્યું હતું. પ્રમાદધનના શયનગૃહ ભણીથી દીવાનખાનાનો થોડોક ભાગ નીરાળો રાખ્યો હતો અને તેમાં મિત્ર મંડળ સાથે એ બેસતો. બીજી પાસના ખંડ ઉપર બુદ્ધિધનનું શયનગૃહ હતું. તેમાંથી પણ દીવાનખાનામાં બારી પડતી હતી.\nચારેપાસની મેડીઓ ઉપર બીજો માળ હતો અને ચોક ઉપર રવેશોવાળી ફરતી અગાશી હતી તેમાં ચારે પાસની બધી મેડીઓમાંથી જુદી જુદી બારીયો પડતી હતી. નવીનચંદ્રને પ્રમાદધનવાળા દીવાનખાનામાં સુવાનું રાખ્યું હતું. એની પથારી કરાવી પ્રમાદધન અમાત્યના દીવાનખાનામાં બા૨ણું અડકાવી ગયો. નવીનચંદ્ર દીવો હોલવી સુવાની તૈયારી કરે છે એટલામાં બે પાસથી સ્વર સંભળાયા. એકપાસ દીવાનખાનામાં અમાત્ય, નરભેરામ અને પ્રમાદધન વાતો કરતા હતા. બીજી પાસ, પ્રમાદધનનું શયનગૃહ હતું અને પ્રમાદધન પિતા પાસે બેઠો હતો એટલીવાર નણંદ ભોજાઇ પાસે બેઠી બેઠી ગપાટા મારતી હતી. મુંબાઈથી મંગાવેલાં પુસ્તકો એક બે દિવસ થયાં આવ્યાં હતાં અને તે વાંચ્યાથી એકલપેટો આનંદ ભોગવતાં સંતોષ ન વળતાં નણંદ પાસે ભાભી વાંચી બતાવતી હતી અને ઈંગ્રેજી તથા સંસ્કૃત પુસ્તકોના ૨મણીય ભાગોનું ભાષાંતર કરતી હતી તે અલકકિશોરી એકાગ્ર ચિત્તે સાંભળતી લીન અને દીન બનતી હતી.\n“અલક બ્હેન, સાંભળો. આ એક રસિક વાત છે. એક બાયડીને મુકીને એનો ધણી જતો રહ્યો તે ઉપરથી એ બીચારી એકાંતમાં મનમાં ને મનમાં રુવે છે ને કહે છે તે બોલ રોજ આવે એવા છે. સાંભળો.”\n“એનો અર્થ શો?”\n“એટલે એમ કે આપણે ગમે તેવું પાપ કર્યું હોય ને તેથી જીવ તો બળ્યાં કરે, પણ એયે રોજ નથી ર્‌હેતું. આખરે ભુલી જવાય અને ભુલી ગયાં તે તો ઈશ્વરે જ પશ્ચાત્તાપ બંધ કર્યા જેવું કની?”\n“ત્યારે ક્હે છે કે પાપી માણસોને એ આવું થાય છે તો આ મ્હારે જે દુઃખ ભોગવવું પડે છે તેનો છેડો ઈશ્વર ક્યારે આણશે? હું તો નિર્દોષ છું તો મ્હારી શિક્ષા કદીયે ક્‌હાડી નાંખશે કે નહીં? મ્હારે તો કાંઈ વધારે નથી જોઈતું. માત્ર એટલું માગું છું કે અનિષ્ટમાં અનિષ્ટ મ્હારું થવાનું હોય તે મને માલુમ પડે – કે, બ્હેન, પછી આટલેથી તો હદ. પછી તો કાળજું ફાટી જાય એટલું જ બાકી ર્‌હે તે ઈશ્વર આપે.”\n“એ શું કહ્યું?”\n“એટલે એવું ક્‌હે છે કે હવે મ્હારો ને એનો એટલે મ્હારા વરનો મેળાપ ન થવાનો હોય તો તે પણ કશુંએ મને માલુમ પડે એટલે બસ. આ ફરી મળવાની આશા ર્‌હે છે તે છોડાતી નથી ને આશા પ્રમાણે થવાનું નથી એટલે મન ચણચણ્યાં કરે છે. તેને ઠેકાણે એક વખત સાથે લાગી જ આશા જતી રહે તો નિરાંત કે કાળજું ફાટી જાય એટલે થયું!” કુમુદસુંદરીને કાંઈક વિચાર થયા ને મનમાં નિ:શ્વાસ મુક્યો. અલકકિશોરી બોલી–\n“ઠીક આવું આવું સમજીયે છીએ તે કેવું લાગે છે? પણ તમે કાલે ગાતાતાં તે આનાથી સારું હતું: અર્થ તો હું સમજું છું. તમે કહ્યોતો. પણ જરા ગાઓ.” ભાભી એ ગાવા માંડ્યું.\n“सुतनु सत्यमलंकरणाय ते।\n“तदपि संप्रति संनिहित्ते मधा-\n“કહેવાત જ જો હત કહ્યું, ભલે સાંભળે સખી ઉભી પાસે;\nકહ્યું ત્હોય કાનમાં આવી લલિત તુજ મુખસ્પર્શની આશેઃ\nથયું શુણવું અશક્ય જ એવું–પ્રિય એ કાજ આંખ શીદ તલ્પે?\nમુજ મુખ એ ક્‌હાવે આમ, વળી આતુર, જોડી પદ, જલ્પે.”\n“આ છેલું તે કાલે મ્હેં ન્હોય મેઘદૂતની વાત કરી હતી તેમાંથી મ્હેં આજ ભાષાંતર કરી ક્‌હાડ્યું.” એમ કહી તેનો અર્થ સમજાવ્યો.\nભાભીના મ્હોં સામું જોઈ – ગાલ ભણી ઓઠ ધરી – બોલીઃ “કરું અટકચાળું – તમે ગાયું એવું જ? જો તમે ભાયડો હતકની તો નક્કી તમને જ પરણત ને એક દિવસે પીયર ર્‌હેત નહીં.”\n“ભાભી, આવું આવું વાંચો ને સમજો તે પછી રંગીલાં કેમ ન હો? અમારા જેવું મ્હોંયે બોલો તો નહીં, પણ સમજો વધારે. બા, શાણી બગલી જેવાં છો. વારું, તમે ગાજો ને અમે સાંભળીશું.”\nનવીનચંદ્રને પ્રમાદધનના દીવાનખાનામાં સુવાનું રાખ્યું હતું અને દીવો ઘેર કરી સુતો. પણ એક પાસના દીવાનખાનામાં બુદ્ધિધન અને નરભેરામની વાતો ઉઘાડા અંતઃકરણથી ચાલતી હતી, અને બીજીપાસની મેડીમાં નાણંદ ભોજાઈ ધીમે ધીમે પણ તેમની જોડની મેડીમાં સંભળાય એમ વાતો કરતાં હતાં અને બેમાંથી એકે પાસનાં માણસોને નવીનચંદ્ર ધ્યાનમાં ન રહ્યાથી એ ધ્યાન રાખીને સાંભળે તોપણ ન સંભળાય એટલે ધીમે બોલવું એવું કોઈને સુઝ્યું ન હતું. બારણામાંથી કાંઈ નજરે પડે એમ ન હતું પણ કાનનો પુરો ઉપયોગ થાય એવું હતું. અને નરભેરામ શિવાય સર્વના સ્વર નવીનચંદ્રના કાનને પરિચિત હતા. એ પાસના આકર્ષણથી તેના કાન ઘડી ઘડી ચમકતા હતા. વિચારોમાંથી ઉઠી ઘડીકમાં આ બારી આગળ જાય અને ઘડીકમાં આ બારી આગળ જાય અને બારણાં સરસા કાન માંડે. સાંભળેલી વાતો કોઈને કહી દેવાનો અથવા તેનો ખોટો ઉપયોગ કરવાનો હેતુ ન હતો પરંતુ માત્ર કુતૂહળને લીધે આ છાની વાતો સાંભળવી એ ક્રિયા એને નિર્દોષ લાગી.\nનણંદભોજાઈની વાતો સાંભળી તે ખુશ થતો હતો અને વિનોદ પામતો હતો. અમાત્યની વાતો સાંભળી તે અદ્ભુત આશ્ચર્યમાં પડતો અને ચમકતો હતો. કુમુદસુંદરીની કવિતાથી – રાગથી – અને તેના બોલેબોલમાં સ્ફુરી આવતી મનોવૃત્તિથી – અને બીજા પણ કાંઈક અકથ હેતુથી નવીનચંદ્રનું અંત:કરણ દ્રવતું હતું અને જે દીવો તથા દીવાવડે એની મુખાકૃતિની કલ્પના કરનાર હત તો તેને તર્ક કરવાનો હેતુ મળે એવું તેનું મુખ થતું હતું. પરંતુ એ સ્થિતિ થોડીક જ વાર ટકતી અને કા૨ભારની ખટપટ જાણવાની વૃત્તિ તેને બીજી પાસ દોરતી હતી.\nસુખી અને નિશ્ચિત દેખાતા બુદ્ધિધનને આટલી ચિંતાનાં ઉંડાં પાણીમાં ગળા સુધી ડુબેલો જોઈ તેને નવાઈ લાગી તેના કરતાં વાંચેલું વધારે સાંભરી આવ્યું. નરભેરામના કહેલા સમાચાર અને બાપદીકરાની વાતો સાંભળતાં જ – તેણે શબ્દપ્રમાણથી જ જાણ્યું હતું કે રાજાઓના મુગટ ચિંતાની ગાદીથી ભરેલા હોય છે, કારભારીનાં દુઃખ કારભારી જ જાણે, સોનામાં કલિયુગ છે, ઈત્યાદિ એને પ્રત્યક્ષ પ્રમાણથી સિદ્ધ થયું. બુદ્ધિધનને અમાત્યપદવીમાં સંતોષ ન મળતાં કારભાર શોધવો પડે છે, લોભવિના તેનું બીજું કારણ નથી દેખાતું, કારભારને સારુ આટલા શત્રુ, આટલી યુક્તિયો અને આટલી ચિંતા કરવી પડે છે, આવાં માણસોમાં ભળવું પડે છે એવા એવા વિચારમાં નવીનચંદ્ર ડુબી ગયો અને,\nअतिलोभाभिभूतस्य चक्रं भ्रमति मस्तके।\nએનું હાર્દ બુદ્ધિધન એકલો પડ્યા પછી બોલતો હતો તે ઉપરથી, પ્રત્યક્ષ સમજાયું. રાજબાની વાત સમજાઈ નહીં. સૌભાગ્યદેવીનું બોલવું સાંભળી નવાઈ લાગી, વિષયવાસના આટલી વય સુધી જતી નથી અને આવી અવસ્થામાં પણ રહે છે એવો વિચાર સુઝ્યો, અને મ્હોટાઈ અને વ્યવહારની જંજાળમાં પલોટાતો પુરુષ ઘર સંસારનાં સુખ ભોગવી શકતો નથી તથા પઈસાને પરણતો પુરુષ ઘરની સ્ત્રીનો ત્યાગ કરે છે એવા એવા તર્ક મનમાં ઉભરાવા લાગ્યા.\n“અરરર! આ કારભાર! આ ખુન શાં? આ ખટપટ? આ “સઉ શાને માટે? આ ભાર માણસનું મગજ કેમ ખમતું હશે? આ તો “બ્હાર-વ્હાઈટવૉશ” અને અંદર કચરો! ઈશ્વર સર્વ રચનાઓ એવી જ કરે છે. સુંદર શરીરમાં માંસ જેવું જ ભરે છે. ઉદયકાળની સૃષ્ટિ અંધારી રાત્રિમાં ડુબેલી પૃથ્વીમાંથી જ સ્ફુરે છે. મ્હોટાઈનો પાછલો ઈતિહાસ જ ન પુછવો – કંઈ કંઈ ભોપાળાં નીકળે. ભણેલાઓને અસંતોષ ર્‌હે છે કે આટલી આટલી મહેનત કરતાં કાંઈ પ્રમાણમાં દ્રવ્ય મળતું નથી અને કારભારીયો અને બીજાઓ અમસ્તા દ્રવ્યમાં લોટે છે. પણ એ વિચાર ખોટો છે. આ ચિંતા, આ ખટપટ, આવા નીચ રસ્તા, આવાં અઘોર કર્મ અને આ જ ‘વ્હાઈટવોશ’ એ બધાની કીમ્મતમાં આટલી નામની – ન ખવાય ન પીવાય એવી મ્હોટાઈ — આવું દ્રવ્ય મળે છે તો મળો! કારભારીયો, તમારું સુખ તમને જ હજો!”\n“પણ વિદ્વાન કારભારીયોને આવું નહીં હોય.”\n“અરે જવા દેને! જાત એક – ભાત જુદી, તેને તેના જેવું. સુધરેલા કારભારીનાં સુધરેલાં દુ:ખ!”\n“અને આ સૌભાગ્યદેવી જેવી ફરીઆદ તો બધી કારભારણોની. મજુ૨ બીચારા કારભારીયો! – અને મુંબાઈના શેઠીયાઓ – એ પણ એવા ને એવા જ!”\n“કારભારીયો! તમે રાજય ચલાવો છો તેમાં શાં શાં પરાક્રમો કરો છો? મૂર્ખ વર્ગને નચાવવાની કળા વાપરો છો અને લુચ્ચાઓમાં લુચ્ચા થઈ ફાવતાં શીખો છો. તમે બુદ્ધિવાળા અથવા સારા અંતઃક૨ણવાળા નથી જ એવું ક્‌હેનારાઓ બેવકુફ છે. પણ તમારા સંસારનાં હવાપાણી મલિન છે અને તેનો મેલ તમારાં અંતઃકરણને અને બુદ્ધિને કેમ નહીં લાગતો હોય? ઈશ્વર જાણે. એ મેલનો પટ ભણેલાઓને કેટલો ચ્હોટતો હશે? ઈશ્વર જાણે. હું એવા અનુભવમાં બાળક છું – અને આજ જોયેલું તે પણ અનુભવમાળાનો પ્રથમ પાઠ છે. ઈશ્વર જાણે, પાછળથી શાં નાટક જોવાના હશે?”\n“પણ કુમુદસુંદરી! ગમે તે હો પણ આ તો ખરું કે ત્હારું દર્શન આ દેશમાં ન જોઈએ! કમળ! તું તો સરોવરમાં જ જોઈએ. વિદ્યાચતુરની બાળકી – તું કોણ? એ માણસો કોણ? કારભારે ચ્હેડલાં આ ક્ષુદ્ર માનવો ત્હારી આગળ શું – મ્હોટાં થઈ ગયાં?\n“र्न हि तुलनामुपयाति राजहंसैः॥\n“રાજહંસિની! તું બાળક છે – સ્ત્રી જાત છે – પણ”\n“गुणाः पूजास्थानं गणिषु न च लिङ्ग न च वयः॥”\n“રાજહંસિની! ત્હારા દિવસ અહીં કેમ જાય છે? વિશુદ્ધ પવિત્ર સુંદરી! મલિન પવિત્ર દેશમાં તું! અરેરે! દિવ્ય ઉત્કર્ષભરી રાજહંસિની!\n“માનસ-સરમાં ઉછરેલી તું દિવસ કેમ અહીં ક્‌હાડે? (ધ્રુવ)\nસારસ શુદ્ધ તરે વિકસેલાં, અલિકુલ ગુંજાવા માંડે; માનસ ૦૧.\nમાંડી ગુંજા એ સરી જાતાં સુરભિ પરાગની માંહે,\nસુરભિ પરાગ કરે સુરભિ ખરી, પ્રસરે સલિલપ્રવાહે! માનસ ૦૨.\nએ માનસસરમાં ઉછરેલી! પડી અહીં તું આજ!\nમલિન દેડકાં ભર્યા જ ખાડામાં પડી હંસિની: હાય!\nમાનસરારમાં ઉછરેલી! તુજ દિવસ કેમ અહીં જાય?”\n“અરેરે! સ્વાર્થમાં પરમાર્થ ડુબ્યો. ન્હોતી ખબર કે આમ થશે સરસ્વતીચંદ્ર! બહુ ખોટું કર્યું! ધૂળ્ પડી ત્હારી સરસ્વતીપર!”\nઉછળતા અંત:કરણે મગજને વીજળીના સંચાનો સ્પર્શ કરાવ્યો હોય તેમ આવેશવાળું મગજ થઈ ગયું અને એ આવેશમાં ને આવેશમાં ૨ઝળતો રખડતો પરદેશી વટેમાર્ગુ, નવીનચંદ્ર સુવર્ણપુરમાં – સુવર્ણપુરના અમાત્યના દીવાનખાનામાં, અંધારામાં મ્હોટી પથારીમાં, -ત્હાડે થરથરતો, ગોદડું હોડી ટુંટીયાંવાળી નિદ્રાવશ થઈ ગયો. અમાત્યના ઘરમાં સર્વ સુઈ ગયાં અને સુવર્ણપુર શાંત થઈ ગયું હોય એમ એ ઘરમાં લાગવા માંડ્યું. કુમુદસુંદરીનું શરીર શરીરના પતિ સાથે સુતું અને શરીર જોડે ઘસડાતું મન ક્લિષ્ટ નિદ્રા પામ્યું. અલકકિશોરી પરસાળની મેડીનાં બારી બારણાં વાસી પથારીમાં ચત્તીપાટ પડી, પગથી માથા સુધી હોડી, ઘોરણ બોલાવવા લાગી અને સ્વપ્નમાં “તું આજ કેમ ત્યાં સુતી હતી” એમ બ્હીતો બ્હીતો પતિ પુછતો હતો તેને કાંઈ ચિંતાવગર ક્‌હેતી હતી કે “વારું – વળી ત્યાં જ સુતાં હતાં; ત્યાં ને અહીંયાં! જ્યાં સુતાં ત્યાં ખરાં, એમાં તમારે શું?” કરી જવાબ દેતી હતી અને એ સ્વપ્ન પુરું થતાં પહેલાં બીજું સ્વપ્ન જોતી હતી. તેમાં કૃષ્ણકલિકા સાથે મેઘદૂતમાંથી સાંભળેલાં અટકચાળાં કરતી હતી અને એ સામાં અટકચાળાં કરે એટલે કોપાયમાન થઈ ધમકાવતી હતી.\nઅમાત્યના ઘરમાં કલાકેક સુધી આ શાંતિ ટકી. એના ઘરમાંથી જોડે ગલીમાં બારી પડતી હતી ત્યાં આગળ રાતના આઠ નવ વાગ્યાથી બેચાર માણસો ફર્યાં કરતાં હતાં. તેમાં સઉથી અગ્રેસ૨ જમાલખાન હતો. અલકકિશોરીને કૃષ્ણકલિકાએ બ્હીતે બ્હીતે શીખામણ દીધી હતી પણ તે શીખામણનો એ અમાત્યકુમારીએ અભિમાનમાં તિરસ્કાર કર્યો હતો. ન્હાની બાબતમાંથી મ્હોટાં પરિણામ થાય છે તેની એ બાળકીને ખબર ન હતી. ખલકનંદાને તથા રુપાળીને તેમના યારોની સાથે ચાલતાં જોઈ એણે મ્હોં મરડ્યું હતું અને શા વાસ્તે મરડ્યું હતું તેનો ખુલાસો પણ બેચાર બઈરાં વચ્ચે આપી ચુકી હતી. હાલ એ વાત એ સમુળગી ભુલી ગઈ હતી પણ ખલકનંદા વીસરી ન હતી. એ પણ કારભારીની દીકરી હતી અને સૌભાગ્યદેવીનાથી વયમાં ઝાઝી ન્હાની ન હતી એટલે આ ન્હાની છોકરી તેને ફાટી ગઈ લાગી. બઈરાંએ તેને મ્હોંયે કહ્યું કે માયે દીકરીને શીખવ્યું અને તેથી એણે મ્હોં મરડ્યું. ખલકનંદાને મ્હોયે કોઈ એની વાત કરી શકતું નહીં પણ એક જણીએ કહ્યું કે અલકકિશોરી ત્હારી આવી આવી વાતો કરે છે. અમાત્યને કારભાર મળવાનો છે એવી ફુલાશનાં વચન પણ કિશોરીના મ્હોંમાંથી નીકળી જતાં અને કારભારી તથા અમાત્યનું એકબીજાસાથેનું વેર તેમનાં બઈરાં છોકરાંમાં પણ આવ્યું હતું.\nસૌભાગ્યદેવી પવિત્ર હતી તેમ તેનો પટ તેની પુત્રીમાં પણ હતો. પરંતુ ફેર એ હતો કે અલકકિશોરીને પવિત્રતાનું ગુમાન હતું અને કારભારીનાં અપવિત્ર બઈરાં પર દેખીતો તિરસ્કાર આમ ઘણીવાર બતાવતી. વરને કાબુમાં રાખતી તેમ બીજા કોઈ પુરુષને પણ લેખામાં ગણતી ન હતી. રુપાળીએ સુઝાડ્યું અને ખલકનંદાએ કબુલ કર્યું કે આ ગુમાન ઉતરે એવું છે. જમાલને ઉશ્કેર્યો અને મને કોણ પુછનાર છે કરી મીયાંભાઈએ બીડું ઝડપ્યું. એને તો એક પંથ ને દો કાજ થયાં. અલકકિશોરીની ધમક જોઈને અંજાઈ ગયો હતો અને તે ખલકનંદા જેવી પોતાની થાય એમ બહુ ઈચ્છતો. એવામાં આ લાગ મળ્યો. એને સાસરે જતાં પકડવાના મૂર્ખ હેતુથી બુદ્ધિધનના ઘર આગળ બેચાર મિત્ર સાથે રાખી હેરા ફેરા કરતો હતો. સાસરે તો ગઈ નહીં. બાર વાગ્યા, એક વાગ્યો અને મિત્રો પાછા ગયા એટલે પોતે એકલો પડ્યો અને ઘેર જવાનો વિચાર કરે છે એટલામાં સુઝ્યું!\n“સાળું હવે ઘેર જઈએ તે તો ખોટું. આટલી બધી તાલમેલ લગાવી તે ધુળ જાય. આજ ફક્કડ બન્યો છું અને એ ગોરી ગોરી ન મળે તો તો થઈ જ રહ્યું. ચલોબે. રોજ ફોજદાર સાથે ચોરમાં ભળીયે છીયે. આજ બંદા જ ચોર.” વિચાર કર્યો કે બુદ્ધિધનના ઘરમાં ચ્હડી ઉતરવું. ઘરની પછીતમાં ગયો, ઉંચું જોયું તો એક ઓરડી ઉપર થઈ છાપરે છાપરે થઈ જવાય એવું લાગ્યું. મીયાંએ મુછ પર હાથ નાંખ્યો અને ચ્હડવા માંડ્યું.\n“સાલા નસીબ ઉનકા. ગયા એહી અચ્છા હુવા.” રાત અંધારી હતી અને હળવે હળવે ચતુષ્પાદ પશુ બની છાપરેથી વંડે ને વંડેથી છાપરે ચ્હડ્યા અને એક જણના મોભ ઉપર ઉભા રહ્યા.\nઘુવડ બોલ્યું અને સામું મળ્યું. અપશકુન થયાં માની એક નળીયું તેના ઉપર રીસ ચ્હડાવી ફેંક્યું.\n“ચલ, ચલ, સાલા, મીયાંભાઈકુ અપશકુન ક્યા?” બુદ્ધિધનનું છાપરું આવ્યું અને તેની પાંખ ઉપર ઉભા. આકાશ સામું જોયું. ચારે પાસ જોયું – કોઈ દેખાય નહીં. આઘે એક છાપરા પર કોઈ દેખાયું.\n“સાલા, ચોર હોયગા, પકડ સાલેકુ. સાલે, ક્યા મીલેગા તેરેકુ? બંદાકુ તો અલકકિશોરી મીલેગી. સાલીને ક્યા નામ રખા હે! અલકકિશોરી! દેખો તો સઈ! અલકકિશોરી! અલકકિશોરી!”\n“ઓ સબ તો અચ્છા–લેકીન આપન જાવે કીધરસે?” હળવે રહી અગાસીમાં ઉતરવા માંડ્યું. પરસાળપરની મેડીની એક બારી ઉઘાડી રહી ગઈ હતી તેમાં વાંકા વળી દાખલ થઈ ગયા. દાદર પણ ઈશ્વરે ઉઘાડો રાખ્યો હતો. પોતાનું જ ઘર હોય એમ જમાલખાન ઉતર્યો અને અમાત્યપુત્રીના પલંગ આગળ દુષ્ટ હલકો મુસલમાન ઉભો રહ્યો.\nએક ચાડાપર દીવેલનો દીવો કોડીયામાં બળતો હતો. નદીકીનારે મસ્ત વાઘેણ પડી રહી હોય તેમ પલંગ ઉપર ‘પરછંડ’ (પ્રચંડ) ઉન્મત્ત-યૌવના ચતીપાટ પડી હતી. તેણે હોડેલું ગોદડું આઘું પડ્યું હતું – જાણે કે ત્હાડ તેના શરીરમાં પેસી શકતી ન હોય! પ્હેરેલું લુગડું સંભાળથી રાખ્યું હતું તોપણ આઘું પાછું થયું હતું અને એ પાર પડેલી તીરની ઉંચી ભેખડો જેવા પ્હોળા પડેલા પગની વચ્ચે પર્વત પરથી ઉતરતી નદીના પાણીના પટ પેઠે પાટલીનો પટ વેરાઈ જઈ પથરાઈ ગયો હતો. પલંગની ભમરીયોમાં થઈને દીવાનું ઝાંખું અજવાળું ઠેઠ છાતી ઉપર અને મ્હોં ઉપર આવતું હતું. દીવાના કંપ સાથે એ તેજ પણ હાલતું હતું અને પરછાયાથી ઢંકાયલી સુંદરતા ઉઘાડી કરી આપી, જોના૨ની કલ્પનાને મોહક સૂચનાઓ અને દૃષ્ટિને ઉલ્લંઘાય નહીં એવી સાનો કરતું હતું. લાંબી પથરાયેલી પાંખો પેઠે બે પાસ હાથ લાંબા નાંખ્યા હતા અને પગની પણ જુદી અવસ્થા ન હતી. મહિષાસુરનો વધ કરવા ઉભેલી ચંડીનું પલંગપાટી ઉપર કોતરેલું સ્વરૂપ હોય તેમ અલકકિશોરી સુતી સુતી પણ ઉગ્ર દેખાતી હતી અને તેને સ્પર્શ કરવા દુષ્ટ અસુરની હીમ્મત સરખી ચાલી નહીં. સ્ત્રીજાતિ! તું રાખે તો ત્હારો પ્રતાપ અમાપ છે. પુરુષનું ગજું નથી કે ત્હારા અબળાપણાનો લાભ થઈ ત્હારી ઈચ્છાવિરુદ્ધ ત્હારી પવિત્રતા ઉપર ધસી શકે. ત્હારો એક પવિત્ર ભ્રૂભંગ પુરુષોની દુષ્ટતાને આઘેથી રોકી રાખવા – પાસે ન આવવા દેવા – બસ છે. એ બળ ત્હારું છે. તેને અજમાવવું એ કેવળ ત્હારી વૃત્તિની વાત છે. અલકકિશોરીની આંખ મીંચેલી હતી પણ તેનાં પોપચાં ઉપર પતિવ્રતાપણાના રત્નભંડારની ચોકી કરવા ભમરરૂપી સાપ ફણા માંડી બેઠો હતો, અને પોતે ઉભો હતો તેથી જરાપણ ખસી પાસે જવા ક્ષુદ્ર તરકડાના પગ ચાલ્યા નહીં અને તેના અંત:કરણે આ પગઉપર હુકમ કરવો મુકી દીધો. પવિત્રતાપર હુમલો થતાં પણ વાર લાગે છે.\nમુસલમાને ફક્કડ પોશાક પ્હેર્યો હતો અને ચોરીમાં પણ અડચણ ન પડે એમ તેને રાખ્યો હતો. માથે એક કાળી પણ દેખાવડી દીલ્હીશાહી ટોપી પ્હેરી બુકાની બાંધી દીધી હતી. દાઢીમુછોની ટાપટીપ કરી હતી અને સુગંધી તેલ વાપર્યું હતું. શીયાળાને લીધે બનાતનો રુપાના બટનવાળો કબજો પહેર્યો હતો અને તેને છેલબટાઉના જેવા કાપ મુક્યા હતા. કેડે એક ધોતીયું કસકસી બાંધ્યું હતું અને અંદર ન્હાની સરખી કટાર રાખી હતી. પગે ઇંગ્રેજી દેખાવનાં પણ દેશી બૂટ ચ્હડાવી દીધાં હતાં અને પોતાની ખુબસુરતીઉપર એકદમ અલકકિશોરી મોહી પડે એવી આશા રાખી હતી અને આંખમાં સુરમો, કાનમાં અત્તર અને ખીસાના રુમાલમાં ગુલાબજળ: એ સામગ્રી રાખી હતી. મ્હોં પણ ધોઈ કરી સાફ બનાવ્યું હતું અને આવા ‘જુવાન’ ને જોઈ ‘લુગાઈ’ આશક થશે એમ તેના મનમાં નક્કી હતું. પણ અલકનંદાએ તેને ચેતાવ્યો હતો અને કહ્યું ન માને તો બળાત્કાર કરવા પણ મન તૈયાર હતું. “મરદ આગે રંડીકા જોર ક્યા” એ બુદ્ધિમાં સંશયનો અંશ ન હતો. વળી એક ન્હાનો સરખો કાળો જાડો ડંડુકો મીયાંએ બગલમાં માર્યો હતો. આ વેશે હાથે ‘અદબ’ વાળી પ્હોળે પગે મીયાં ઉંઘતી અલકકિશોરીના પલંગ આગળ ઉભા રહ્યા અને સ્તબ્ધ બની વિષયલાલસા ભરી ભીંની થતી ચળકતી આંખ વડે કંઈક ઢંકાયલાં, કંઈક ઉઘાડાં, ગોરાં અને ઉજ્વળ, નિદ્રાયમાન ચિત્તવેધક ઉચ્ચાવચ અવયવો જોતા જોતા શું કરવું તેના મોહક વિચારમાં પડ્યા. સ્થળ, સમય અને સત્તાનું ભાન: એ ત્રિપુટીના સંભાર (મસાલા)-થી. વિષયાભિલાષ ધમધમાટ થઈ ગયો, તેના તીખટથી લંપટ મગજ પ્રફુલ્લ થતું હોય તેમ સુજવા લાગ્યું, અને તીવ્ર અસહ્ય મદનવેદનાએ આનંદ– અનુભવનો આભાસ ધરવા માંડ્યો. “આહા! ક્યા ખુબસુરતી! એ મુખડા – એ ગુલાબકા જેસા ગાલ……યા અલ્લા! અજબ તેરા ખેલ દેખા નહીં જાતા હેં – ખલકનંદા ઉસકી પાસ બીસાદમે નહીં. આ જા મેરી માશુક” – કરી વિષયકિંકર હાથ લાંબા કરવા ગયો, પલંગ પર ચ્હડવા ઈચ્છા કરી – પણ તાકાત માલમ ન પડી. વધારે વધારે જોઈ રહ્યો, વધારે તર્ક કરવા લાગ્યો, તેમ તેમ ઈચ્છાઓ-વૃત્તિયો–વધારે પ્રબળ થઈ મુખ લાચાર બની ગયું, મસ્તિકમાં–મગજમાં કામાસક્તિ પ્રસરી ગઈ, નયનમાં ઘેનના જેવો આભાસ થયો, પગ ધ્રુજવા લાગ્યા, અને નખથી શિખ સુધી આખું શરીર દ્રવવા લાગ્યું. એમ ઈચ્છા થઈ કે એક ફાળ ભરી-ફલંગ મારી–પલંગપર ચ્હડી બેસું. તેને રોકનાર કોઈ હતું નહીં. પણ ઉંઘતી કિશોરીના મુખ પર પ્રતાપ તીવ્ર હતો. તેનું તેજ દુષ્ટથી ખમાયું નહીં – તે અગ્નિની પાસે જતાં હીમ્મત અટકી. અલકકિશોરીએ જાગૃતઅવસ્થામાં કોઈ વખત જમાલ ઉપર હુકમ બજાવ્યો હશે અને ચાલ્યે ન ચાલ્યે તેને તે પાળવો પડ્યો હશે.\n“ખુદા માલુમ! ક્યા હોતા હે! ઉસકી પાસ જાને કી હી મેરી મગદુર નહીં!”\n“અમાત્યકું માલુમ હોયગા! મેરા કયા હોયગા?”\nઉંઘમાં ને ઉંઘમાં અલકકિશોરીએ પાસું ફેરવ્યું અને તેનું મુખ બીજી પાસ ગયું. મીયાંનો ક્ષોભ મટ્યો. એકલી વિષયવાસના નિષ્કંટક રહી અને ખલકનંદાનો હુકમ મન આગળ આવવા પામ્યો. બૂટ કહાડી મુસલમાન પલગ પર ચ્હયો અને સુતેલીની સાથે સુતો, પણ સ્પર્શ કરતાં જરીક ખચકયો – સચેત થયો – અને દુષ્ટ હાથ – દુષ્ટ પગ – પવિત્ર શરીર પર પડ્યો.\nચકોર કિશોરી–બુદ્ધિધનની કિશોરી-શરીરને અગ્નિ અટક્યો હોય તેમ ચમકી–જાગી ઉઠી. જાગ્યા પ્હેલાં ચમકી-ચમકની સાથે સફાળી–સડફ લેઈ ઉઠી, દુષ્ટના કરચરણ તરછોડી નાંખ્યા, અને કુદકો મારી પલંગબ્હાર જઈ ઉભી. કીકી આમથી તેમ ખસી જાય – પોપચું મીંચાઈ ઉઘડે – એટલી વારમાં, પોતે પુરેપુરી જાગી તે પ્હેલાં, આટલો બધો બનાવ થઈ ગયો અને તેની ઉંઘ ઉડી ગઈ. કેડે છેડો ખોશી સજજ થઈ રોષ ભરી આંખે જોતી આભા બનેલા નિશાચર ભણી ત્રાડીઃ ઘાંટો ફાટો થઈ ગયો, “કોણ છે આ! જાગજો! જાગજો! પ્રમાદધનભાઈ! જાગજો! જાગજો! ચોર! ચોર!”\n“માશુક, એ તો મેં જમાલ. બ્હીયો મત. એ તો તમારા પર આશક થયો છું તે આ અંધારી રાત્રે પણ તમારી પાસે આવ્યો.”\n“અલ્યા જમાલીયા! લુચ્ચા! તું અહીંયાં ઉઠ, નીકળ, નીકર જોઈ લઈશ. એ તે ત્હારી ખલકીમલકી દીઠી કે શું?”\n“બાઈસાહેબ – ધીરાં પડો – માશુક!–”\n“લુચ્ચા, જીભ કાપી નાંખીશ જો બોલ્યો ઝાઝું તો – બોલાવું છું મ્હારા ઘરમાંથી બધાંને–” કહી બારી ભણી ચાલી અને કાંઈક હીમ્મત આવી. ભયપાસે જોઈ મીયાં સજ્જ થયા, ઉઠ્યા, અને સામધર્મ છોડી. જોર અજમાવવા વિચાર કર્યો. પલંગ પરથી હેઠે ઉત્તરી અલકકિશોરીનો હાથ ઝાલ્યો અને બારી ભણી જતી અટકાવી.\n“અબે ઉભી રહેને!–”\n“છોડ હાથ?” કહી કિશોરીયે હાથ વછોડ્યો. મીયાંએ ફરી ઝાલ્યો અને પાસે જઈ દુષ્ટ સ્પર્શ કરી ગળે હાથ નાંખ્યો. “અરે “એમ શું કરે છે–જો–એકવાર–” પવિત્ર કિશોરી પળવાર તેની આંખ સામું જોઈ રહી. એની આંખમાંથી જાણે અગ્નિ ઝરશે એમ થઈ ગયું. આમ પળવાર જ જોઈ રહી ડોકું નીચું કરી દુષ્ટ હાથમાંથી છુટું કર્યું, અને સામી ઉભી ૨હી ઉંચી થઈ અચિંતી કુમળા પણ જોસ ભર્યા હાથની મુક્કી જમાલના મ્હોં પર-ઓઠપર મારી–ઓઠ પીશી ઉભી રહી. નજર પૃથ્વીભણી ગઈ–જાણે કે પૃથ્વી- માતા: “વાહ! વાહ! સાબાશ!” એમ કંઈ કહે છે! જમાલ મ્હોં ચંચવાળતો ઉભો રહ્યો, જરીક દિઙ્‌મૂઢ થયો, અને આખરે ગુસ્સે થઈ પેલી નીચું જોતી હતી તેને પાછળથી જોરથી બાઝી પડ્યો. ગમે તેટલું પણ સ્ત્રીજાત! તેને વળી કાયા સાચવી – સંભાળી – લ્હડવું. પાછળથી બાઝેલો અને પુરુષનું જોર: તેનાથી છુટાં ન થવાનું, પણ હીમ્મત, ન મુકી અને બુમેબુમ પાડવા લાગી. જમાલ તેનું મ્હોં ડાબવા લાગ્યો અને ઘડીક ફાવે પણ ઘડીક હાથ ઢીલો પડે એટલે કિશોરી બુમ પાંડે. “ઓ ભાઈ! પિતાજી! દેવી! ધાજો, ધાજો!”\nબાઝાબાઝી જબરી થઈ. કોણ જાણે ક્યાંથી જોર આવ્યું તે અલકકિશોરી થાકી નહીં અને આખી મેડીમાં ચકરડી ભમરડી થવા માંડી. એક બીજાથી હારે નહીં. ઉંચું કરી કરી કિશોરી જમાલની હડપચીમાં, ડાચામાં, અને નાકમાં માથું મારતી હતી તે કોઈક વખત વાગતું હતું, કોઈક વખત માત્ર શિથિલ થયલો અંબોડો જ વાગતો, અને કોઈક વખત જમાલ સંભાળી લેતો. આમથી તેમ કિશોરી તેને ખેંચતી હતી અને તે ખેંચાતો હતો.\nઅલકકિશોરીની પહેલી જ બુમે ઘરમાં સઉ જાગી ઉઠ્યાં અને અવાજ કેણી પાસથી આવે છે તે જાણવા સઉ કાન માંડવા લાગ્યાં. બુદ્ધિધનના મનમાં એમ આવ્યું કે શઠરાયનું કોઈ માણસ મ્હારા ઘરમાં ખુનબુન કરવા ભરાયલું. નવીનચંદ્રે ‘ચોર’ શબ્દ સાંભળ્યો, કુમુદસુંદરી સફાળી ઉઠી અને પ્રમાદધનને ઉઠાડ્યો. તેમણે જાણ્યું કે ઘરમાં આગ લાગી. સૌભાગ્યદેવીએ અલકકિશોરીનો સ્વર ઓળખ્યો અને એકદમ અગાશીનાં બારણાં ઉઘાડી બ્હાર ધસી. નીચે ચાકરો માંહોમાંહી પુછાપુછ કરવા લાગ્યા અને ચોકમાં આવી ઉચું જોવા લાગ્યા. ઉપર સુતેલાં સઉ અગાશીમાં ભેગાં થઈ ગયાં. પ્રમાદધને દાદર ઉઘાડી સઉને ઉપર બોલાવ્યાં. અલકકિશોરીવાળી મેડીની બારી આગળ સઉ અગાશીમાં ભેગાં થયાં અને ‘ઉઘાડો’ ‘ઉઘાડ’ એમ જુદી જુદી બુમો પાડવા લાગ્યાં. સૌભાગ્યદેવી સઉથી મોખરે ઉભી રહી બારી હચહચાવતી હતી. જોડે બુદ્ધિધન ઉભો ઉભો “બ્હીનીશ નહીં, આ આવ્યો” કરી બુમો પાડતો હતો. સઉની પાછળ એકલી ધ્રુજતી ધ્રુજતી કુમુદસુંદરી ઉભી હતી અને ચાકરો વચ્ચેથી ધક્કા મારી અગાડી જવા નવીનચંદ્ર યત્ન કરતો હતો. ઘરમાં કોળાહળ મચી રહ્યું. બુદ્ધિધન અને એક બે ચાકરો બારણું ઉતારવા યત્ન કરવા લાગ્યા. પ્રમાદધન નીચે પરસાળમાંથી જવાય તો જવા એક બે ચાકરો લેઈ નીચે ઉતર્યો. એટલામાં કુમુદસુંદરીએ બુમ પાડી “આ ઉપલી બારી ઉઘાડી છે – એમાં થઈ પેઠેલો.” નવીનચંદ્રે તે સાંભળ્યું. તેણે કસરતશાળામાં ચ્હડી ઉતરવાની પણ કળા અનુભવી હતી. કુમુદસુંદરીનો બોલ સાંભળી, પાછો ફરી તેના ભણી જોઈ ઉચું બારી ભણી જોઈ કચ્છો માર્યો અને થોડીક વારમાં પરસાળપરની મેડીના ઉપરના માળમાં દાખલ થયો અને નીચે ઉતરવાનો દાદર તેમાંથી અજવાળું અને અવાજ આવતાં હતાં તેથી, શોધી ક્‌હાડ્યો.\nઅંદર બાઝાબાઝી ઘણી ચાલી રહી હતી. અલકકિશોરી પુરૂષ આગળ થાકી ગઈ હાંફી ગઈ અને ફેં ફેં થઈ તોપણ બળ અજમાવતાં અજમાવતાં દીવા આગળ જમાલને ઘસડી લાવી. દુષ્ટ તરકડાએ માણસો આવી પહોંચ્યાં જાણ્યાં. પોતાને બહાર જવાનો માર્ગ નથી. હવે તો થાય તે થવા દ્યો એમ નિશ્ચય કર્યો અને તેમને અંદર આવવાનો માર્ગ સુઝતો નથી જાણી નિરંકુશ થયો. બીચારી અબળા પર બળ કરતાં કંઈ કંઈ વિકાર અનુભવતો અને કંઈ કંઈ ભ્રષ્ટ વ્યવહાર અજમાવતો. એવામાં દીવો પાસે આવતાં અબળાના મગજમાં ઈશ્વરે તર્ક મુક્યો. અંધારામાં દીવો સળગે તેમ તે સળગ્યો અને કિશોરી સમજી કે હવે હું બચી. દીવો પાસે આવતાં ઝડપથી જમાલની કેડના ધોતીયાની ફડક અચિંતી દીવા પર ધરી. ધોતીયું સળગ્યું અને હાડોહાડ લાગવા માંડ્યું. મુસલમાને અમાત્યપુત્રીને પડતી – છુટી – મુકી અને મનમાં જય પામી અબળા બારી ભણી દોડી, પણ નિષ્ફળ થઈ. કેડેથી ધોતીયું છોડી બળતું ને બળતું જમાલે જમીન પર નાંખી દીધું, કટાર પડવા દીધી, અને બારી આગળ પ્હોંચી તે પહેલાં ફાળ ભરી સામે મ્હોંયે અલકકિશોરીને બાઝ્યો. દુષ્ટતાની મર્યાદાની – મર્યાદા આવી ૨હી. તે લાચાર બની ગઈ તેનું જો૨ સમુળગું જતું રહ્યું; નિરાશ થઈ અને હવે ઉપાય નથી એમ સમજી મ્હોં વિકાસી પરાધીન થઈ અને શું થાય છે તેનો વિચાર કરવા ભાન ન રહ્યું. ઘણે સ્થળેથી પવિત્ર સુંદરતા સ્પર્શદૂષિત થઈ. છાતી પરથી તાણાતાણમાં છેડો નીકળી ગયો હતો અને પૃથ્વીમાતાને ખોળે પથરાતો હતો કે કાંઈ આશ્રય આપ. ધક્કો મારી અબળાને જમાલે ચતીપાટ નાંખી, ગાય જેવી પર વાઘ પેઠે ચ્હડી બેઠો, અને હાથ ઝાલી દુષ્ટે અતિ દુષ્ટ વચન કહ્યું – “માશુક, બ્હી મત.” રાહુએ ચંદ્રલેખાને છાઈ.\nપડતાં પડતાં નિરાશા નિરુપાય બાળકીએ મ્હોટે સાદે કારમી ચીસ પાડી – “હાય હાય રે! ઓ માડી! મારી નાંખી રે!” કરી કુઠવો મુક્યો. આવી ચીસ કોઈએ કદી સાંભળી ન હતી. સઉનો ત્રાસ અત્યંત સીમાએ પહોંચ્યો અને બારી બ્હાર તેમના ધમપછાડા વધ્યા. પણ નિરર્થક! – અંદ૨ આવવા કોઈની તાકાત ન હતી અને તે વાત દુષ્ટ નિશાચર જાણતો હતો. તેનો દુષ્ટાચાર વધવા લાગ્યો અને અબળાનાં થાકેલા હાથ અને રાક્ષસનો જયવંત હાથ, તે એની લ્હડાઈ નીવિબંધ પાસે થવા માંડી. એક પળ વધારે જાત તો પતિવ્રતાપણું છેદાઈ જાત અને ઈશ્વરને માથે કલંક રહેત. બહાર સૌભાગ્યદેવી ગાંડી બનતી હતી અને માતાને બાધા ઉપર બાધા માન્યાં જતી હતી. નિરાધારનો આખર બેલી ઈશ્વર છે –\nयाद्दशी भावना यस्य सिद्धिर्भवति ताद्दशी।\nઆ પ્રમાણે બુદ્ધિધનની દ્રઢ શ્રદ્ધા હતી અને ગમે તો એના પુણ્ય આડે આવ્યાં, ગમે તો સૌભાગ્યદેવીની બાધાઓ સંભળાઈ કે કોણ જાણે શાથી પણ બરોબર અણીને સમયે દાદર ઉપરથી ધબ ધબ કરતો નવીનચંદ્ર ઉતર્યો, રોષથી અને જોરથી જમાલના વાંસામાં લાત મુકી અને હાથ આવતાં તેની બુકાનીનો ઉપલો ભાગ પકડી એવો તો પાછો ખેંચ્યો કે ગળે ફાંસો આવવાની બ્હીકથી મુસલમાને અલકકિશોરીને પડતી મુકી, પાછો ખેંચ્યો ખેંચાયો, અને સાવધ બની ગળા અને બુકાની વચ્ચે હાથ ઘાલી ફાંસો દેવાતો અટકાવી પાછો ફર્યો અને નવીનચંદ્રના પંઝામાંથી જોર કરી છુટી ગયો. નવીનચંદ્રે બહારનાં માણસોને બુમ પાડી “ફીકર ન કરશો – મ્હેં નવીનચંદ્રે બ્હેનને છોડવ્યાં છે.” સઉના જીવમાં જીવ આવ્યો. પણ એણે બુમ પાડી એટલામાં તૈયાર થવાનો વખત મળતાં મુસલમાન ઉભી થયેલી અલકકિશોરી ભણી દોડ્યો. મહા મ્હેનતે સજજ થયેલી બાળા બ્હીની–ત્રાસી, અને દુષ્ટને દેખી છળી જઈ “ઓ નવીનચંદ્ર – મને સાચવી લ્યોરે” કરી દોટ મુકી એની પાછળ જઈ, હતી એવી ને એવી પાછળથી બાઝી પડી અને અશરણ અબળા તથા દુષ્ટ તરકડાની વચ્ચે રહેલો નવીનચંદ્ર આમથી તેમ ફરતો પોતાની ભીરુને – ભીરુ હરિણાક્ષીને – વાઘની ફાળ બ્હાર રાખવા લાગ્યો. મુસલમાન નિરાશ થયો. ઉપાય ન સુઝ્યો. એવામાં જમીન પર પડેલી કટાર દીઠી – લેવા દોડ્યો. તે તેમ કરવા જાય છે એટલામાં કાંઈક સુઝી આવતાં નવીનચંદ્રને છોડી પાછી ફરી અલકકિશોરીએ બારીની સાંકળ ઉઘાડી દીધી અને બ્હારથી સઉ ધક્કા તો મારતાં જ હતાં એટલે ફડાક લેઈને બારી ઉઘડી ગઈ. તરકડો દાદર પર ચ્હડી ગયો. તેનો પગ નવીનચંદ્રે ખેંચ્યો અને જમાલ જમીન પર પડ્યો પણ પડતાં પડતાં નવીનચંદ્રના ખભામાં કટાર મારી.\nબારી ઉઘડતાં સઉ હડુડુડુ અંદર ભરાઈ ગયાં. સઉથી અગાડી સૌભાગ્યદેવી હતી તેના ઉપર – તેના હાથમાં – દીકરીએ “ઓ રે-મ્હારી મા રે!” કરી પડતું મુક્યું, અને રોણ માતું ન હતું એવી છળેલી દીકરીને માયે છાતી સરસી ચાંપી લીધી. બુદ્ધિધન અને પ્રમાદધન તેની આસના વાસના કરવા મંડી ગયા. ચાકરોએ પડેલા જમાલને પકડ્યો, ઉશ્કેરાઈ લાતે લાતે માર્યો, અને ચસકે નહીં એમ ઝાલી ઉભો રાખ્યો અને મુક્કાબાજી તથા ગડદાપાટુ અજમાવ્યાં તે તેણે ચુપકીથી સહન કર્યું. કટાર વાગવાથી નવીનચંદ્ર જમીન પર પડ્યો હતો; લોહી ઘણું નીકળવાથી આંખે અંધારાં આવ્યાં હતાં અને બેશુદ્ધ થયો હતો તેના તરફ કોઈની નજર ન હતી. માત્ર માર ખાતો ખાતો પણ જમાલ તેના ભણું એકલો એકટશે જયવંત નજરે જોઈ રહ્યો હતો અને માર ન ગણતાં મનમાં ક્હેવા વાગ્યો કે “જખ મારે છે – સાલા – તું તો લેતો જા.” અલકકિશોરીને જોતે જોતે ખીજાઈને ઓઠ કરડતો કરડતો મનમાં ઘુવડને ગાળો દેવા લાગ્યો. અને આખરે દીલાસો લીધો કે ધુળ નાંખી – આટલો સ્પર્શ તો થયો છે! ઉચ્ચનીચની લ્હડાઈમાં નીચને કાંઈ ખોવાનું નથી, હારે તો કાંઈ જતું નથી, અને એ જેટલું જીતે એટલું ઉચ્ચને બેવડું હારવાનું. પાણીને કચરાનો સંગમ થતાં, કચરો ધોવાશે નહીં અને ધોવાશે ત્હોયે પાણી તો મેલું થવાનું જ! એ ઇશ્વરની લીલા છે.\nજમાલને સઉ અગાશીમાં ખેંચી ગયાં અને ત્યાંથી નીચે ચોકમાં આણ્યો. પુછતાં પુછતાં કહે કે મને તો અલકકિશોરીએ બોલાવ્યો હતો. એ વચન તેના મ્હોંમાંથી નીકળ્યું અને કોઈના કોપનો પાર રહ્યો નહીં. ઘણો માર ખાતાં ખાતાં મુસલ્લો ઠેકાણે આવ્યો અને પોતે શા કારણથી કોનો મોકલ્યો આવ્યો હતો તે ખરી વાત ક્‌હેવા માંડી. ઉપર મેડીના ઉમરાપ૨ સૌભાગ્યદેવી બેઠી હતી અને ખોળામાં અલકકિશોરી ડુસકાં ખાતી બેભાન જેવી પડી હતી. કુમુદસુંદરી તથા પ્રમાદધન આસના વાસના કરતાં હતા અને બુદ્ધિધન વિચારમાં ગરક થઈ અગાશીમાં હેરા ફેરા કરતો હતો. બેભાન અવસ્થામાં પણ જમાલના હેઠળથી ઉચ્ચારેલા અલકકિશોરીના કાનમાં જતા હતા અને આ સઉ તોફાન એક ઉન્મત્ત અટકચાળામાંથી થયું એવું ભાન આણી તેના મનની વેદના વધારતા હતા. આ વખત સુધી પરાયા ઘરમાં બીચારો પરદેશી નવીનચંદ્ર કોઈને સાંભરતો ન હતો અને તે બેભાન પડ્યો રહ્યો હતો તથા લોહી નિરંકુશ વહેતું રહેવાથી ભાન આવવાનું સાધન ન હતું. અલકકિશોરી પાસે બેઠેલી કુમુદસુંદરી ચારે પાસ, જો જો કરતી હતી પણ તેને એ જડતો ન હતો. આખરે તેના શબ જેવા શરીર પર નજર પડી. કાંઈ બહાનું ક્‌હાડી ઉઠી અને ફરવા લાગી. “એ જ આ” એમ નિશ્ચય થયો અને તેની અવસ્થા જોઈ અમંગળ શંકાથી અંતરમાં ઉંડો ત્રાસ પડ્યો પણ કોઈને કહેવાયું નહીં. આખરે અંતરના સગપણે લોકલજજાને જીતી અને નસાડી મુકી.\n“અરે – આ – નવીનચંદ્ર કે કોણ પડ્યું છે અહીંયાં?” પાછું જોઈ એકદમ ઉભી થઈ કુમુદસુંદરી બોલી ઉઠી. પોતાની અવસ્થા ભુલી એકદમ અલકકિશોરી પણ જાગી ઉઠ્યા જેવી થઈ ઉભી થઈ. પરદેશીએ પોતાના ઉપર કેટલો બધો ઉપકાર કર્યો હતો તે તેના મનમાંથી પળવાર પણ ખસ્યું માટે પસ્તાઈ અને નવીનચંદ્ર ભણી દોડી.\n“ઓ દેવી – ઓ દેવી! આમને કટાર વાગી છે તે લોહી નીકળે છે. વ્હેલી આવ. વ્હેલી આવ.” સઉ ચમક્યાં અને ગયાં. સઉથી અગાડી અલકકિશોરી બેઠી. આસપાસ સઉ ભરાઈ ગયાં. કુમુદસુંદરી દીવો લાવી અને બેભાન થયલાના શરીર આગળ ધરી ઘવાયેલી જગા જોઈ લીધી. તેના હોસકોસ ઉડી ગયા. આંખમાં આવેલાં આંસુ પાછું જોઈ લોહ્યાં. નીસરણી પર સઉ બેઠાં હતાં ત્યાં અજવાળું આવે તેમ, દીવો ગોઠવ્યો, ગભરાયેલી પાછી ફરી, નવીનચંદ્રનું મ્હોં જોયું અને કોઈ દેખે નહીં એમ કપાળે હાથેલી મુકી અલકકિશોરીના સામી નવીનચંદ્રના શરીરની બીજી પાસ બેઠી.\n“ક્યાં છે ઘાતેલ? કેવું છે એ?”\n“લાવોને, એક ચીથરું ખોળતાં કેટલી વાર?” તેણે પોતે હોડેલા ધોતીયા સામી નજર કરી અને ફાડવાનો વિચાર કર્યો. તે પહેલાં તો કુમુદસુંદરીએ પોતે પહેરેલા સાળુમાંથી ચીંદરડું ક્‌હાડ્યું અને તેના ચરડકા ભણી કાન જતાં બુદ્ધિધને એણી પાસ નજર કરી. બાકીના ઉપચાર બુદ્ધિધન અને પ્રમાદધને મળી કર્યા. વૈદ્ય પણ આવી પહોંચ્યો. સવાર સુધી આ જ ઉદ્યોગ ચાલ્યો. નવીનચંદ્રને ભાન આવતાં ઝાઝી વાર ન લાગી. પરંતુ એ નક્કી થયું કે અમાત્યના ઘરમાં કેટલાક દિવસસુધી એણે પથારીવશ ર્‌હેવું, તેને ઉચકીને સઉ તેનાવાળી મેડીમાં લેઈ ગયા. તેની બરદાસ સ્વાભાવિક રીતે કિશોરીને માથે પડી.\nજમાલનો ભેદ વધારે જાણવા – તેનો વિશેષ ઉપયોગ કરવા – અવસર આવ્યો. એણે કરેલું કામ એ ને એ રૂપમાં પ્રસિદ્ધ કરવું એ પોતાની ફજેતી કરવા જેવું હતું. સમરસેન ૨જપુત બુદ્ધિધનનો વિશ્વાસુ સીપાઈ હતો. એજંસીમાંથી એનો અને બુદ્ધિધનનો પ્રસંગ થયો હતો અને બસ્કિન્ સાહેબના ખરેખરા કોપમાંથી ઉગારી લેનારનો રજપુત અંતઃકરણથી બદલો વાળવા ઈચ્છતો. સુવર્ણપુરમાં એક મ્હોટું દરબારી મકાન સચવાય કરી તેની એક ઓરડી ર્‌હેવાને સમરસેનને અપાવી હતી. આ મકાનમાં એક ભોયરું હતું. તેમાં છાનોમાનો જમાલને લઈ જઈ પુરવો એવો હુકમ થયો. કુમુદસુંદરીએ દ્રૌપદીનું કામ કર્યું. હજી નવીનચંદ્ર તે સરસ્વતીચંદ્ર કે બીજો તે બાબત તેની ખાતરી થઈ ન હતી, પરંતુ બળવાન કલ્પનાને મનોવૃત્તિ અનુસરી. ફાડેલું લુગડું તેણે જુદું રાખી મુક્યું – સાચવી મુક્યું.\n“ભાભી, જાઓ. સુઈ જાઓ! હું ને દેવી આ ખટપટ કરીયે છીયેં.”\n“હવે બધાં છે. આપણે હવે શું કરવાનાં હતાં?” કરી પ્રમાદધન ઉઠ્યો, સઉની નજર ચુકાવી બારીમાં ઉભેલી કુમુદસુંદરીને ગળે હાથ નાંખી મેડીમાં ખેંચી લીધી અને બારી અડકાવી દઈ બાકી રાતનો પ્રહર પલંગ પર ગાળ્યો. તેની સાથે સુતેલીનું ચિત્ત જોડની મેડીમાં હતું અને જે કાળ પતિયે નિદ્રા – વિલાસમાં ગાળ્યો તે જ કાળ પત્નીએ ગુપ્ત ઈશ્વરપ્રાર્થનામાં આંખોં મીંચી ગાળ્યો. કાંઈક ઉંઘ આખરે આવી તેમાંથી, પ્રાતઃકાળ થયો ત્યારે, ગજેન્દ્રમોક્ષ ગાતી ગાતી ઉઠી અને નવીનચંદ્રને સાવધાન જોઈ રાજી થઈ.


શિક્ષણ એ દરેક વ્યક્તિનો જન્મસિધ્ધ અધિકાર: આજે નેશનલ એજ્યુકેશન ડે ની ઉજવણી - Abtak Media\nHome ABTAK SPECIAL Abtak Special શિક્ષણ એ દરેક વ્યક્તિનો જન્મસિધ્ધ અધિકાર: આજે નેશનલ એજ્યુકેશન ડે ની ઉજવણી\nશિક્ષણ એ દરેક વ્યક્તિનો જન્મસિધ્ધ અધિકાર: આજે નેશનલ એજ્યુકેશન ડે ની ઉજવણી\nસૌના જીવનમાં વિકાસમાં શિક્ષણનું વિશેષ મહત્વ છે: શ્રેષ્ઠ નાગરિક ઘડતર અને ગુણવત્તાયુક્ત જીવન માટે શિક્ષણ લેવું જરૂરી: 21મી સદી જ્ઞાનની સદી હોવાથી જીવનમાં ડગલેને પગલે શિક્ષણની જરૂર પડે છે\nઆજના યુગમાં સૌ કોઇ તેની મહત્તા સમજીને તેના થકી સંર્વાંગી વિકાસ કરી રહ્યા છે ત્યારે હજી પણ ઘણાં નિરક્ષરો છે: 100 ટકા શિક્ષણનો લક્ષ્યાંક સિધ્ધ થશે ત્યારે જ આપણે સાચી પ્રગતિ કરી શકીશું\nજીવના જીવવા માટે ક્વોલીટીસભર લાઇફ માણવા માટે સૌથી પ્રથમ શિક્ષણ આવશ્યક છે. શિક્ષણ વગર દુનિયાનો કોઇપણ માનવી વિકાસ ન કરી શકે. વિકસીત દેશોનો વિકાસ તેની પ્રજાના શિક્ષણના ઉંચા ગ્રાફ થકી છે. આપણાં દેશમાં 21મી સદીમાં પણ ઘણા મા-બાપો તેમની મહત્તા સમજતા નથી. જીવનમાં ડગલેને પગલે શિક્ષણની આવશ્યક ઉભી થાય છે. દેશનો કોઇપણ માનવી તેનો સંર્વાંગી વિકાસ શિક્ષણ થકી જ કરી શકે છે.\nઆજે સમગ્ર દેશમાં ‘રાષ્ટ્રીય શિક્ષણ દિવસ’ની ઉજવણી થઇ રહી છે ત્યારે આપણાં દેશની શિક્ષણની સ્થિતિ વિશે ચિંતા અને ચિંતન કરવાનો સમય પાકી ગયો છે. આજે પણ આપણે બેટી પઢાવોના નારા લગાવીને જાગૃતિ ફેલાવવી પડે છે. શિક્ષણમાં ડ્રોપઆઉટનો રેશિયો પણ ચિંતાજનક છે. પ્રવેશોત્સવ વખતે 100 ટકા નવા નામાંકન તો કરીએ છીએ પણ તે છાત્ર ધો.10 સુધી પહોંચતો જ નથી અધવચ્ચે જ શાળા છોડી દે છે. જેના કારણોમાં આર્થિક મુશ્કેલી પ્રથમ ક્રમે આવે છે. ગરીબી પણ શિક્ષણ ન લેવામાં બાધા બને છે. આપણાં બંધારણમાં6થી 14 વર્ષના ને એટલે કે ધો.1 થી 8 સુધીના ને મફ્ત અને ફરજીયાત પ્રાથમિક શિક્ષણની જોગવાઇ છે પણ આજે ઘણા મા-બાપ તેના સંતાનોને શાળાએ ભણવા મોકલતા જ નથી.\nઆપણા દેશમાં 11મી નવેમ્બરે રાષ્ટ્રીય શિક્ષણ દિવસની ઉજવણી કરીને લોકોને તેની મહત્તા, લાભો, વિકાસ બાબતે જાગૃત કરાય છે. આઝાદી બાદ આપણને આપણા પ્રથમ શિક્ષણમંત્રી મૌલાના અબ્દુલ કલામ આઝાદે મહત્વ સમજાવ્યું. તેમના જન્મ દિવસે દર વર્ષ આ દિવસની ઉજવણી કરાય છે. તેની જન્મજયંતી પર્વે 2008થી આપણે દિવસ સેલિબ્રેશન કરીએ છીએ. તમામના પ્રયાસો થકી આપણને થોડી સફળતા મળી છે પણ હજી લાંબી મજલ શિક્ષણને વિસ્તારવા માટે બાકી છે. આજના દિવસે સૌનો સંકલ્પ 100 ટકા શિક્ષણનો હોવો જોઇએ.\nગત્ વર્ષે દેશમાં નવી શિક્ષણ નિતિ-2020 અમલમાં મુકાઇ આગામી વર્ષોમાં સતત ઇમ્પિલીમેશન થતાં શિક્ષણમાં નવો બદલાવ આવી રહ્યો છે. શિક્ષકોને પણ પૂર્ણ સજ્જતા સાથે વિવિધ શિક્ષણ ટેકનીકની તાલિમ અપાઇ રહી છે. શિક્ષણની સાથે તેને રસમય બનાવવા સંગીત, ચિત્ર, રમત-ગમત જેવી ઇત્તર પ્રવૃતિને સાંકળીને છાત્રોના રસ, રૂચી, વલણો આધારિત શિક્ષણ વિકસાવાય રહ્યું છે. આજે નિરક્ષરોનું કશું જ સ્થાન નથી તે હવે બધા સમજી ગયા છે. નાગરિક ભણેલો હશે તો જ તેનો સંર્વાંગી વિકાસ શક્ય બની શકશે તેથી જ મા-બાપ ગમે તેમ કરીને છાત્રોને તેના સંતાનોને શ્રેષ્ઠ શિક્ષણ અપાવી રહ્યાં છે.\nઆજે ‘શિક્ષણ’ દિવસે ક્ધયા કેળવણી ઉપર વિશેષ ધ્યાન કેન્દ્રીત કરવાની જરૂર પડી છે. ક્ધયા ભણશે તો જ તે તેનું મહત્વ સમજશેને તેના સંતાનોને શિક્ષણ અપાવશે. ભણેલી ક્ધયા બે ઘરને પ્રકાશિત કરે છે. અમુક એઇજ પછી ક્ધયાને મા-બાપો ભણાવતા નથી ને શાળા વચ્ચેથી છોડાવી દે છે જે એટલું જ નગ્ન સત્ય છે. આજના ઇન્ફરર્મેશન ટેકનોલોજીના યુગમાં ક્ધયાઓ પણ પુરૂષ સમોવડી બનવા થનગની રહી છે ત્યારે દરેક મા-બાપે તેની ક્ધયા સંતાનને શિક્ષણ માટે પ્રોત્સાહન આપીને તેનો વિકાસ કરવો જ પડશે.\nઆજનો શિક્ષણ દિવસ ‘રજા’ જાહેર કર્યા વિના સતત અને સક્રિય કામગીરી શિક્ષણની થાય તેવો હેતુસભર છે. મૌલાના અબ્દુલ કલામ આઝાદ શિક્ષણના મુખ્યા આર્કિટેક્ટ ગણાય છે તેવો 1947 થી 1958 સુધી સતત 11 વર્ષ દેશના શિક્ષણ પ્રધાન રહ્યાં હતા. જે શિક્ષિત થઇ શકે છે એ જ વિકસિત થઇ શકે છે. માનવી શિક્ષણ થકી જ તેમનો વિકાસ કરી શકે છે. શિક્ષણ એટલે માનવમાં રહેલી તમામ સંભાવનાઓનો વિકાસ છે. કોઇ સમાજ, સંસ્કૃતિ કે રાષ્ટ્રનું પછાતપણુંએ આખરે તો તેમના શિક્ષણના જ પછાતપણાનું પ્રતિબિંબ છે. વિદેશોનો વિકાસ માત્રને માત્ર તેના શિક્ષણ થકી જ થયો છે. માનવી ધારે તો શિક્ષણ થકી જ મહાન બની શકે છે.\nજ્ઞાન, વિદ્યા અને શિક્ષણ આ ત્રણેય શબ્દની પાછળ જ્ઞાન શબ્દ આવે છે. હવેનો યુગ શિક્ષણ યુગ છે, અર્વાચીનકાળ કે આજનો સમય શિક્ષણની બોલબાલાનો છે. સમાજનો છેવાડાનો માનવી તેની મહત્તા સમજે તેવા બધાના પ્રયત્નો જ દેશને વિશ્ર્વગુરૂ બનાવશે.\nઆજનું શિક્ષણ વ્યવસાયલક્ષી સાથે વ્યવહારલક્ષી છે. શ્રેષ્ઠ શિક્ષણ થકી જ શ્રેષ્ઠ નાગરિકનું ઘડતર થઇ શકે છે. આજનો છાત્ર આવતીકાલનો નાગરિક છે તેથી અત્યારથી તેમનામાં શ્રેષ્ઠ ગુણોનું સિંચન કરીને શ્રેષ્ઠતા આપવાની જવાબદારી સૌની છે.\nઆજે શિક્ષણ દિવસે અદ્યતન ટેકનોલોજી, દ્રશ્ય, શ્રાવ્ય સાધનો કે ઓનલાઇન શિક્ષણ સાથે ટીચીંગ, લર્નીંગ મટીરીયલ્સને કોમ્પ્યૂટર થકી શ્રેષ્ઠ ઇન્ફરર્મેશન ટેકનોલોજીના યુગમાં સૌ શિક્ષણ મેળવી રહ્યાં છે ત્યારે બધા જ મા-બાપોએ સંતાનોને ધો.12 અને બાદમાં તેની રસ, રૂચી, વલણોને ધ્યાને લઇને વિવિધ ડિગ્રી કે ડીપ્લોમાં ના કોર્ષ કરાવીને તેની કુશળતાનો લાભ દેશને અપાવવાનો છે.\nઆજે દેશમાં ઘણા તેજસ્વી તારલાઓએ દેશનું નામ વિશ્ર્વભરમાં રોશન કર્યું છે. એક વાત ‘બાળમજૂરી’ પણ શિક્ષણના વિકાસની આડે આવે છે. બધાએ હવે જાગવાની જરૂર છે. બાળકોને તેનું બચપણ અને તેને માટે શ્રેષ્ઠ શિક્ષણની તમામ સુવિધા પુરી પાડીને તેના વિકાસ સાથે દેશ વિકાસમાં દરેક નાગરિકે ફાળો આપીને શ્રેષ્ઠ કાર્ય કરવાની જરૂર છે.\nવિદ્યા સર્વસ્ય ભૂષણમ્\nપ્રાચીનકાળ કે આદિમાનવથી આજના માનવીનો ઇતિહાસ શિક્ષણ થકી જ બદલાયો છે. આજે આંગળીના ટેરવે આખી દુનિયા આપણે ટચુકડા ગેઝેટમાં લાવી શક્યા છીએ. માનવ જીવનમાં પરિવર્તન લાવવા શિક્ષણ જ અગત્યનું પાસું છે. માનવનું સાચુ ઘરેણું તેનું શિક્ષણ છે. વિદ્યા પ્રાકૃત માણસને સુસંસ્કૃત બનાવે છે. શિક્ષણ થકી માનવી સમાજમાં શિસ્તબધ્ધ, વાણી-વર્તન કેળવીને શ્રેષ્ઠ નાગરિક બની શકે છે.\nજાગૃત આવા નાગરિકો જ રાષ્ટ્રની સેવા અને સુરક્ષા માટે પોતાની ફરજ બજાવીને દેશને ઉપયોગી થઇ શકે છે. જીવનમાં આપણે સૌ વિદ્યા વડે વિકસિત અને સુખ્ત થઇ શકીએ છીએ. શિક્ષણ વગર માનવીનું વાતાવરણ અંધકારમય બને છે તેને પ્રકાશ તરફ કે જ્ઞાનરૂપી અજવાળું શિક્ષણ થકી જ મળે છે.\nઆજે પણ આપણે હજી 100 ટકા શિક્ષણનાં લક્ષ્યાંકને હાંસલ કરી શક્યા નથી. આજે લાઇફ સ્કીલ શબ્દ બહુ જ ચલણમાં છે, જીવન કૌશલ્ય શિક્ષણ એટલે જીવનમાં આગળ વધવા માટે સફળ, સુખમય, શાંતિમય અને સ્વસ્થ જીવન ઘડતર માટે તથા સતત વિકાસશીલ રહેવા માટે જરૂરી એવું કૌશલ્ય જે જીવન શૈલી સુધારતું શિક્ષણ છે.\nPrevious articleપાકિસ્તાનને હરાવી ‘અંડરડોગ’ ઓસ્ટ્રેલિયા ફાઇનલમાં પ્રયાણ કરશે ?\nNext articleસ્વબળે રાતોરાત ભારતની સૌથી પૈસાદાર સ્ત્રી બનતી ફાલ્ગુની!!


Invest in Sixth Series of Sovereign Gold Bond Scheme – News18 Gujarati\nHome » photogallery » business » INVEST IN SIXTH SERIES OF SOVEREIGN GOLD BOND SCHEME\nદિવાળી પહેલા મોકો ઝડપો! સરકાર આપી રહી છે ફક્ત 3,785 રૂપિયાથી સોનું ખરીદવાની તક\nધનતેરસ અને દિવાળી પહેલા કેન્દ્ર સરકાર સૉવરેન ગોલ્ડ બૉન્ડ 2019-20 (Sovereign Gold Bond Scheme)ની છઠ્ઠી સીરિઝમાં રોકાણ માટે મોકો આપી રહી છે.\n| October 21, 2019, 09:14 IST\nનવી દિલ્હી : ધનતેરસ અને દિવાળી પહેલા સોનામાં રોકાણ કરવા માટે કેન્દ્ર સરકાર ખૂબ સારી તક આપી રહી છે. હકીકતમાં, આજથી કેન્દ્ર સરકાર સૉવરેન ગોલ્ડ બૉન્ડ 2019-20 (Sovereign Gold Bond Scheme)ની છઠ્ઠી સીરિઝમાં રોકાણનો મોકો આપી રહી છે. તમે પણ સૉવરેન ગોલ્ડ બૉન્ડમાં રોકાણ કરવાનું વિચારી રહ્યા છો તો તમારી પાસે 21મી ઓક્ટોબરથી 25 ઓક્ટોબર વચ્ચે રોકાણ કરવાનો ખૂબ સારો મોકો છે. આ બૉન્ડમાં ઓછામાં ઓછું એક ગ્રામ સોનામાં રોકાણ કરી શકાય છે.\nઑનલાઇન રોકાણ માટે 50 રૂપિયા પ્રતિ ગ્રામની છૂટ : રિઝર્વ બેંકે આ માટે એક ગ્રામ ગોલ્ડ બૉન્ડનો ભાવ 3835 રૂપિયા રાખ્યો છે. જેમાં ઑનલાઇન ખરીદી કરનારા લોકો માટે 50 રૂપિયા પ્રતિ ગ્રામની છૂટ મળશે. ઑનલાઇન રોકાણ કરનારા રોકાણકારો માટે ગોલ્ડ બૉન્ડનો ભાવ 3785 રૂપિયા પ્રતિ ગ્રામ હશે.\nનવેમ્બર 2015માં સરકારે સ્કિમ લોંચ કરી હતી : સરકારે સૌથી પહેલા સૉવરેન ગોલ્ડ બૉન્ડ નવેમ્બર 2015માં લૉંચ કરી હતી. આ બૉન્ડ જાહેર કરવા પાછળનો સરકારનો ઉદેશ્ય બજારમાં ફિઝિકલ ગોલ્ડની માંગ ઓછી કરવાનો હતો.\nસૉવરેન ગોલ્ડ બૉન્ડની ખાસ વાતો : સૉવરેન ગોલ્ડ બૉન્ડની સૌથી મોટી વાત એ છે કે સોનાની કિંમત વધતા તમને સીધો ફાયદો મળે છે. એટલું જ નહીં, જેના પર વાર્ષીક 2.5 ટકા વ્યાજ પણ મળે છે. આ વ્યાજની ચુકવણી દર છ મહિને કરવામાં આવે છે.\nતમે સૉવરેન ગોલ્ડ બૉન્ડમાં ઓછામાં ઓછા એક ગ્રામથી રોકાણ કરી શકો છો. આ યોજનામાં વ્યક્તિ દર વર્ષે 500 ગ્રામ સોનામાં રોકાણ કરી શકે છે. હિન્દુ સંયુક્ત કુટુંબ માટે રોકાણની મર્યાદા ચાર કિલોગ્રામ છે. જ્યારે ટ્રસ્ટ માટે રોકાણની મર્યાદા 20 કિલોગ્રામ છે. આ બૉન્ડમાં ભારતીય નાગરિકો ઉપરાંત ટ્રસ્ટ, યુનિવર્સિટી અને ચેરિટેબલ સંસ્થાઓ રોકાણ કરી શકે છે.\nએક વખત તમે આ સ્કિમમાં રોકાણ કરી દીધું તો બજારમાં વર્તમાન કિંમતનો ફાયદો ઉઠાવી શકો છો. આ બૉન્ડને બૉમ્બે સ્ટૉક એક્સચેન્જ (BSE) અને નેશનલ સ્ટૉક એક્સચેન્જ (NSE)માં લિસ્ટ થવું જરૂરી છે.\nતમે સૉવરેન ગોલ્ડ બૉન્ડમાં પાકતી મુદત સુધી રહો છો તો તમને કોઈ જ કેપિટલ ગેઇન્સ નહીં ચુકવવો પડે. પરંતુ મેચ્યુરિટી પહેલા જો તમે તેને એક્સચેન્જ મારફતે વેચો છો તો તમારે તેના પર ટેક્સ ચુકવવો પડશે. જો તમે સૉવરેન ગોલ્ડ બૉન્ડ ખરીદીના ત્રણ જ વર્ષમાં વેચી દો છો તો તેને શૉર્ટ ટર્મ ગેન માની લેવામાં આવશે. આ પ્રકારના લાભને રોકાણકારની આવક માની લેવામાં આવે છે.


વિરાટ કોહલી પર 12 લાખનો દંડ, IPLની કૉમેન્ટ્રી માટે મુંબઈ આવેલા AUSના દિગ્ગજ ક્રિકેટરનું મુંબઈમાં નિધન – TimesNP\nક્રિકેટ જગત માટે એક દુ:ખદ સમાચાર સામે આવ્યા છે. મહાન ઑસ્ટ્રેલિયાઈ ક્રિકેટર અને કૉમેન્ટેટર ડીન જૉન્સનું ગુરૂવારના કાર્ડિયક અરેસ્ટના કારણે મુંબઈની એક હોટલમાં નિધન થયું છે. તેમની ઉંમર 59 વર્ષ હતી. તેઓ ઇન્ડિયન પ્રીમિયર લીગની વર્તમાન સીઝનને લઇને સ્ટાર સ્પોર્ટ્સની કૉમેન્ટ્રી ટીમ સાથે જોડાયા હતા અને મુંબઈમાં હતા. બ્રૉડકાસ્ટરે આની પુષ્ટી કરી છે. ઉલ્લેખનીય છે કે કોરોના વાયરસના કારણે લીગની વર્તમાન સીઝન દેશની બહાર સંયુક્ત અરબ અમીરાતમાં રમાઈ રહી છે.\nજોન્સ આઈપીએલ કૉમેન્ટ્રી પેનલનો ભાગ હતા\nક્રિકેટમાંથી નિવૃત્તિ બાદ તેઓ સફળ કૉમેન્ટેટર તરીકે પોતાની ઓળખ બનાવી ચુક્યા હતા. આ વખતે તેઓ આઈપીએલમાં કૉમેન્ટ્રી કરી રહ્યા હતા. જોન્સ આ વખતે આઈપીએલ કૉમેન્ટ્રી પેનલનો ભાગ હતા, જેમાં બ્રેટલી, બ્રાયન લારા, ગ્રીમ સ્વાન અને સ્કૉટ સ્ટાયરિસ મુંબઈથી કૉમેવન્ટ્રી કરી રહ્યા છે. આઈપીએલની આજે છઠ્ઠી મેચ આરસીબી અને કિંગ્સ ઇલેવન પંજાબની વચ્ચે રમાશે અને આ પહેલા ક્રિકેટ ફેન્સને આ દુ:ખદ સમાચાર મળ્યા છે.\nસ્ટાર સ્પોર્ટ્સે કહ્યું- મુશ્કેલ સમયમાં પરિવારના સહયોગ માટે તૈયાર\nસ્ટાર સ્પોર્ટ્સે કહ્યું કે, ‘ઘણા જ દુ:ખ સાથે ડીન મર્વિન જોન્સ એમએમના નિધનના સમાચાર શેર કરી રહ્યા છીએ. હ્રદયરોગનો હુમલો થવાના કારણે તેમનું નિધન થયું છે.’ તેમણે કહ્યું કે, ‘અમે તેમના પરિવાર પ્રત્યે સંવેદના પ્રકટ કરીએ છીએ અને આ મુશ્કેલ સમયમાં તેમના સહયોગ માટે તૈયાર છીએ. જરૂરી વ્યવસ્થા કરવા માટે અમે ઑસ્ટ્રેલિયાઈ હાઈકમિશનના સંપર્કમાં છીએ.’\nવિરાટનો ‘ગુરુ’ ખરાબઃ બે કેચ છોડ્યા, મેચમાં શર્મનાક હાર અને હવે 12 લાખનો દંડ\nઈન્ડિયન પ્રીમિયર લીગમાં ગુરુવારે રાત્રે રમાયેલ મેચમાં કેએલ રાહુલની કેપ્ટનશિપવાળી કિંગ્સ ઈલેવન પંજાબે વિરાટ કોહલીની આરસીબીને 97 રનોથી હરાવીને ટુર્નામેન્ટમાં પોતાની પહેલી જીત નોંધાવી હતી. આ મેચમાં પંજાબના કેપ્ટન કેએલ રાહુલે શાનદાર 132 રનોની અણનમ ઈનિંગ રમી હતી. તો કેપ્ટન કોહલી માટે ગુરુવાર ખરાબ સાબિત થતાં તે એક રન બનાવીને આઉટ થઈ ગયો હતો. એટલું જ નહીં આરસીબી 17 ઓવરમાં 107 રનો બનાવીને ઓલઆઉટ થઈ ગઈ હતી. પંજાબ તરફથી મળેલી આ શર્મનાક હારને વિરાટ હજુ ભૂલાવી પણ શક્યો નથી ત્યાં વિરાટ માટે વધુ એક ખરાબ સમાચાર સામે આવ્યા છે.\nવિરાટ કોહલી પર પંજાબ સામેની મેચમાં દંડ લગાવવામાં આવ્યો છે. કિંગ્સ ઈલેવન પંજાબ સામે આઈપીએલની છઠ્ઠી મેચ દરમિયાન ધીમી ઓવર ગતિને કારણે દંડ લગાવવામાં આવ્યો છે. કેપ્ટન કોહલીને આ માટે 12 લાખનો દંડ ફટકારાયો છે. આ મેચમાં કોહલી માટે તમામ વસ્તુઓ ખરાબ રહી હતી. પહેલાં તેના હાથેથી વિસ્ફોટક સદી ફટકારનાર કેએલ રાહુલના બે ઈઝી કેચ છૂટ્યા તો બાદમાં બેટિંગમાં પણ તે ફ્લોપ સાબિત થયો હતો.\nવિરાટ કોહલીએ પંજાબની ઈનિંગની 18મી ઓવરમાં નવદીપ સૈનીના બોલ પર રાહુલનો કેચ છોડ્યો હતો અને તેનો ભરપૂર ફાયદો ઉઠાવતા રાહુલે 19મી ઓવરમાં ફાસ્ટ બોલર ડેલ સ્ટેનની ઓવરમાં3સિક્સ અને બે ફોર ફટકારીને 26 રન બનાવ્યા હતા. એટલું જ નહીં વિરાટે છેલ્લી 20મી ઓવર શિવમ દુબેને આપી હતી. જેમાં પણ રાહુલે 23 રન બનાવીને ટીમનો સ્કોર 200ને પાર પહોંચાડી દીધો હતો.\n← ભારત તો છોડો, પાકિસ્તાન થી પણ થઇ રહ્યો છે કંગનાનો વિરોધ, ક્રિકેટરની પત્નીએ કહ્યું તું મધર ટેરેસા નથી\nડ્રગનો રેલો હવે બોલિવૂડથી લઇને ક્રિકેટર સુધી પહોંચવાની શક્યતા, અભિનેત્રીએ શર્લિન ચોપરાએ કર્યો ખુલાસો →


"ડાંસ મેરી રાની"ના શુટ પર નોરા ફતેહી સાથે આ શું થઇ ગયુ ? સ્ટ્રેચર પર ઉઠાવી લઇ ગયા લોકો - Chel Chabilo Gujrati\nLive 247 Media December 23, 2021\nઆવી હોટ નોરને જોઈને પેલાંથી ના રહેવાયું તો બધે ફેરવવા લાગ્યો હાથ જુઓ વીડિયો!\nનોરા ફતેહી તેની બોલ્ડ તસવીરો અને કિલર ડાન્સ મૂવ્સને કારણે હેડલાઈન્સમાં રહે છે. ડાન્સિંગ ક્વીન નોરા ફતેહી આ વખતે સુપરસ્ટાર સિંગર ગુરુ રંધાવા સાથે મળી તેના નવા મ્યુઝિક વીડિયોથી ચાહકોના હોશ ઉડાવી રહી છે. નોરા તેના ગીતમાં ‘જલપરી’ના અવતારમાં જોવા મળી રહી છે. બંનેનું નવું મ્યુઝિક આલ્બમ ‘ડાન્સ મેરી રાની’ રિલીઝ થઇ ગયુ છે. જો કે અભિનેત્રીની હાલત એટલી ખરાબ થઈ ગઈ હતી કે તેને સેટ પરથી લાવવા માટે સ્ટ્રેચરનો સહારો લેવો પડ્યો હતો.\nબોલિવૂડની ડાન્સિંગ ક્વીન નોરા ફતેહીનો એક વીડિયો સોશિયલ મીડિયા પર વાયરલ થઈ રહ્યો છે. વીડિયોમાં નોરા ફતેહી સ્ટ્રેચર પર પડેલી જોવા મળી રહી છે. કેટલાક લોકો નોરા (નોરા ફતેહી)ને સ્ટ્રેચર પર લઈ જઈ રહ્યા છે. ગુરુ રંધાવાએ તેના સ્ટ્રેચર પર પડેલા તેનો વીડિયો પણ તેના સોશિયલ મીડિયા પર શેર કર્યો છે. નોરા ફતેહીના નવા ગીત ડાન્સ મેરી રાનીનું શૂટિંગ ચાલી રહ્યું છે જે દરમિયાન આ વીડિયો છે. નોરાનો આવો વીડિયો વાયરલ થયા બાદ તેના ફેન્સ ખૂબ જ નારાજ થઈ ગયા છે.\nનોરાને સ્ટ્રેચર પર પડેલી જોઈને ચાહકો પણ ચિંતિત થઈ ગયા હતા અને પૂછવા લાગ્યા હતા કે બધું બરાબર છે. નોરા ફતેહી બીજી વાર પંજાબી સિંગર ગુરુ રંધાવા સાથે સ્ક્રીન શેર કરી રહી છે. બંનેનું નવું મ્યુઝિક આલ્બમ ‘ડાન્સ મેરી રાની’ 21 ડિસેમ્બરે રિલીઝ થઈ ગયુ છે. પરંતુ સોંગ રિલીઝ થતા પહેલા જ સોશિયલ મીડિયા પર એક વીડિયો ઝડપથી વાયરલ થયો હતો, જેને જોયા બાદ લોકો નોરાના સ્વાસ્થ્યને લઈને ચિંતા કરવા લાગ્યા છે.\nવીડિયોમાં અભિનેત્રી સ્ટ્રેચર પર સૂતી જોવા મળે છે. મ્યુઝિક આલ્બમ માટે નોરાએ ‘જલપરી’નો અવતાર લીધો છે અને અભિનેત્રી માટે ટાઇટ કપડામાં ફરવું ખૂબ મુશ્કેલ બની રહ્યું છે. આ કારણોસર, નોરાને સ્ટ્રેચર પર સૂવડાવી ખસેડવામાં આવી હતી. નોરા ફતેહીના આ ડ્રેસ વિશે વાત કરીએ તો આ કોઈ સામાન્ય ડ્રેસ નથી. નોરાનો આ ડ્રેસ વિદેશમાં તૈયાર કરવામાં આવ્યો છે, જેનું વજન 15 કિલો છે. મીડિયા રિપોર્ટ્સ અનુસાર, તેને બનાવવામાં લગભગ3મહિના જેટલો સમય લાગ્યો છે.\nહોટ અભિનેત્રી મૃણાલ ઠાકુર થઇ Oops મોમેન્ટનો શિકાર, શર્ટના બટન ખુલ્લા રાખી આપી રહી હતી પોઝ, અચાનક ઉડ્યો શર્ટ અને દેખાઇ ગઇ બ્રા


Everyone is on the earth ...|દરેક જણ ધરતી પરનો સૂરજ છે...\nEveryone is on the earth ...\nઓફબીટ / દરેક જણ ધરતી પરનો સૂરજ છે...\nMay 08, 2019, 04:38 PM IST\nઆપણે કાં તો હાર-જીતથી મુક્ત થવા મથીએ છીએ, કાં તો સુખ અને દુઃખથી પર થવા મથીએ છીએ. નહીં લખાયેલી આત્મકથાનાં પાનાં જેવું જીવીએ છીએ આપણે! આપણી પીડાઓ પ્રકીર્ણ છે. ધ્યેય સિદ્ધ કરવાની ખેવનામાં આપણે જીવનને જતું કરીએ છીએ. વિજ્ઞાને આપણી સંકુલતા વધારી આપી છે. વોટ્સઅેપ અને ઈ-મેઇલથી માઇલોનું અંતર ઓગળી ગયું છે. શારીરિક હાજરીનું મહત્ત્વ ઘટ્યું છે. પોતાની જોડે રહેવાનો સમય વધારે આપી શકાય એમ છે, પરંતુ બધું ઊલટું થઇ રહ્યું છે. નવરાશ વધી પણ હળવાશ ન મળી! પ્રત્યેક પળનો આપણે સામનો કરતા હોઈએ એમ જીવીએ છીએ! આપણે જીવનની સામે લડવા માટે જીવતા હોઈએ એવા છીએ! વાતનું વતેસર થાય એ પહેલાં પીડાનું વાવેતર કરી દઈએ છીએ આપણે!\nઆપણે આપણામાં બંધાઈ ગયા છીએ. નિશ્ચિત માણસો, સુનિશ્ચિત આયોજનો અને ધારેલાં વખાણમાં આપણે કુંઠિત થઇ ગયા છીએ. ખરેખર તો આપણે પ્રકૃતિના કાગળ ઉપર સંસ્કૃતિના શીર્ષક તળે લખાયેલી જીવતી કૃતિ છીએ. આપણે આપણું પ્રભુત્વ બતાવવામાં આપણાપણાનું સામર્થ્ય ભૂલી ગયા છીએ. જિંદગીને જીતવાની નથી, જિંદગીને જીવવાની છે. સામનો એનો કરવાનો હોય કે જે સામે પડ્યો હોય! જે સાથે હોય એની તો આંગળી પકડીને સાથે ચાલવાનો આનંદ લૂંટવાનો હોય! આપણે આપણામાં મસ્ત હોવા જોઈએ! જિંદગીને ‘કમ્ફર્ટ ઝોન’માં મૂકવાથી રોમાંચ અને પડકારનો હિસ્સો જ છિનવાઈ જશે! એ પછી કાટ ખાતી સાઈકલની જેમ ઘરના ખૂણામાં જગ્યા રોકી રાખશે! આપણે આપણને વફાદાર છીએ એમ જ આપણી જિંદગીને જવાબદાર હોવા જોઈએ! બધું જ સરખું ચાલતું હોય ત્યાંથી માણસોએ ખસી જવું જોઈએ! બધું જ બરાબર ચાલતું હોય ત્યાંથી માણસોએ પોતાની જાતને હળવેકથી બહાર કાઢી લેવી જોઈએ! સમુંદરનાં તોફાનો આપણી હોડીને લલચાવવાં જોઈએ! થોડાક મિત્રોના ખભા ઉપર હાથ મૂકીને જમીન વગરની જગ્યાને પસાર કરતા આવડવું જોઈએ! રસ્તો હોય જ નહીં એવા રસ્તા ઉપર ચાલીને રસ્તાને પોતે ‘રસ્તો’ છે એનું ભાન કરાવવું જોઈએ!\nમને તો લાગે જ છે કે આપણે આપણી ઉપર ઉપકાર કરવાની જરૂર છે, આપણને માફ કરવાની જરૂર છે, બીજાની નિંદા અટકાવવા માટે પોતાનો દંભ છોડવાની જરૂર છે, આપણો કક્કો સાચો જ છે એવું માનવાની જગ્યાએ બીજાનાં પલાખાં અને બારાખડી ગણગણવાની જરૂર છે. બીજો ખોટો જ હશે તો સમય ક્યાં કોઈને છાવરે છે? વ્યક્તિ જાત ભણી વળે પછી મૌનમાં ઓગળે! બોલે ઓછું ને સાંભળે વધારે! આપણને મળીને કોઈકને આનંદ થવો જોઈએ! આપણને નછૂટકે ફોન કરવો પડે કે કમને મળવું જ પડે એના કરતાં ચાર મિત્રોની હાજરીમાં આપણી વાત નીકળે અને આપણી યાદ સાલે એટલો ઉપકાર આપણે ‘આપણી’ ઉપર કરવો જોઈએ.\nઆપણે ઉપેક્ષાને આવકારીએ છીએ, શંકાને શ્વસીયે છીએ, ઈર્ષાનો ઓડકાર ખાઈએ છીએ, દંભનાં કપડાં પહેરીએ છીએ, ઓળખાણનો નશો કરીએ છીએ, નિંદાનાં ચંપલ પહેરીએ છીએ! આમાં શરીર અને જીવન બંને માંદા જ રહે કે પછી બીજું કશું? આપણા રોગમાંથી મુક્ત થવા માટે પહેલાં તો આપણે જ આપણો ‘સ્વીકાર’ કરવો પડશે! આપણને જ ‘પ્રેમ’ કરવો પડશે! નહીંતર વાસનાના વનમાંથી રસ્તો જ નહીં મળે! યાદ રાખવાની વાતને ભૂલી જવી પડશે! હથેળીને ખોલીને બંધ મુઠ્ઠીઓની રમતને દૂર કરવી પડશે! આપણને જોઇને અરીસો નિરાશ થાય, એવું જીવવું ક્યાં સુધી પાલવે? થોડીક ગેરસમજ, થોડીક ચણભણ, થોડુંક વિસ્મય, થોડુંક અચરજ અને વધારે પડતી સરળતા અને હૃદયના પહોળા રસ્તાઓની વિશાળતા જીવવા માટે વધારે જરૂરી છે. આટલું જ આપણામાં ઉગાડીશું પછી પ્રેમનો અર્થ વ્યાપક બનશે, સંબંધો સમીકરણ નહીં લાગે, વિષય શોધ્યા વગર વાત કરવાની શરૂઆત થશે! મનને મનન તરફ જવાનો રસ્તો મળશે! વેદ-ઉપનિષદની સ્તુતિઓ અંદરથી આપણને ગણગણતી હોય એવું લાગશે! ચુપકીદીની સુગંધ સામેવાળી વ્યક્તિના શ્વાસમાં વેણીની જેમ ગૂંથાતી રહેશે!\nજાતનો સ્વીકાર જગતના તિરસ્કારમાંથી બચાવે છે. જિંદગી આપણને તપાવે છે, પરંતુ જેની સમજ નથી એનું ‘ભાન’ પણ કરાવે છે. આપણે આપણા અવતાર છીએ, આપણે આપણી ચેતનાનો વિસ્તાર છીએ. આત્મગૌરવ અને આત્મવિશ્વાસ આપણા હાથની વાત છે. બીજાના સુધી પહોંચવા માટે પોતાના સુધી પહોંચવું બહુ જરૂરી છે. કસોટી તો કુદરતનો શોખ છે. એમાં પાર ઊતરવું આપણા હાથની વાત છે. સૂરજ બની શકીએ એ સારી જ વાત છે અને ન બની શકીએ ત્યારે આકાશ બનીને સૂરજના ઊગવાની રાહ જોવાની હોય છે. આકાશ બનવું સૂરજ બનવા કરતાં વધારે અઘરું અને અગત્યનું છે. ઉગાડવા માટે બનવું પડે છે અને બન્યા પછી ‘ઊગવું’ આપોઆપ સંભવે છે. ઈરાદાઓ સાફસુથરા અને મક્કમ હોય તો પ્યાદાંઓ પાછલા બારણેથી ભાગી જાય છે.\nઓન ધ બીટ્સ : ‘શહેરની ચકલીઓ ઝાડ-પાન છોડીને real estateમાં invest કરવા લાગી છે. મહિનાથી એક-એક સળી ભેગી કરીને બાંધે છે માળો. મજા આવે છે એનો progress જોવાની. એનો આખો માળો બંધાયો ત્યારે જાણે મારા flatના બધા EMI ચૂકવાઈ ગયા હોય એટલી હાશ થઇ.’ (થોડું લોજિક, થોડું મેજિક નાટકનો સંવાદ)- સ્નેહા દેસાઈ


Workers arrive in Anand from Vataman, Congress grants tickets to 17 Jharkhand workers | વટામણથી શ્રમિકો આણંદમાં આવી પહોંચ્યા, કોંગ્રેસે 17 ઝારખંડના મજૂરોની ટીકીટની હૈયાધારણા આપી - Divya Bhaskar\nWorkers Arrive In Anand From Vataman, Congress Grants Tickets To 17 Jharkhand Workers\nલોકડાઉન:વટામણથી શ્રમિકો આણંદમાં આવી પહોંચ્યા, કોંગ્રેસે 17 ઝારખંડના મજૂરોની ટીકીટની હૈયાધારણા આપી\nકોરોનાને લીધે લોકડાઉનની જાહેરાત થવાને કારણે સૌથી વધુ શ્રમિકો પરેશાન થઇ ગયા છે. તેઓ ઝારખંડના શ્રમિકો પોતાના વતનની વાટ પકડવા માટે વટામણ ચોકડીથી બે દિવસ ચાલીને આણંદ આવી પહોંચ્યા હતા. ત્યાંથી તેમને ભગતસિંહ ઓલ ઇન્ડીયા યુથ કાઉન્સીલ દ્વારા તેમને આશરો આપીને વિદ્યાનગર લવાયા હતા. તેમને ઝારખંડ જવા માટેની રેલ્વેની ટીકીટ જમવા-રહેવા સહિતની તમામ સુવિધાઓ કરવામાં આવી છે. જોકે, કોંગ્રેસે 17 મજૂરોની ઝારખંડ જવા માટેની રેલ્વે ટીકીટની હૈયાધારણા આપી છે. ભગતસિંહ ઓલ ઇન્ડીયા યુથ કાઉન્સીલના અલ્પેશભાઇ પુરોહિતની ટીમને જાણ થઇ હતી કે, મજૂરો આણંદ જીલ્લા કલેકટર કચેરીએ આવી પહોંચ્યા છે. તેમને આણંદથી ટ્રેન દ્વારા વતન ઝારખંડમાં જવાની માંગણી કરી હતી. આ સંદર્ભે ડેપ્યુટી કલેકટરે જણાવ્યું હતું કે, ઝારખંડ જવા માટે અત્યાર સુધીમાં 300 જણાં તૈયાર છે. પરંતુ આટલી સંખ્યા માટે તેમને આણંદથી ટ્રેનની સુવિધા થઇ શકે નહીં પરંતુ અમદાવાદ કે વડોદરાથી તેમને મોકલવાની વ્યવસ્થા કરવામાં આવશે. આ ઝારખંડના 17 મજૂરોને વિદ્યાનગરની જીવકરણ કોલેજ ખાતે લાવવામાં આવ્યા હતા.\nઓનલાઇન ફોર્મ ભરી શકતા નથી\nશ્રમિકોએ જણાવ્યું હતું કે, અમુક અભણ અથવા સાવ ઓછું ભણેલા હોવાથી તેમને ઓનલાઇન ફોર્મ ભરવા માટેની કોઇ સમજ નથી. આથી અટવાયેલા શ્રમિકો સીધા સરકારી કચેરી કે રેલ્વે સ્ટેશન પર પહોંચી જાય છે. જ્યાં તેમને પહેલા ઓનલાઇન ફોર્મ ભરવાની સલાહ અપાય છે.


(showing articles 3821 to 3840 of 3988)\n07/03/17--07:30: _જાણો…કેટલી રિયલ છે ...\n07/04/17--03:48: _Celina Jaitly ના પિ...\n07/04/17--04:21: _હવે ચીનમાં Baahubal...\n07/04/17--06:03: _GST નાં વિરોધમાં તમ...\n07/04/17--06:55: _જે હિંદુસ્તાનમાં મો...\n07/04/17--07:30: _‘જગ્ગા જાસૂસ’પછી સા...\n07/05/17--03:23: _સલમાન ખાને Shah Ruk...\n07/05/17--05:39: _રિલીઝ થયું ફિલ્મ ‘J...\n07/05/17--07:30: _આ છે નાના પડદાની બ્...\n07/05/17--22:45: _Birthday Special: ફ...\n07/06/17--05:00: _સુપરસ્ટાર Rajinikan...\n07/06/17--05:45: _ફિલ્મ ‘Mubarakan’નુ...\n07/06/17--07:30: _ક્યુટનેસની બાબતમાં ...\n07/07/17--02:21: _MOM Movie Review: શ...\n07/07/17--07:30: _હલ્દીથી લઈને વેડિંગ...\n07/08/17--02:47: _ફિલ્મ ‘A Gentleman’...\n07/08/17--04:38: _તબિયત ખરાબ થવાના કા...\n07/08/17--07:30: _આ છે Divyanka નું ન...\n07/08/17--21:43: _સલમાન ખાને કર્યું J...\n07/08/17--22:30: _‘Saath Nibhana Saat...\nolder | 1 | .... | 190 | 191 | (Page 192) | 193 | 194 | .... | 200 | newer\n07/03/17--07:30: જાણો…કેટલી રિયલ છે Big Boss ના ઘરમાં બતાવવામાં આવતી લવ સ્ટોરીઝ!\n07/04/17--03:48: Celina Jaitly ના પિતાનું નિધન, અંતિમ સંસ્કાર માટે પહોચી ઇન્દોર\nબોલિવુડ એક્ટ્રેસ Celina Jaitly નાં પિતા વીકે જેટલીનું દુઃખદ નિધન થયું છે. તેમના અચાનક ગુજરી જવાના કારણે તેમનો પરિવાર સદમામાં આવી ગયો છે. અત્યારે Celina Jaitly તેના પતિ અને બાળકો સાથે દુબઈમાં વેકેશન એન્જોય કરી રહી છે. સેલીના જેટલીને જેવા તેના પિતાના નિધન વિશે ખબર પડી તુરંત તે ઇન્દોર માટે રવાના થઇ છે.તમને જણાવી દઈએ કે, ઇન્દોરમાં સેલિનાના પિતાના અંતિમ સંસ્કાર છે. તેના પિતાનું સોમવારે નિધન થયું હતું. સેલીનાને જેવા તેના પિતાના નિધનની ખબર મળી તે એકદમ દુઃખી થઇ ગઈ હતી. તે તુરંત ફર્સ્ટ ઇન્ડિયન ફ્લાઈટથી ઇન્દોર પહોચી રહી છે. તમને જણાવી દઈએ કે, છેલ્લા કેટલાક દિવસથી સેલીનાના પિતા બીમાર હતા. તેના પિતા આર્મીમાં હતા.\nઉલ્લેખનીય છે કે, બોલિવુડ ઇન્ડસ્ટ્રીની હોટ એક્ટ્રેસ સેલિના જેટલી અને તેના પતિ પીટર હોગ એકવાર ફરીથી ગુડ ન્યૂઝ આપવાનાં છે. પ્રાપ્ત માહિતી મુજબ, સેલિના જેટલી બહુ જલ્દી ટ્વીન્સ બાળકોને જન્મ આપશે. સેલિના જેટલીની પ્રેગ્નન્સીને3મહિના થઇ ગયા છે. તમને જણાવી દઈએ કે, 'નો એન્ટ્રી' જેવી શાનદાર ફિલ્મોથી લાખો લોકોના દિલ જીતી ચૂકેલ આ અભિનેત્રી પહેલા પણ ટ્વીન્સ બાળકોને જન્મ આપી ચૂકી છે. સેલિના જેટલીનાં ટ્વીન્સ બાળકોના નામ વિસ્ટન અને વિરાજ છે.\nસેલિના જેટલી એક જાહેરાત કેમ્પેઇન ભારત આવશે. તેની સાથે તે એક પુસ્તક પર પણ કામ કરી રહી છે, જે આગામી વર્ષે પબ્લિશ થશે. સેલિના અને પીટર વચ્ચે ઘણા લાંબા સમયથી અફેર હતું અને ત્યારબાદ બંનેએ મેરેજ કરી લીધાં હતાં. તાજેતરમાં, સેલીના જેટલીએ ઇન્સ્ટાગ્રામ એકાઉન્ટ પર બિકીનીમાં બેબી બંપનો એક ફોટો પોસ્ટ કર્યો હતો. આ ફોટાને કારણે સેલિના ચર્ચામાં આવી હતી.\nThe post Celina Jaitly ના પિતાનું નિધન, અંતિમ સંસ્કાર માટે પહોચી ઇન્દોર appeared first on Vishva Gujarat.\n07/04/17--04:21: હવે ચીનમાં Baahubali2નું ‘દંગલ’, ૬૦૦૦ સ્ક્રીન્સ પર થશે રિલીઝ\nઆમિર ખાનની ફિલ્મ દંગલ અને પ્રભાસની ફિલ્મ Baahubali2અત્યાર સુધીની સૌથી મોટી ફિલ્મો માનવામાં આવી રહી છે. Baahubali2અને દંગલનો દર્શકોની અંદર એલ અલગ જ ક્રેઝ છે. કમાણીનાં મામલે પણ બંને ફિલ્મો બોક્સ ઓફિસ પર સારું પ્રદર્શન કરી રહી છે. બોક્સ ઓફીસના આંકડાને લઈને બંને ફિલ્મોમાં કાંટાની ટક્કર ચાલી રહી છે. બંને ફિલ્મો હિંદી સિનેમાના ઇતિહાસના ઘણા રેકોર્ડ તોડી ચૂકી છે. પ્રાપ્ત માહિતી મુજબ, બાહુબલી મેકર્સે ફિલ્મને ચીનમાં રિલીઝ કરવા માટે તૈયારી કરી લીધી છે. એવી ખબર સામે આવી રહી છે કે, આ ફિલ્મ ૬૦૦૦ સ્ક્રીન્સ પર રિલીઝ કરવાની તૈયારી છે.\nફિલ્મ 'બાહુબલી 2' ને રિલીઝ થયે મહિનો થઇ ગયો છે પરંતુ હજુ પણ આ ફિલ્મનો ક્રેઝ ઓછો થયો નથી. હજુ પણ ફિલ્મનાં કલાકારોને લઈને દર્શકોની દિવાનગી સ્પષ્ટ નજર આવી રહી છે. ભારત અને વિદેશોમાં બોક્સ ઓફિસ પર ધમાલ મચાવ્યા પછી એસ.એસ. રાજામૌલીની ફિલ્મ 'બાહુબલી 2' હવે ૧૭ સપ્ટેમ્બરે ચીનમાં રિલીઝ થવા જઈ રહી છે. ભારતની જેમ ચીનમાં પણ 'બાહુબલી' ની ટક્કર આમિરની ફિલ્મ 'દંગલ' સાથે થશે. તમને જણાવી દઈએ કે, દંગલ ચીનમાં સૌથી વધુ કમાણી કરનાર ફિલ્મ બની ગઈ છે. તો બીજી તરફ, ભારતમાં બાહુબલી ભારતીય સિનેમાનો લગભગ દરેક રેકોર્ડ તોડી ચૂકી છે. એસ એસ રાજામૌલી નિર્દેશિત ફિલ્મ બાહુબલી-2માં પ્રભાસ, રાણા દગ્ગુબત્તી, અનુષ્કા શેટ્ટી, રામ્યા કૃષ્ણન, નાસીર અને સત્યરાજ મેઈન રોલમાં છે.\nThe post હવે ચીનમાં Baahubali2નું ‘દંગલ’, ૬૦૦૦ સ્ક્રીન્સ પર થશે રિલીઝ appeared first on Vishva Gujarat.\n07/04/17--06:03: GST નાં વિરોધમાં તમિલનાડુનાં ૧૧૦૦ સિનેમાઘર બંધ, સમર્થનમાં બોલ્યા Kamal Haasan\nદેશભરમાં ૧ જુલાઈથી GST લાગુ કરી દેવામાં આવ્યો છે. આ ટેક્સનાં વિરોધમાં તમિલનાડુનાં થિયેટર માલિકોએ હડતાળ કરી દીધી છે અને લગભગ ૧૧૦૦ સિનેમા હોલ બંધ કરી દેવામાં આવ્યા છે. આ બિલનો પહેલા દિવસથી વિરોધ કરી રહેલ સાઉથનાં સુપરસ્ટાર Kamal Haasan એ આ હડતાલને યોગ્ય જણાવી છે. Kamal Haasan નું કહેવું છે કે, આખી ફિલ્મ ઇન્ડસ્ટ્રી એકસાથે આવી રહી છે અને બહુ જલ્દી એક અવાજમાં બોલશે.\nકમલ હસને મીડિયા સાથે વાત કરતા કહ્યું કે, તેનાથી આખી ફિલ્મ ઇન્ડસ્ટ્રીને ઘણું નુકસાન થવાનું છે. તમને જણાવી દઈએ કે, તેની પહેલા પણ કમલ હસન સિનેમા ક્ષેત્રમાં જીએસટી લાગુ કરવાને લઈને નારાજગી વ્યક્ત કરી ચૂક્યા છે. કમલ હસને તેની પહેલા નાણા મંત્રી અરુણ જેટલીને આજીજી કરતા કહ્યું હતું કે, સિનેમા ટિકિટ પર જીએસટીનો દર ૧૨ થી ૧૫ ટકા રાખવામાં આવે.\nકમલ હસને કહ્યું હતું કે, નોટબંધી બ્લેક મનીને ખતમ કરવા લાગુ કરવામાં આવી હતી પરંતુ જીએસટી આપણને બે પગલા પાછળ લઇ જશે. તમને જણાવી દઈએ કે, સરકારે ફિલ્મી ટિકીટો પર ૨૮ ટકા ટેક્સ પ્રસ્તાવિત કર્યો છે. તમને જણાવી દઈએ કે, જીએસટી લાગુ થવાથી ૧૦૦ રૂપિયાથી વધુ રૂપિયાવાળી ટિકીટો પર ૨૮ ટકા ટેક્સ લાગશે. તો બીજી તરફ, ૧૦૦ રૂપિયાથી ઓછી ટિકીટો પર ૧૮ ટકા ટેક્સ લાગશે.\nThe post GST નાં વિરોધમાં તમિલનાડુનાં ૧૧૦૦ સિનેમાઘર બંધ, સમર્થનમાં બોલ્યા Kamal Haasan appeared first on Vishva Gujarat.\n07/04/17--06:55: જે હિંદુસ્તાનમાં મોટાભાગના લોકો પાસે PAN કાર્ડ નથી ત્યાં GST, શોટગન શત્રુઘ્ન સિંહાનો મોદી સરકાર ઉપર પ્રહાર\nકેન્દ્રની નરેન્દ્ર મોદી સરકાર દ્વારા દેશમાં GST એટલે કે ગુડ્સ એન્ડ સર્વિસ ટેક્સ અમલી કરી દેવાયો છે. પરંતુ તેને લાગુ કરવા માટે નરેન્દ્ર મોદી સરકારની ટીકાઓ થઈ રહી છે. આ વખતે GST માટેની ટીકા એક બીજેપીના સાંસદ દ્વારા જ કરવામાં આવી છે. આ ટીકા કરનાર બીજું કોઈ નહી, ફિલ્મસ્ટાર શોટગન, બિહારી બાબુ એવા બિહારના પટના સાહેબના બીજેપી સાંસદ શત્રુઘ્ન સિન્હાએ કરી છે.\nશત્રુઘ્ન સિન્હાએ ફરી એકવાર પોતાના બયાનોના તીર કેન્દ્રીય નેતૃત્વ ઉપર છોડ્યા છે. બીજેપીનું હાઈ કમાન્ડ જ્યાં જીએસટીને આઝાદી પછીનો સૌથી મોટો સુધાર ગણાવી રહ્યું છે ત્યારે શોટગન શત્રુઘ્ન સિન્હાએ કહ્યું છે કે ભારતમાં હજુ સુધી લોકોની વચ્ચે ડિજિટલ ક્રાંતિ પહોંચી નથી અને અહિયાં મોટાભાગના લોકો પાસે પણ કાર્ડ નથી. આવામાં જીએસટી અમલી બનાવવો કેટલા અંશે વ્યાજબી છે?\nવેબસાઈટ રેડિફ ડોટ કોમના અહેવાલ મુજબ શત્રુઘ્ન સિન્હાએ કહ્યું છે કે તેમને નથી લાગતું કે મોટાભાગના ભારતીયો જીએસટીને સમજે છે. પાર્ટીના વલણથી બિલકુલ અલગ બયાન આપવા માટે મશહૂર બિહારી બાબુ શત્રુઘ્ન સિન્હાએ કહ્યું છે કે, ‘ઉતાવળમાં લેવાયેલા આર્થિક સુધારાઓના પરિણામો આપણે જોઈ ચૂક્યા છીએ, હું આશા રાખ્યું છું કે આ વખતે આવી કોઈ સ્થિતિ ઉભી ન થાય.’\nશત્રુઘ્ન સિન્હાના માનવા મુજબ ભારતની આબાદીનો મોટો હિસ્સો ડિજિટલ બેન્કિંગ અને ટેક્સેશન અંગે જાણતો નથી. શત્રુઘ્ન સિન્હાએ કહ્યું કે ડિજિટલાઇઝેશનને ભૂલી જાઓ, મોટાભાગના ભારતીયોની પાસે PAN કાર્ડ પણ નથી.\nશોટગન શત્રુઘ્ન સિન્હાને જયારે પૂછવામાં આવ્યું કે શુ તેઓ GST અંગે પીએમ મોદી અથવા નાણામંત્રી અરુણ જેટલીના નિર્ણય ઉપર સવાલ ઉઠાવી રહ્યા છો તો તેમણે ઘણી સફાઈથી કહ્યું કે આવું કશું જ નથી. શત્રુઘ્ન સિન્હાએ કહ્યું કે તેઓ પૂર્ણ રીતે આશ્વસ્ત છે કે મોદી સાહેબ અને જેટલી સાહેબ જે કરી રહ્યા છે તેનાથી તે બંને સંપૂર્ણ રીતે માહિતગાર છે.\nતેમણે કહ્યું કે, હું આ મામલામાં આશ્વસ્ત નથી કે લોકો આટલા મોટા પાયા ઉપર બદલાવ માટે તૈયાર છે કે નહી. તેમણે કહ્યું કે તેમને આશા છે અને તે પ્રાર્થના કરે છે કે લોકો આ બદલાવને સ્વીકારવા માટે તૈયાર રહે.\nઉલ્લેખનીય છે કે આ અગાઉ પણ કેટલાય મુદ્દાઓ ઉપર શત્રુઘ્ન સિન્હાએ પાર્ટીની લાઈનથી અલગ જ રીતે બયાનો આપી ચૂક્યા છે. આ વર્ષના મે મહિનામાં જયારે લાલુપ્રસાદ યાદવ ઉપર બેનામી સંપતિ એકઠી કરવાનો આરોપ લાગ્યો હતો તો બીજેપી સાંસદ શત્રુઘ્ન સિન્હાએ કહ્યું હતું કે, હજુ તો ફક્ત આરોપ લાગ્યા છે અને તેમના સમર્થનમાં સબૂત પણ આપવા જોઈએ. એટલું જ નહી, શત્રુઘ્ન સિન્હાએ રાષ્ટ્રપતિ પદના ઉમેદવારના મુદ્દે પાર્ટીની લાઈનથી અલગ થઈને બીજેપીના વરિષ્ઠ નેતા લાલકૃષ્ણ અડવાણીને સમર્થન આપ્યું હતું.\nThe post જે હિંદુસ્તાનમાં મોટાભાગના લોકો પાસે PAN કાર્ડ નથી ત્યાં GST, શોટગન શત્રુઘ્ન સિંહાનો મોદી સરકાર ઉપર પ્રહાર appeared first on Vishva Gujarat.\n07/04/17--07:30: ‘જગ્ગા જાસૂસ’પછી સાથે કામ કરશે નહિ રણબીર અને Katrina, કારણ જાણી રહી જશો દંગ!\n07/05/17--03:23: સલમાન ખાને Shah Rukh Khan સાથે શરુ કર્યું આગામી ફિલ્મનું શૂટિંગ\nલાંબા સમયથી આ ખબર ચર્ચામાં હતી કે, સલમાન ખાન બહુ જલ્દી Shah Rukh Khan ની ફિલ્મમાં કેમિયો કરવા જઈ રહ્યા છે. તાજેતરમાં Shah Rukh Khan સલમાન ખાનની ફિલ્મ 'ટ્યુબલાઈટ' માં કેમિયો કરતા નજર આવ્યા હતા. તેના બદલામાં સલમાન ખાન શાહરૂખ માટે કંઇક કરવા માંગતા હતા. જેવું ભાઈજાનને શાહરૂખની આગામી ફિલ્મમાં કેમિયોની ઓફર આપવામાં આવી તો તેમણે તુરંત હામી ભરતા શાહરૂખની ફિલ્મ માટે શેડ્યુલ બદલી નાખ્યો અને શૂટિંગ સેટ પર પહોચી ગયા. આનંદ એલ રાયના નિર્દેશનમાં બની રહેલ શાહરૂખ ખાન સ્ટારર આ ફિલ્મનાં શૂટિંગનાં સેટ પર શાહરૂખ અને સલમાનનો ફોટો વધારે વાયરલ થઇ રહ્યો છે.\nઉલ્લેખનીય છે કે, સલમાન ખાનની ફિલ્મ ટ્યુબલાઈટ શાહરૂખ ખાનના ફેંસ માટે પણ ખાસ હતી કારણકે આ ફિલ્મમાં શાહરૂખ કેમિયોનો રોલ પ્લે નજર આવ્યા હતા. પરંતુ હવે બંને ખાન એકવાર ફરીથી મોટા પડદા પર જોવા મળશે. શાહરૂખ ખાનની આગામી ફિલ્મમાં સલમાન ખાન કેમિયો રોલમાં નજર આવશે. ફિલ્મ ટ્યુબલાઈટમાં શાહરૂખે જાદુગર ગોગો પાશાનો રોલ પ્લે કર્યો હતો. જે તેમણે તેમના ફેંસને થિયેટર સુધી ખેંચી ગઈ હતી. આ ફિલ્મ ભલે બોક્સ ઓફિસ પર કોઈ કમાલ કરી શકી નથી પરંતુ સલમાન અને શાહરૂખને આ ફિલ્મમાં સાથે જોવા માટે દરેક બેતાબ હતા.\nઆ ફિલ્મ પછી શાહરૂખ સલમાનને પોતાની ફિલ્મમાં કેમિયો કરવા માટે અપ્રોચ કર્યો હતો. તમને જણાવી દઈએ કે, શાહરૂખે પોતે કન્ફર્મ કર્યું હતું કે, આનંદ એલ રાયની આગામી ફિલ્મમાં સલમાન કેમિયો કરતા નજર આવવાના છે. આનંદ એલ રાયની ફિલ્મમાં એક ગેસ્ટ અપીયરેન્સ છે અને હું ઈચ્છું છુ કે, તેને સલમાન કરે. આ ફિલ્મમાં અનુષ્કા શર્મા અને કેટરીના કેફ મેઈન રોલમાં છે. તમને જણાવી દઈએ કે, આનંદ એલ રાયની આ ફિલ્મમાં શાહરૂખ ખાન એક ઠીંગણા માણસનો રોલ પ્લે કરી રહ્યા છે. ડિરેકટર આનંદ એલ. રાયની ફિલ્મનું શૂટિંગ શરુ થઇ ગયું છે જેના માટે મુંબઈની ફિલ્મ સીટીમાં તમામ વ્યવસ્થા કરવામાં આવી છે.\nThe post સલમાન ખાને Shah Rukh Khan સાથે શરુ કર્યું આગામી ફિલ્મનું શૂટિંગ appeared first on Vishva Gujarat.\n07/05/17--05:39: રિલીઝ થયું ફિલ્મ ‘Jagga Jasoos’નું ઈમોશનલ સોંગ\nરણબીર કપૂરની ફિલ્મ 'Jagga Jasoos' નું નવું સોંગ 'ફિર વહી' રિલીઝ થઇ ગયું છે. આ સોંગ રણબીર કપૂર અને તેમના ઓનસ્ક્રીન પિતાના રિલેશન પર ફિલ્માવામાં આવ્યું છે. આ સોંગ ફિલ્મના અન્ય સોંગ કરતા એકદમ અલગ છે. તેની પહેલા ફિલ્મ Jagga Jasoos ના ત્રણ સોંગ રિલીઝ થઇ ગયા છે. આ ત્રણેય સોંગ દર્શકોને વધારે પસંદ આવી રહ્યા છે. 'ફિર ભી' સોંગમાં રણબીરનાં પિતાના રોલમાં સાસવત ચેટરજી નજર આવી રહ્યા છે. આ સોંગમાં રણબીર તેમના પિતાની સાથે બાળપણની યાદોમાં ખોવાયેલ જોવા મળે છે. આ સોંગને અરજીતે સિંહે ગાયું છે અને પ્રીતમે તેને કમ્પોઝ કર્યું છે. 'જગ્ગા જાસૂસ' રણબીર કપૂરની ફર્સ્ટ હોમ પ્રોડક્શન ફિલ્મ છે.\nતમને જણાવી દઈએ કે, જગ્ગા જાસૂસનું ટ્રેલર અંતે રિલીઝ થઇ ગયું છે અને હવે ફિલ્મ માટે તેનો ઉત્સાહ વધવાનો છે. ટ્રેલર જોયા પછી તમને આ ફિલ્મ સાથે જોડાયેલા કેટલાક પ્રશ્નોના ઉત્તર મળી જશે. જેમ કે આ ફિલ્મમાં આટલા બધા સોંગ કેમ છે અને રણબીરનો ફિલ્મમાં રોલ શું છે. ટ્રેલર પરથી ખબર પડે છે કે, ફિલ્મમાં રણબીરની એક્ટિંગ દમદાર છે અને હકીકતમાં તેની એક્ટિંગ વખાણવાલાયક છે. તમને પણ જગ્ગા જાસૂસનું ટ્રેલર જોઈ બરફી અને ડિસ્કવરી ચેનલની યાદ આવશે. ફિલ્મમાં રણબીર કપૂર એક ટીનેજનાં રોલમાં છે. જે તેના ગુમશુદા પિતાને શોધવા નીકળે છે અને કેટરીના ફિલ્મમાં એક પત્રકારની ભૂમિકામાં છે.\nગયા વર્ષે કેટરીના કેફ અને રણબીર કપૂરનું બ્રેકઅપ થયું હતું અને ત્યારથી બંને ફક્ત ફિલ્મ 'જગ્ગા જાસૂસ' ના સેટ પર જ જોવા મળ્યા હતા, જ્યારે બંને ફિલ્મ 'જગ્ગા જાસૂસ' નું શૂટિંગ કરી રહ્યા હતા. હવે બહુ જલ્દી બોક્સ ઓફિસ પર જગ્ગા જાસૂસ રિલીઝ થવાની છે. આ ફિલ્મ કોમેડી પર આધારિત છે. કેટરીના અને રણબીર તેની પહેલા 'અજબ પ્રેમ કી ગજબ કહાની' અને 'રાજનીતિ' માં સાથે નજર આવી ચૂક્યા છે. ડિઝની દ્ધારા નિર્મિત 'જગ્ગા જાસૂસ' નું નિર્દેશન અનુરાગ બાસુએ કર્યું છે. ફિલ્મમાં રણબીર કપૂર અને કેટરીના કેફ મેઈન રોલમાં છે.\nThe post રિલીઝ થયું ફિલ્મ ‘Jagga Jasoos’ નું ઈમોશનલ સોંગ appeared first on Vishva Gujarat.\n07/05/17--07:30: આ છે નાના પડદાની બ્યુટીફૂલ ખલનાયિકાઓ!\n07/05/17--22:45: Birthday Special: ફિલ્મોની જેમ Ranveer Singh રિયલ લાઈફમાં પણ છે બિંદાસ!\nફિલ્મ 'બેન્ડ બાજા બારાત' થી બોલીવુડમાં પોતાની કારકિર્દી શરુ કરનાર ફેમસ અભિનેતા Ranveer Singh નો આજે જન્મદિવસ છે. Ranveer Singh ૩૧ વર્ષના થઈ ગયા છે.\nરણવીર સિંહનો જન્મ ૬ જુલાઈ, ૧૯૮૫ના રોજ થયો હતો. વર્ષ ૨૦૧૦માં રણવીર સિંહે ફિલ્મ 'બેન્ડ બાજા બારાત'થી પોતાની કારકિર્દીની શરૂઆત કરી હતી. પહેલી જ ફિલ્મમાં જોરદાર અભિનય કરીને રણવીરે બતાવી દીધું કે તેનામાં ભરપુર ટેલેન્ટ છે. રણવીરને આગળની ફિલ્મો માટે પણ ખુબ જ પ્રશંસા મળી હતી. એક્ટિંગ સિવાય રણવીરને ફૂટબોલ, થિયેટર અને ક્રિએટીવ રાઈટીંગમાં પણ રસ છે.\nઆજકાલ અભિનેતા રણવીર સિંહનું નામ બધાની જુબાન પર છે. રણવીરની એક્ટિંગને લોકો પસંદ કરે છે, તો આવો જાણીએ તેમના જન્મદિવસ પર તેમની સાથે જોડાયેલ ખાસ વાતો....\nએક સમયે અનુષ્કા શર્માની સાથે રણવીર સિંહનું નામ જોડવામાં આવતું હતું પરંતુ આજકાલ રણવીર સિંહની રિયલ લાઈફમાં લવ ઇન્ટ્રેસ્ટ દીપિકા પાદુકોણ છે, જેની સાથે ઘણીવાર રણવીર અલગ-અલગ જગ્યા પર જોવા મળ્યા છે.\nરણવીર સિંહ ફિલ્મ ઇન્ડસ્ટ્રીમાં અનિલ કપૂરના સંબધી લાગે છે કારણ કે, રણવીરના પિતા અને અનિલ કપૂરની વાઈફ સુનિતા કપૂર પિતરાઇ ભાઇ અને બહેન છે.\nરણવીર સિંહ આજે બોલીવૂડનો સ્ટાર બની ગયો છે. ‘રામ લીલા’, ‘લૂટેરા’ અને ‘બાજીરાવ મસ્તાની’ જેવી સુપરહિટ ફિલ્મો આપનાર રણવીર સિંહ આજે તેના ચાહકોમાં ખૂબ જ લોકપ્રિય અને માનીતો બની ગયો છે.\nઉલ્લેખનીય છે કે, દીપિકા પાદુકોણની સાથેની રણવીરની જોડી ખૂબ હિટ થઈ ગઈ છે. બંનેએ બે ફિલ્મો સાથે કરી છે, ‘રામ લીલા’ અને ‘બાજીરાવ મસ્તાની’. બસ હવે તેમના લગ્નના ‘બેન્ડ બાજા બારાત’ ક્યારે વાગશે તેની તેમના ફેન્સ રાહ જોઈ રહ્યા છે.\nરણવીર અંગત રીતે બહુ સુખી અને ખુશ રહેતો રમૂજી સ્વભાવનો છે અને તે હંમેશા ખુશમિજાજમાં રહે છે. રણવીર એટલાં રમૂજી ગતકડાં અને ઉટપટાંગ હરકતો કરતો રહે છે કે તેની આસપાસના લોકોના ચહેરા પર પણ સ્મિત આવી જાય છે.\nઆજકાલ એવૉર્ડ ફંકશનમાં પણ રણવીરનો અલગ અંદાજ જોવા મળે છે.\nએવોર્ડ ફંક્શન હોય કે પાર્ટી હોય રણવીરના ફંકી કપડાં એવા હોય કે અન્ય કોઈ કલાકાર તેવાં કપડાં પહેરવાની હિંમત ના કરે. તેની એ અદાઓ પાર્ટીની રોનક બની જાય છે.\nThe post Birthday Special: ફિલ્મોની જેમ Ranveer Singh રિયલ લાઈફમાં પણ છે બિંદાસ! appeared first on Vishva Gujarat.\n07/06/17--05:00: સુપરસ્ટાર Rajinikanth ની પુત્રી સૌંદર્યાએ લીધા તલાક!\nસૌંદર્યા રજનીકાંત અને આર અશ્વિનના તલાક થઇ ગયા છે. સુપરસ્ટાર Rajinikanth ની પુત્રી સૌંદર્યાએ છેલ્લા ઘણા વર્ષથી ડિવોર્સ ફાઈલ કર્યો હતો. તેમના મેરેજને સાત વર્ષ થઇ ગયા છે તલાક બન્નેની સહમતિથી થયા છે. પ્રાપ્ત માહિતી મુજબ, આ બંને સાત મહિનાથી અલગ રહેતા હતા. બંનેનો બે વર્ષનો પુત્ર છે. હજુ તેની કસ્ટડી કોને આપવામાં આવશે તેની કોઈ ખબર નથી. સૌંદર્યા અને અશ્વિન રાજકુમારે આપસી મતભેદ હોવાનો દાવો કરતા એક ફેમિલી કોર્ટમાં આપસી સહમતિથી તલાકની અરજી દાખલ કરી હતી.\nસૌંદર્યાના વૈવાહિક જીવનમાં કેટલીક સમસ્યા હોવાની ખબર સપ્ટેમ્બરમાં આવી હતી અને ત્યારબાદ તેણે પુષ્ટિ કરી હતી કે, તે તેના બિઝનેશમેન પતિથી અલગ થઇ ગઈ છે અને તલાકને લઈને વાતચીત ચાલુ છે. ગ્રાફિક ડિઝાઇનર અને ફિલ્મકાર સૌંદર્યાએ ટ્વિટ કરી હતી કે, મારા લગ્ન સંબંધી સમાચાર યોગ્ય છે. અશ્વિન વ્યવસાયિક રીતે બિઝનેશમેન છે.\nઉલ્લેખનીય છે કે, સાઉથના સુપરસ્ટાર રજનીકાંતની પુત્રી સૌંદર્યા રજનીકાંત તેના પતિ અશ્વિન રામકુમારથી અલગ થઈ ગઈ છે. સૌંદર્યા, રજનીકાંતની નાની પુત્રી છે. ૨૦૧૦ માં તેના અશ્વિન રામકુમાર સાથે મેરેજ થયા હતા. ગયા વર્ષે તેણે એક પુત્રને જન્મ આપ્યો હતો. વ્યવસાયિક રીતે ગ્રાફિક ડિઝાઈનર અને ફિલ્મ નિર્માતા સૌંદર્યાએ તે ખબરો પર એવું કહેતા પૂર્ણવિરામ લગાવી દીધું હતું કે, તે અને તેના પતિ છેલ્લા એક વર્ષથી અલગ રહી રહ્યા છે.\nThe post સુપરસ્ટાર Rajinikanth ની પુત્રી સૌંદર્યાએ લીધા તલાક! appeared first on Vishva Gujarat.\n07/06/17--05:45: ફિલ્મ ‘Mubarakan’નું ધમાકેદાર સોંગ રિલીઝ\nઘણા લાંબા સમય પછી મોટા પડદા પર આવી રહેલ બોલિવુડ એક્ટર અનિલ કપૂર અને અર્જુન કપૂરની અપકમિંગ ફિલ્મ 'Mubarakan' નું બીજું સોંગ 'ધ ગોગલ' રિલીઝ થઇ ગયું છે. આ સોંગને સોનુ નિગમ, અરમાન મલિક, અમાલ મલિક અને નીતિ મોહને અવાજ આપ્યો છે. આ ફર્સ્ટ ટાઈમ છે જ્યારે કાકા-ભત્રીજા એટલે કે, અનિલ કપૂર અને અર્જુન કપૂરની સાથે કોઈ ફિલ્મમાં નાજર આવી રહ્યા છે.\nફિલ્મમાં અર્જુન કપૂર ડબલ રોલમાં છે. ફિલ્મમાં અર્જુન કપૂર કરણ સિંહ અને ચરણ સિંહનાં ડબલ રોલમાં નજર આવવાના છે. તેમાં તેમનો એક રોલ પાઘડીમાં હશે તો બીજો પાઘડી વગરનો. તેની સાથે અનિલ કપૂર પણ પાઘડીમાં જોવા મળશે. ફિલ્મમાં બોલિવુડ એક્ટ્રેસ અથિયા શેટ્ટી અને ઇલીયાના ડીક્રૂઝ પણ લીડ રોલમાં છે. તમને જણાવી દઈએ કે, 22 જૂને ફિલ્મનું પોસ્ટર અને ફર્સ્ટ સોંગ 'હવા હવા' રિલીઝ થયું હતું. ભૂષણ દ્ધારા લખવામાં આવેલ આ સોંગને મિકા સિંહ અને પ્રકૃતિ ક્કરે ગાયું છે. મુબારકાને અનીસ બઝમીએ નિર્દેશિત કર્યું છે. આ ફિલ્મ ૨૮ જુલાઈએ સિનેમાઘરોમાં રિલીઝ થશે.\nThe post ફિલ્મ ‘Mubarakan’ નું ધમાકેદાર સોંગ રિલીઝ appeared first on Vishva Gujarat.\n07/06/17--07:30: ક્યુટનેસની બાબતમાં Television સ્ટાર્સના બેબી કંઈ કમ નથી\n07/07/17--02:21: MOM Movie Review: શ્રીદેવીની દમદાર એક્ટિંગ દર્શકોનાં દિલને મોહી લેશે\n'MOM' શ્રીદેવીની ૩૦૦ મી ફિલ્મ છે. શ્રીદેવીની કારકિર્દીનાં લગભગ પચાસ વર્ષ પૂર્ણ થઇ ગયા છે. માતાના મજબુત રોલને ઘણા સમયથી ફિલ્મોમાં બતાવવામાં આવે છે. તો આવો જાણીએ ફિલ્મ 'મોમ' નાં રિવ્યુ વિશે....\nફિલ્મ 'મોમ' ની સ્ટોરી દેવકી (શ્રીદેવી) ની છે, જે એક શિક્ષક છે અને તેની પુત્રી આર્યા (સજલ અલી) પણ તેના ક્લાસમાં અભ્યાસ કરતી હોય છે. એક દિવસ મોહિત નામનો વિધાર્થી આર્યાને અશ્લીલ મેસેજ મોકલે છે. જેના કારણે દેવકી ક્લાસમાં મોહિતને સજા આપે છે. થોડા દિવસ પછી વેલેન્ટાઇન ડેની પાર્ટીમાં તે દંડનો બદલો લેવા માટે મોહિત તેના ફ્રેન્ડની સાથે આર્યાનું રેપ કરે છે અને તેને ગટરમાં લઈને ફેંકી છે. ફરિયાદ કરવા પર કોર્ટ કેસમાં મોહિતને નિર્દોષ જાહેર કરવામાં આવે છે પરંતુ માતા હોવાના કારણે આ દુષ્કર્મનો બદલો લેવા માટે દેવકી ડિટેક્ટીવ ડિકે (નવાજુદ્દીન સિદ્દીકી) ની મદદ લે છે. પોલીસ ઓફિસર ફ્રાન્સિસ (અક્ષય ખન્ના) પણ અલગ અવતારમાં જોવા મળે છે. ફિલ્મી સ્ટોરીમાં આગળ ઘણા ટ્વીસ્ટ આવે છે. તે જાણવા માટે તમારે ફિલ્મ જોવી પડશે.\nફિલ્મની સ્ટોરી નવી તો નથી પરંતુ તેને નવા રૂપ સાથે રિલીઝ કરવામાં આવી છે. ફિલ્મનું સ્ક્રીનપ્લે ઘણું ક્રિસ્પ છે. ડિરેક્ટર રવિ ઉદયાવરનાં ડીરેક્શનની સાથે-સાથે સિનેમેટોગ્રાફી કમાલની છે. ફિલ્મનું મ્યુઝીક ઠીકઠાક છે. શ્રીદેવીની એક્ટિંગ શ્રેષ્ઠ છે. શ્રીદેવીએ માતા અને વાઈફનો રોલ ઘણી સારી રીતે પ્લે કર્યો છે. તેની સાથે-સાથે નવાજુદ્દીન સિદ્દીકીની એક્ટિંગ પણ દમદાર છે. અક્ષય ખન્નાની ભૂમિકા ગજબ અને દિલચસ્પ છે.\nશ્રીદેવીની દમદાર એક્ટિંગ માટે આ ફિલ્મ ચોક્કસ જોવી.\nThe post MOM Movie Review: શ્રીદેવીની દમદાર એક્ટિંગ દર્શકોનાં દિલને મોહી લેશે appeared first on Vishva Gujarat.\n07/07/17--07:30: હલ્દીથી લઈને વેડિંગ રિસેપ્શન સુધી…. જુઓ Divyanka Tripathi નો કમ્પ્લીટ વેડિંગ આલ્બમ\nટીવી અભિનેત્રી દિવ્યાંકા ત્રિપાઠી અને વિવેક દહિયા તાજેતરમાં લગ્ન ગ્રંથી થી જોડાયા છે. બંને ભોપાલમાં તેમણે લગ્નના સાત ફેરા લીધા હતા. આ ફંક્શનમાં દિવ્યાંકા અને વિવેકની ફેમિલી અને કેટલાક ખાસ ફ્રેન્ડ્સ ત્યાં હાજર હતા. લગ્નની પહેલા સંગીત, મહેંદી અને હલ્દીની રસમ થઈ હતી.\nભોપાલમાં દિવ્યાંકાની હલ્દીની રસમ કરવામાં આવી હતી. તે દરમિયાન તે પીળા લેંઘામાં સુંદર લાગી રહી હતી. હલ્દીની રસમમાં દિવ્યાંકાની ફેમીલીના સભ્ય અને તેના કેટલાક ફ્રેન્ડ્સ હાજર હતા અને તેમણે આ ફંક્શન ખૂબ એન્જોય કર્યું હતું.\nહલ્દી પછી મહેંદીની રસમનું આયોજન કરવામાં આવ્યું હતું. દિવ્યાંકાએ પોતાના હાથમાં વિવેકના ચહેરાની ફોટાવાળી મહેંદી મૂકાવી હતી. તે જ દિવસે સંગીતનું ફંક્શન પણ હતું. સંગીત વખતે દિવ્યાંકા અને વિવેકની ફેમિલી અને તેમના કેટલાક ફ્રેન્ડસે ડાંસ કરી ખૂબ મસ્તી કરી હતી.\nલગ્ન પછી ૧૦ જુલાઈ ચંડીગઢમાં તેમનું રિસેપ્શન હતું. ત્યારબાદ ૧૪ જુલાઈએ મુંબઈમાં પણ રિસેપ્શનની પાર્ટી રાખવામાં આવી હતી. તમને યાદ કરાવી દઈએ કે, દિવ્યાંકા અને વિવેકની સગાઈ આ વર્ષે ૧૫ જાન્યુઆરીએ ચંડીગઢમાં થઈ હતી. જો કે, આ બંને અત્યારે એક શો માં કામ કરી રહ્યા છે પરંતુ આ લવ મેરેજ નથી.\nમેરેજની પહેલા દિવ્યાંકા ત્રિપાઠીએ એક પ્રી-બ્રાઈડલ શૂટ કરાવ્યું હતું. આ શૂટમાં દિવ્યાંકા દુલ્હનની જેમ તૈયાર થઈ હતી. આ ફોટોશૂટના કેટલાક ફોટા દિવ્યાંકાએ ફેસબુક પર શેર કર્યા હતા. સિલ્વર કલર આઉટફીટની સાથે ગોલ્ડન કલરની જ્વેલરી પહેરી અને હાથમાં વાઈટ ફ્લાવર્સ લીધેલ દિવ્યાંકા વધારે સુંદર લાગી રહી હતી.\nદિવ્યંકા ત્રિપાઠી અને સીરીયલ ‘મહારાણા પ્રતાપ’ ફેમ શરદ મલ્હોત્રાનું બ્રેકઅપ વર્ષ ૨૦૧૫ ની શરૂઆતમાં જ થઇ ગયું હતું. બંને લગભગ સાત વર્ષ સુધી રીલેશનશીપમાં હતા. આ બંનેનું અફેર સીરીયલ ‘બનું મેં તેરી દુલ્હન’ નાં સેટ પર શરુ થઇ ગયું હતું. જેને સાત વર્ષ બાદ સમાપ્ત કરી પોતાની લાઈફમાં આગળ વધવાનો નિર્ણય કર્યો હતો.\nવિવેક દહિયા અત્યારે ટીવી શો 'કવચ' માં કામ કરી રહ્યો છે તો દિવ્યાંકા ફેમસ ટીવી શો 'યે હે મોહબ્બતે'માં 'ઈશી માં' નો રોલ પ્લે કરી રહી છે. આગળની સ્લાઈડમાં જુઓ તેમના વેડિંગના કેટલાક ખાસ ફોટા........\nThe post હલ્દીથી લઈને વેડિંગ રિસેપ્શન સુધી…. જુઓ Divyanka Tripathi નો કમ્પ્લીટ વેડિંગ આલ્બમ appeared first on Vishva Gujarat.\n07/08/17--02:47: ફિલ્મ ‘A Gentleman’નાં નવા પોસ્ટરમાં જોવા મળ્યો સિદ્ધાર્થ-જેક્લીનનો બોલ્ડ અંદાજ\nસિદ્ધાર્થ મલ્હોત્રા અને જેકલીન ફર્નાડીઝની અપકમિંગ ફિલ્મ 'A Gentleman' નું નવું પોસ્ટર રિલીઝ થઇ ગયું છે. પોસ્ટરમાં જેકલીન અને સિદ્ધાર્થ લિપલોક કરતા નજર આવી રહ્યા છે. આ બોલ્ડ પોસ્ટરને જોઈ તે સ્પષ્ટ થાય છે કે, ફિલ્મમાં એક્શનની સાથે-સાથે રોમાંસનો તડકો પણ જોવા મળશે. ફિલ્મના આ બોલ્ડ પોસ્ટર પરથી તે સ્પષ્ટ થાય છે કે, ફિલ્મમાં સિદ્ધાર્થ અને જેક્લીનના ઘણા કિસિંગ સીન છે.\nફર્સ્ટ ટાઈમ સ્ક્રીન પર સાથે નજર આવનાર સિદ્ધાર્થ અને જેક્લીનની રોમેન્ટિક કેમેસ્ટ્રી પહેલાથી ચર્ચામાં છે. હવે જોવું રહ્યું કે, ફિલ્મમાં સુંદર સુશીલ રિસ્કી અને કાયાનાં રોલમાં નજર આવનાર આ જોડી મોટા પડદા પર શું કમાલ કરે છે. તેની પહેલા રિલીઝ થયેલ પોસ્ટરમાં સિદ્ધાર્થ અને જેકલીન એક્શન લૂકમાં નજર આવ્યા હતા.\nસિદ્ધાર્થ મલ્હોત્રાએ ટ્વીટર પર પોસ્ટર શેર કરી સોમવારે આ ફિલ્મનું ટ્રેલર રિલીઝ થવાની માહિતી પણ આપી હતી. ફિલ્મમાં સિદ્ધાર્થની સિમ્પલ અને એક્શન બંને ઈમેજ એકસાથે જોવા મળશે જ્યારે જેકલીન નોટી ગર્લનાં રોલમાં જોવા મળશે. તાજેતરના ટોપલેસ ફોટોશૂટ માટે ચર્ચામાં આવેલ જેકલીન ફિલ્મમાં પણ બિકીની લૂકમાં નજર આવશે. મિયામી અને બેંકોકમાં શૂટ થયેલ આ ફિલ્મને કૃષ્ણ ડી.કે.અને રાજ નીદીમોરુએ ડીરેક્ટ કર્યું અને તેનું નિર્દેશન કર્યું છે ફોકસ સ્ટાર સ્ટુડિયોએ. આ ફિલ્મ ૨૫ ઓગસ્ટે રિલીઝ થશે.\nThe post ફિલ્મ ‘A Gentleman’ નાં નવા પોસ્ટરમાં જોવા મળ્યો સિદ્ધાર્થ-જેક્લીનનો બોલ્ડ અંદાજ appeared first on Vishva Gujarat.\n07/08/17--04:38: તબિયત ખરાબ થવાના કારણે હોસ્પિટલમાં એડમિટ થયા Kapil Sharma\nKapil Sharma ની અચાનક તબિયત ખરાબ થયા પછી તેમને હોસ્પિટલમાં એડમિટ કરવામાં આવ્યા છે. જો કે, સ્વાસ્થ્યમાં સુધાર થયા પછી તે પાછા ઘરે આવી ચૂક્યા છે. Kapil Sharma ની ટીમના એક નજીકના સભ્યે આ વાતની માહિતી આપી છે. ગંભીર રૂપથી બીમાર થયા પછી કપિલને હોસ્પિટલમાં દાખલ કરવામાં આવ્યા છે. ઉલ્લેખનીય છે કે, અગાઉ પણ લો બીપીના કારણે કપિલ શર્મા બીમાર થઇ ગયા હતા. ત્યારબાદ તેમને હોસ્પિટલમાં એડમિટ કરવામાં આવ્યા હતા.\nપ્રાપ્ત માહિતી મુજબ, કપિલ શર્માને તેમના 'ધ કપિલ શર્મા શો' માટે પહેલાથી નિર્ધારિત કાર્યક્રમ હેઠળ શાહરૂખ ખાનની સાથે તેમની ફિલ્મ 'જબ હેરી મેટ સેજલ' માટે શૂટિંગ કરવાનું હતું. પરંતુ અચાનક બીમાર થવાના કારણે શાહરૂખની સાથે 'ધ કપિલ શર્મા' શો નું શૂટિંગ રદ કરવું પડ્યું હતું. જો કે, કપિલ શર્માને શું થયું છે તેની માહિતી સામે આવી નથી અને તેમને ક્યાં હોસ્પિટલમાં દાખલ કરવામાં આવ્યા છે તે વિશે પણ કોઈ માહિતી સામે આવી નથી.\nતમને જણાવી દઈએ કે, કોમેડિયન કૃષ્ણા અભિષેક સોની ટીવી પર 'કોમેડી કંપની' નામનો એક નવો કોમેડી શો લઈને આવી રહ્યા છે. 'ધ કપિલ શર્મા શો' નો ભાગ રહેલ અલી અસગર, સુગંધા મિશ્રા અને સંકેત ભોસલે આ નવા કોમેડી શોનો ભાગ હશે. જો કે, સુનીલ ગ્રોવર આ નવા શોનો કાયમી હિસ્સો હશે નહિ. પ્રાપ્ત માહિતી મુજબ, પહેલા દાવો કરવામાં આવી રહ્યો હતો કે, સુનીલ ગ્રોવર, કૃષ્ણા અભિષેક આ નવા શોનો હિસ્સો બનવા જઈ રહ્યા છે. પરંતુ હવે સુનીલ ગ્રોવર આ શોમાં ગેસ્ટ તરીકે એન્ટ્રી કરશે.\nThe post તબિયત ખરાબ થવાના કારણે હોસ્પિટલમાં એડમિટ થયા Kapil Sharma appeared first on Vishva Gujarat.\n07/08/17--07:30: આ છે Divyanka નું નવું ઘર, અંદરથી લાગે છે કંઇક આવું….\n07/08/17--21:43: સલમાન ખાને કર્યું Judwaa2નું શૂટિંગ, વરુણે શેર કર્યો ફોટો\nસલમાન ખાન શનિવારે Judwaa2ની ટીમ સાથે જોડાયા અને તેમણે ફિલ્મની સ્ટાર-કાસ્ટની શૂટિંગ કરી. તમને જણાવી દઈએ કે, ફિલ્મમાં સલમાન મહેમાનની ભૂમિકામાં છે. ફિલ્મમાં વરુણ ધવન, તાપસી પન્નું અને જેકલીન ફર્નાડીઝ છે. વરુણે ફિલ્મના સેટ પરથી ફોટો શેર કર્યો છે, જેમાં પૂરી ટીમની સાથે સલમાન નજર આવી રહ્યા છે. વરુણે કેપ્શન આપ્યું છે: આજે મેં બાળપણનાં સુપરહીરો સલમાન ખાન સાથે શૂટિંગ કર્યું. ફિલ્મને ડેવિડ ધવન ડિરેક્ટ કરી રહ્યા છે. વરુણ તેની પહેલા તેમના પિતા ડેવિડની ફિલ્મ 'મેં તેરા હીરો' માં કામ કરી ચૂક્યા છે. ઉલ્લેખનીય છે કે, આ ફિલ્મ ૧૯૯૭ ની સલમાન-કરિશ્મા અને રંભા સ્ટારર જુડવાની સિક્વલ છે. ફિલ્મ ૨૯ સપ્ટેમ્બરે રિલીઝ થશે.\nજો કે, વર્ષ ૧૯૯૭ માં આવેલ ફિલ્મ 'જુડવા' માં અભિનેતા સલમાન ખાન ડબલ રોલમાં હતા જે જન્મતાની સાથે જ અલગ થઇ ગયા હતા. ફિલ્મ સંપૂર્ણ રીતે મનોરંજન અને મસાલાથી ભરપૂર છે. તે ફિલ્મમાં સલમાન ખાનની સાથે કરિશ્મા કપૂર અને રંભા લીડ એક્ટ્રેસ હતી. જો કે, 'જુડવા' ફિલ્મ વર્ષ ૧૯૯૪ માં આવેલ તેલુગુ ફિલ્મ 'હેલો બ્રધર' ની રીમેક હતી. જુડવાને ડેવિડ ધવને ડીરેકટ કરી હતી અને આ વખતે પણ 'જુડવા ૨' ના ડિરેક્ટર પણ ડેવિડ ધવન જ છે. ડેવિડ ધવને તેની પહેલા તેના પુત્ર વરુણ ધવનને ફિલ્મ 'મેં તેરા હીરો' માં ડિરેકટ કર્યા હતા. 'જુડવા ૨' ને સાજિદ નડિયાદવાલા પ્રોડ્યુસ કરશે. જુડવા ૨ ની રિલીઝ ડેટ ૨૯ સપ્ટેમ્બર ૨૦૧૭ હશે.\nThe post સલમાન ખાને કર્યું Judwaa2નું શૂટિંગ, વરુણે શેર કર્યો ફોટો appeared first on Vishva Gujarat.\n07/08/17--22:30: ‘Saath Nibhana Saathiya’ની મીરાં રિયલ લાઈફમાં છે કંઇક આવી


ટેંગો મિલોન્ગા - ગ્રુપ ડાન્સ સભા\nકળા નું પ્રદર્શન શૈલીઓ\nએક મિલોગા શું છે?\nby ટ્રેવા બેડિંગહૌસ\nપ્રશ્ન: મિલોગા શું છે?\nમિલોન્ગાનો અર્થ :\n"મિલોન્ગા" શબ્દનો ત્રણ અર્થો છે\nટેંગો નૃત્ય માટે એક મિલોન્ગા એક સામાજિક પ્રસંગ અથવા સ્થાન છે. વધુ સરળ, મિલોન્ગાસ ટેંગો નૃત્ય પક્ષો છે જે લોકો મિલંગ્સમાં ડાન્સ કરે છે તેઓ મિલંગુરોસ તરીકે ઓળખાય છે. જ્યારે લોકો એક જૂથ ટેંગો નૃત્ય જાય છે, તેઓ એક milonga પર જાઓ.\nમિલોન્ગા ટેંગોની એક અલગ શૈલીનો સંદર્ભ આપે છે. જો કે ટેંગો તરીકે સમાન મૂળ તત્વોનો ઉપયોગ મિલોન્ગા કરે છે, તે ઝડપી-કેળવેલું અને ઓછું જટિલ છે. મિલોંગા સંગીતની લય પર વધુ ભાર મૂકવા તરફ દોરી જાય છે. ડાન્સર્સએ તેમના શરીરને હળવા રાખવા માટે પ્રયત્ન કરવો જોઈએ, કારણ કે સમન્વયિત વિરામ થવી નથી. મિલાંગા, મિલોંગા લિસા અને મિલોંગા ટ્રૅપિની બે અલગ અલગ શૈલીઓ છે. મિલોંગા લિસા (સિમ્પલ મિલોન્ગા) માં, નૃત્યકારો સંગીતના દરેક બીટ પર ચાલે છે. Milonga Traspies માં, નૃત્યકારોએ તેમના વજનને એક પગથી બીજામાં સ્થાનાંતરિત કરવું પડશે, સંગીતમાં બેવડા સમયમાં.\nમિલોંગા એક અલગ સંગીત શૈલીનો ઉલ્લેખ કરે છે. મિલોંગા ટેંગો સંગીતને તેના ઝડપી-કેળવેલ બીટ દ્વારા અલગ પાડવામાં આવે છે, જેમાં નર્તકો ઝડપી પગલાં લેવાની જરૂર પડે છે.\nMilonga ઇતિહાસ :\nમિલાંગાની શરૂઆત આર્જેન્ટિના અને ઉરુગ્વેમાં થઇ હતી અને 1870 ના દાયકામાં તે લોકપ્રિય બની હતી. તે "પડા ડે કોન્ટ્રાપુંટો" તરીકે જાણીતા ગાયકના એક પ્રકારથી વિકસિત. આફ્રિકન શબ્દ મિલોન્ગાનો અર્થ "ઘણા શબ્દો" છે. મિલોન્ગા ક્યુબન હાબનેરા, મઝુર્કા, પોલ્કા અને બ્રાઝીલીયન મેકુમ્બા સહિત અનેક સાંસ્કૃતિક નૃત્યોનું મિશ્રણ છે. કૅન્ડમ્બે અને પયડાએ પણ નૃત્યને પ્રભાવિત કર્યો.\nGauchos (પ્રારંભિક આર્જેન્ટીના કાઉબોય્સ) ગિટાર્સ રમવા અને જીવન વિશે ગાવાની ખુલ્લી જગ્યાઓમાં ભેગા મળીને જાણીતા હતા. સમારંભમાં હાજરી આપનારા બ્લેક સ્લેવ્સ ગાયન સમજી શક્યા ન હતા. તેઓ મિલાંગાસ અથવા ઘણા શબ્દો તરીકે ભેગા થવા માટે ઉલ્લેખ કરે છે. આખરે, "મીલોન્ગા" શબ્દનો ઉપયોગ સભાઓનું વર્ણન કરવા માટે કરવામાં આવતું હતું.\nએક મિલંગાની શોધ ક્યાં કરવી:\nમોટાભાગનાં મોટા શહેરો પાસે એક સ્થાન છે જે અઠવાડિક અથવા માસિક મિલાંગ્સ ધરાવે છે.\nએક ઝડપી ઇન્ટરનેટ શોધએ મિલંગ્સના સ્થાનો, સમય અને ફી વિશેની માહિતી આપવી જોઈએ. સામાન્ય રીતે મિલોન્ગા4થી5કલાક ચાલશે અને સોશિયલ ઇવેન્ટ અથવા પ્રેક્ટિસ સત્ર તરીકે નિયુક્ત કરવામાં આવશે. મિલોંગાની પ્રેક્ટિસ સત્રો સાચા મિલંગાસ કરતાં ઓછી ઔપચારિક હોય છે, અને સામાન્ય રીતે જીવંત સંગીતને બદલે ડીજેથી સજ્જ છે.\nમિલોગા જુઓ અને સાંભળો:\nઆર્જેન્ટિના ટેંગો / મિલોન્ગા\nઝટ્ટો નૃત્ય મિલોંગા\nમિલોંગા સંગીત સાંભળો\nમિલોન્ગા "લા પોર્ટિનાટા"\nસોલો ગિટાર માટે મિલોંગા\nમિલોંગાની જેમ નૃત્ય અને સંગીત:\nશ્રેષ્ઠ ટેંગો ડાન્સ\nમાઈકલ બુબ્લે: સો (ટેંગો)\nપૂર્ણ જાઝ વોર્મઅપ રૂટિન\n'ચિકન ડાન્સ' કેવી રીતે કરવું તે\nએઈકિડોનો ઇતિહાસ અને પ્રકાર માર્ગદર્શન\nબ્રાઝિલના જિયુ-જિત્સુના ઇતિહાસ અને શૈલીની માર્ગદર્શિકા\nતાંગ સો ડેટાનો ઇતિહાસ અને પ્રકાર માર્ગદર્શન\nટેપ નૃત્યના લાભો\nએમએમએ શું છે: અ હિસ્ટરી એન્ડ સ્ટાઇલ ગાઇડ\nતમારા માટે માર્શલ આર્ટનું શ્રેષ્ઠ પ્રકાર શું છે?\nઆ ગમગીન અને જીવંત ચા-ચા ડાન્સ વિશે બધા જાણો\nટેંગો વિશે બધા\nઇડાહો સ્ટેટ યુનિવર્સિટી પ્રવેશ\nવોકલ રજિસ્ટર શું છે?\n'80 ના ટોચના ડોન્ના સમર ગીતો\nરેન્ડોલ્ફ કાલ્ડેકોટ મેડલ વર્તમાન અને પાછલી વિજેતાઓ\nકેવી રીતે જાપાનીઝ બેટલ્સ નિયંત્રિત કરવા માટે\nફ્રેન્ચની મુખ્ય ક્રિયાઓનું સંકલન કરવું: અવિર, થેટર અને ફેર\nગૂગલ (Google) નું હિસ્ટરી અને હાઉ હટ આઈટ્વેન્ટેડ\nવિજ્ઞાન માટે કાર્ડની રિપોર્ટ્સ\nપાલિનીસમ્સ: સારાહ પાલિન્સના ડમ્બેસ્ટ ક્વોટ્સ\nવેસ્ટ વર્જિનિયા યુનિવર્સિટી જી.પી.એ., એસએટી અને એક્ટ ડેટા\nશરાબ પીવા વિષે બાઇબલ શું કહે છે?\nઇલિનોઇસ કોલેજ જી.પી.એ., એસએટી અને એક્ટ ડેટા\nસેઇલબોટ્સ માટેનો માર્ગ


વેબ સીરીઝ માં નજર આવતી બોલ્ડ હિરોઈન જોડાઈ આમ આદમી પાર્ટીમાં - Mojemastram\nબોલીવૂડના કેટલાક એક્ટર પોતાના જીવનમાં આગળ વધવા માટે રાજકારણમાં જોડાઈ જતા હોય છે. થોડા સમય પહેલાં એક આ એક્ટર્સે આમ આદમી પાર્ટીમાં જોડાઇ ને પોતાના જીવનની નવી શરૂઆત કરી હતી અને તેના ફોટા સોશિયલ મીડિયા ઉપર ખૂબ જ વાયરલ થઇ રહ્યા છે.\nઆમ આદમી પાર્ટીમાં જોડાતા બોલિવૂડમાં થવા લાગી ચર્ચા\nઆ એક્ટર્સ નું નામ કંગના શર્મા છે. બોલીવુડ જગતમાં પોતાની અલગ ઓળખાણ બનાવી છે અને આજે પોતાના રૂપને કારણે સમગ્ર ભારતમાં ચર્ચાનો વિષય બની છે. કંગના આમ આદમી પાર્ટીમાં જોડાઇ ને પોતાના જીવનની એક નવી શરૂઆત કરી છે. કરીનાનું કહેવું છે કે તે અરવિંદ કેજરીવાલના કામ ખૂબ જ પ્રભાવિત થઈ હતી. અને તે લોકોની સેવા કરવા માટે આમ આદમી પાર્ટીમાં જોડાઈ રહી છે.\nप्रसिद्ध बॉलीवुड अभिनेत्री, मॉडल और गायिका #कंगना_शर्मा_खेमका जी, श्री @ArvindKejriwal जी की नीतियों से प्रभावित होकर @AamAadmiParty में शामिल हुई । #aap परिवार उनका स्वागत करता है ।🌹🌹🙏🙏🇮🇳🇮🇳 pic.twitter.com/82Py2sj8pE\n— OmDutt Sharma Narwana (@omdutt_sharma_) May 12, 2022\nકંગના હરિયાણાની રહેવાસી છે. એક્ટિંગ ની શરૂઆત પહેલા તે મોડેલિંગ નું કામ કરતી હતી. પોતાના જીવનની શરૂઆત તેને ગ્રેટ ગ્રાન્ડ મસ્તી માં ડેબ્યૂ કર્યું હતું. પરંતુ આ મુવી બોક્સ ઓફિસ ઉપર વધુ સમય ચાલી ને જેના લીધે કંગના ને વધુ ફેમ મળી ન હતી. ત્યારબાદ કોરોના મહામારી સમય ott પ્લેટફોર્મ ખૂબ જ ચાલી રહ્યા હતા. તે સમયે કંગના એક વેબ સીરીઝ માં કામ કર્યું હતું.વેબ સિરીઝમાં કંગના એ પોતાની શરમ ની તમામ હદો પાર કરી દીધી હતી. આ વેબ સિરીઝ નું નામ mona home delivery હતું.\nકંગના શર્મા 2012 મોડલ તરીકે પોતાની જીવનની શરૂઆત કરી હતી. તેમજ તે બેક સાઈડ મ્યુઝિક માં પણ જોવા મળી હતી. બોલિવૂડમાં તેને કામ મળતા તે ખૂબ જ લાઇમ લાઇટમાં આવી હતી.


કોરોના વાયરસ: 35 વર્ષિય ફાતિમા પહેલાની જેમ નહીં લઇ શકે શ્વાસ, 105 દિવસે મળી વેન્ટિલેટરથી મુક્તિ - Gujju Gossip\nકોરોના વાયરસ: 35 વર્ષિય ફાતિમા પહેલાની જેમ નહીં લઇ શકે શ્વાસ, 105 દિવસે મળી વેન્ટિલેટરથી મુક્તિ\nસૌથી લાંબો કોરોના કેસ 35 વર્ષિય ફાતિમાને 105 દિવસે મળી વેન્ટિલેટરથી મુક્તિ – પહેલાની જેમ શ્વાસ નહીં લઈ શકે\nભારત કરતા યુરોપમાં કોરોનાની મહામારી ઘણી પહેલેથી જ ફેલાઈ ગઈ હતી. સૌથી પહેલો સૌથી વધારે પ્રભાવિત દેશ ઇટાલી રહ્યો હતો ત્યાર બાદ બ્રીટનનમાં પણ તેનું હજારોની સંખ્યામાં સંક્રમણ ફેલાયું. નવજાત – જુવાન – વયસ્ક દરેક ઉંમરની વ્યક્તિને કોરોનાએ પોતાની બાનમાં લીધા છે. કેટલાકને કોરોનાથી 14 દિવસમાં મુક્તિ મળી જાય છે તો વળી કેટલાકને મહિનાઓ લાગી જાય છે. આજે અમે તમને એક એવી જ કોરોના સંક્રમિતની વાત કરવાના છીએ જે છેલ્લા 130 દિવસથી કોરોનાની સારવાર હેઠળ હોસ્પિટલમાં દાખલ થયેલી છે.\nબ્રીટેનમાં રહેતી ફાતિમા બ્રાઇડલ, 35 વર્ષની છે તેણી છેલ્લા 130 દિવસથી કોરોના સામે લડી રહી છે. તે સતત 105 દિવસ સુધી વેન્ટિલેટર પર હતી. અને હાલ 130 દિવસ બાદ તેણીની સ્થિતિમાં સુધારો જણાતા તેણીને રિકવરી વોર્ડમાં ટ્રાન્સફર કરવામા આવી છે.\nફાતિમા અને તેના પતિ ટ્રેસી મોરોક્કો ગયા હતા અને ત્યાંથી પાછા આવ્યા બાદ તેમને કોરોનાનું સંક્રમણ થયું હતું. તેઓ છ માર્ચના રોજ બ્રિટનમાં લેન્ડ થયા હતા. થોડા જ સમયમા પતિ ટ્રેસીમાં કોરોનાના લક્ષણો દેખાવા લાગ્યા હતા ત્યાર બાદ ફાતિમાને પણ કોરનાનું સંક્રમણ લાગ્યું.\nછેવટે લક્ષણો ઉગ્ર બનતા બન્ને પતિ-પત્નીને બ્રિટનની સાઉથહેમ્પ્ટન હોસ્પિટલમાં દાખલ કરવમાં આવ્યા. અહીં તેમની તરત જ સાવાર શરૂ કરવામાં આવી. પતિ ટ્રેસિ તો થોડા જ દિવસોમાં કોરોનાની પકડમાંથી મુક્ત થવા લાગ્યા હતા પણ પત્ની ફાતિમાની સ્થિતિમાં કોઈ જ સુધારો નહોતો જોવા મળી રહ્યો. તેણીની સ્થિતિ ઓર વધારે બગડી હતી અને તેણીને 105 દિવસ સુધી વેન્ટિલેટર પર રાખવી પડી હતી. તેના શરીરમા એટલી નબળાઈ આવી ગઈ હતી કે તેણી વાત પણ નહોતી કરી શકતી. પણ હવે તેણી વાત પણ કરી શકે છે અને ચાલી પણ શકે છે. આટલા લાંબા ગાળાની સાવાર બાદ ફાતિમા જણાવે છે કે મારા માટે રિકવર થવું એકસપના સમાન છે. જો કે હજું પણ તે હોસ્પિટલમાં જ છે અને સંપૂર્ણ રિકવર થયા બાદ જ તેને ડીસ્ચાર્જ મળશે.\nસતત 40 દિવસ કોમામા રહી ફાતિમા\nફાતિમા પોતાના સાજા થવાની બાબતને એક નવું જીવન જ માની રહી છે. અન તે માટે તે પોતાની સાવાર કરનાર ડોક્ટર્સ તેમજ નર્સનો પણ આભાર માની રહી છે અને તેણી પોતાની હાલની સ્થિતિથી અત્યંત ખુશ છે. ફાતિમાને દાખલ કર્યા બાદ તેણીની સ્થિતિ સુધારવા માટે તેણીને ઘણીબધી એન્ટી બાયોટિક્સ આપવામા આવી હતી પણ તેની તેના પર કોઈ જ અસર નહોતી થતી. છેવટે તેને ICU માં લઈ જવામાં આવી. અહીં તેણી સતત 40 દિવસ કોમામાં જ રહી. વાસ્તવમાં ફાતિમા કોરોના વાયરસની સાથેસાથે, ન્યુમોનિયા તેમજ સેપ્સિસ જેવી બીમારીઓથી પણ પિડિત હતી.\nતેણીના ફેફસામાં ચેપ ફેલાઈ ગયો હતો અને માટે તેણીના મોઢામાં નળી નાખવામા આવી હતી અને તે દ્વારા સેલાઈન વોટર નાખી તેના ફેફસાને સ્વચ્છ કરવામા આવ્યા હતા. ત્યાર બાદ ધીમે ધીમે ફાતિમાં શ્વાસ લઈ શકી હતી. તેની સ્થિતિમાં હવે 70 ટકા જેટલો સુધારો આવી ગયો હતો. આ દરમિયાન બન્ને પતિ પત્નીને ઘણો લાંબો સમય એકબીજાથી દૂર રહેવું પડ્યું છે.\nએક સ્વસ્થ વ્યક્તિની જેમ ક્યારેય શ્વાસ નહીં લઈ શકે\nફાતિમાના પતિ એક પૂર્વ સૈનિક છે તેઓ પોતાની પત્નીની રિકવરીને કોઈ ચમત્કારથી ઓછો નથી સમજતા. તેઓ પોતાનાની પત્નીને મળવા માટે આતુર છે. ફાતિમા કોરોનાના સંક્રમણથી ઘણો લાંબો સમય ઘેરાયેલી રહી જો કે એપ્રિલ મહિનામાં તેને સંક્રમણથી મુક્તિ મળી હતી. પણ તેણીને ન્યુમોનિયાની પણ બીમારી હતી. ઉપર જણાવ્યું તેમ ફાતિમાં કેટલોક સમય તો બોલી પણ નહોતી શકે અને કોમામાં પણ રહી હતી. પણ જેવી તેણી બોલવા લાયક બની કે તરત જ તેને પોતાના પતિને મળવાની ઇચ્છા થઈ. ફાતિમા આ સમયથી સાવ જ અજાણ રહી છે તેણીને એ ખ્યાલ જ નથી કે આટલા લાંબા સમય દરમિયાન તેની સાથે શું થયું.\nહાલ ફાતિમાનું એક ફેફસુ ક્ષતિગ્રસ્ત થઈ ગયું છે. માટે તે કોઈ સામાન્ય સ્વસ્થ વ્યક્તિની જેમ ક્યારેય શ્વાસ નહીં લઈ શકે. ટ્રેસી અને ફાતિમા 2016માં એકબીજાને મળ્યા હતા ત્યાર બાદ તેમને પ્રેમ થયો અને હાલ તેમના ચાર સંતાનો પણ છે. અને આખો પરિવાર ફાતિમાને મળવા આતુર છે.\n← સોમનાથ મંદિરને લઇને આવ્યા મોટા સમાચાર, જાણો દર્શન કરતા પહેલા શું કરવુ પડશે હવે કામ\nN-95 માસ્કને લઇને આવ્યા આ મોટા સમાચાર, વાંચી લો અને થઇ જાવો સાવધાન →\nકૂવાના ગોળ હોવા પાછળ હોય છે આ કારણો, જાણીને નવાઈ લાગશે…


ઓપન માઈન્ડ | ખુલ્લું મન અને પોઝીટીવીટી | સંકુચિત મન અને નેગેટિવીટી | શંકાશીલ મન | પોઝિટીવ મન | Open Mind and Positivity | Narrow Mind and Negativity | Suspicious Mind | Be Positive | Khullu Man\nઓપન માઈન્ડ એ પોઝિટિવ ગુણ\nજેટલું ઓપન માઈન્ડ (ખુલ્લું મન) રાખે એ સમજ્યા કહેવાય. જેટલું ઓપન માઈન્ડ થાય એ સમજણ કહેવાય. ઓછી સમજણવાળો સંકુચિત થતો જાય. જેટલું માઈન્ડ સંકુચિત, તે કહેશે, હું સમજું છું પણ એ માણસ કશું સમજતો નથી. પણ જેનું ઓપન માઈન્ડ હોય ને, તે સમજ્યા કહેવાય.\nજેટલું ઓપન માઈન્ડ ને, એટલું એ બહુ ઊંચી વસ્તુ કહેવાય. આપણે માઈન્ડ શેમાં છે, એટલું સમજવું જોઈએ. આપણને ઠોકર ના વાગે ને ઓપન માઈન્ડ થાય, તો આપણે જાણવું કે કેવું ઓપન માઈન્ડ રાખ્યું છે! શા સારુ તને કહું છું આ? અત્યારે માઈન્ડ આવું સંકુચિત થઈ ગયું છે. ભવિષ્યમાં તારે સંકુચિત રહેશે તો બિડાઈ જશે. પછી કોઈ મહીં કશું સારી વસ્તુ નાખેને તોય મહીં પેસે તો ને? એટલે માઈન્ડ ઓપન કરી નાખજે. છતાંય તે ઓપન રહેશે નહીં. પાછા મહીંવાળા શું કરશે?\nપ્રશ્નકર્તા: ઉછાળો મારશે.\nદાદાશ્રી: મહીંવાળા તને કહેશે કે શું સાંભળવા જેવું છે? ત્યારે આપણે એવું કહીએ, 'અહીં ચૂપ બેસો.' મહીંવાળા તારાથી જુદા છે. એ બધા 'ક'વાળા છે. શું શું નામ છે? એ 'ક' વાળાનું? મહીં ક્રોધક છે તે તને ક્રોધ કરાવનાર છે, લોભક છે તે લોભ કરાવનારા છે. ચેતક છે તે ચેતવનારા છે. ભાવક એ તને ભાવ કરાવનારા છે. મહીં હશે ખરા?\nપ્રશ્નકર્તા: હોયને, દરેકમાં હોય જ છે.\nદાદાશ્રી: એ હોય જ બધા. તે એ બધાથી ચેતવાનું છે. એમને કાઢતાં કાઢતાં તો મારો દમ નીકળી ગયેલો. કેટલો વખત થયેલો ત્યારે નીકળેલા. એ આડવંશ છે, પોતાની વંશાવળીનો માલ નથી એ. બહારથી આવીને પેસી ગયેલાં છે. લોક જાણતાંય નથી કે મારે મહીં કોણ બોલે છે. મારે કાર્ય કરવું હોય અને મહીંથી ત્રીજી જાતની સલાહ આપે તો આપણે ના સમજીએ કે આ કોઈ ત્રીજું છે? એવું બને ખરું? અનુભવમાં આવ્યું તને?\nપ્રશ્નકર્તા: બને જ છે ને!\nદાદાશ્રી: એ મહીં તીસરી જાત છે. એટલે આ તને ચેતવ્યો. મેં તારું માઈન્ડ બિલકુલ સંકુચિત જોયું. આવું સંકુચિત ના રાખીએ. નહીં તો આવડી મોટી ફિલોસોફી નીકળે શું? માઈન્ડ ઓપન રાખીએ. ગમે તેનું એકવાર સાંભળીએ. સાંભળી અને આપણને ઠીક ના લાગે તો કાઢી નાખવું. અને ઠીક લાગવાની બાબતમાંય બહુ ઊંડા ના ઊતરવું. આપણને પાંચ વાક્યો જેના ગમ્યાં હોય ને તો છઠ્ઠું મહીં લખી લેવું. એટલો થોડો ઘણો વિશ્વાસ રાખવો પડે કે ના રાખવો પડે?\nહમણાં પંદર દહાડા પર એક સ્ટીમર કોઈ જગ્યાએ ડૂબી હોય અને આજે વેપાર માટે તમારે ત્યાં આગળ જવાનું થયું, તો આજ સ્ટીમરમાં બેસતી વખતે તમને મહીં શું થાય? ગભરામણ થઈ જાય, કેમ? મહીંથી બૂમ પડે કે ડૂબશે તો?\nપ્રશ્નકર્તા: આમ આપણાથી કોઈને અભિપ્રાય આપી ના શકાય પણ જો ઓપન માઈન્ડ હોય તો અભિપ્રાય આપી શકાય, એવું આપે કહ્યું. એટલે આ ઓપન માઈન્ડ એટલે શું કહેવા માગો છો?\nદાદાશ્રી: આ બધાં સંકુચિત માઈન્ડ, કે 'આટલું મારાથી થાય ને આટલું ના થાય.' ઓપન માઈન્ડ એટલે નેગેટિવ એ નેગેટિવ ને પોઝિટિવ એ પોઝિટિવ, બેઉ સમજે અને પોઝિટિવમાં રહેવાનું એટલે નેગેટિવ આવે નહીં. સંકુચિત માઈન્ડ એટલે નેગેટિવમાં રહેવું હોય. તે પછી પોઝિટિવ ના આવે. ઓપન માઈન્ડના તો ઓછા માણસ હોય ને! તમે ગમે તે ધર્મની વાત કરો તો એના મનમાં પાણી હાલે નહીં ત્યારે એ ઓપન માઈન્ડ કહેવાય, નહીં તો સંકુચિતતા.\nમન શંકાવાળું છે ને એટલે પેલું અવળું દેખાય. મન શંકાવાળું હોય તો શુદ્ધ કરીને જવું પડે એવું છે. આ સાચી વાત લોકોને હાથ ના લાગે.\n1. અતિક્રમણ થયું તો પ્રતિક્રમણ કરવું જ જોઇએ. અતિક્રમણ તો મનમાં ખરાબ વિચાર આવે, આ બહેનને માટે ખરાબ વિચાર આવ્યો, એટલે 'વિચાર સારો હોવો જોઇએ' એમ કહી એને ફેરવી નાખવું. મનમાં એમ લાગ્યું કે 'આ નાલાયક છે', તો એ વિચાર કેમ આવે? આપણને એની લાયકી-નાલાયકી જોવાનો રાઇટ નથી.\n2. બાધે-ભારે બોલવું હોય તો બોલવું કે, 'બધા સારા છે.' સારા છે, કહેશો તો તો તમને કર્મનો દોષ નહીં બેસે, પણ જો નઠારો કહ્યો તો એ અતિક્રમણ કહેવાય, એટલે તેનું પ્રતિક્રમણ અવશ્ય કરવું પડે.\nદાદાવાણી Sep 2009 (Page #16 - Paragraph #6 to #14, Page #17 – Paragraph #1 to #5)


Cyclone Tauktae; Rajasthan Weather Latest Update | Rain In Rajasthan Jaipur Ajmer Udaipur Jodhpur And Kota Divisions | વાવાઝોડાની સ્પીડ ધીમી થઈ, રાજ્યમાં મોડી રાતે પહોંચશે; દિલ્હી-NCR અને ઉત્તર ભારતમાં પણ વરસાદની આગાહી - Divya Bhaskar\nCyclone Tauktae; Rajasthan Weather Latest Update | Rain In Rajasthan Jaipur Ajmer Udaipur Jodhpur And Kota Divisions\nગુજરાત પછી હવે રાજસ્થાનમાં તાઉ-તેની એન્ટ્રી:વાવાઝોડાની સ્પીડ ધીમી થઈ, રાજ્યમાં મોડી રાતે પહોંચશે; દિલ્હી-NCR અને ઉત્તર ભારતમાં પણ વરસાદની આગાહી\nઅરબ સાગરથી શરૂ થયેલું ચક્રવાતી વાવાઝોડું તાઉ-તે ગુજરાતથી હવે રાજસ્થાન તરફ આગળ વધી રહ્યું છે. જોકે હવે એની ગતિ ધીમી પડી રહી છે. તાઉ-તે મંગળવારે રાતે રાજસ્થાન પહોંચશે. વાવાઝોડું નબળું પડવાથી હવે 40-50 કિમી પ્રતિ કલાકની ઝડપથી પવન ફૂંકાવાનો છે. પહેલાં અંદાજ હતો કે હવાની ગતિ 60 કિમી સુધીની રહી શકે છે. હવામાન વિભાગે આ સિસ્ટમને કારણે ઉદયપુર અને જોધપુરના અમુક વિસ્તારોમાં વરસાદ પડવાની આગાહી કરી છે, સાથે આ વાવાઝોડાને લીધે દિલ્હી-NCR અને ઉત્તર ભારતમાં વરસાદની આગાહી કરાઈ છે.\nહવામાન વિભાગના અધિકારી રાધેશ્યામ શર્માએ જણાવ્યું હતું કે સિસ્ટમની અસરને કારણે મંગળવારે મોડી રાતે અથવા બુધવારે સવારે બાંસવાડા, ભીલવાડા, ચિતૌડગઢ, ડુંગરપુર, પ્રતાપગઢ, રાજસમંદ, સિરોહી, ઉદયપુર, ઝાલૌર અને પાલીમાં ભારે વરસાદ થઈ શકે છે. આ સિવાય જયપુર, અજમેર, કોટા અને ભરતપુરના ઘણા જિલ્લામાં પણ બુધવારે બપોરે અથવા મોડી સાંજે વરસાદ થવાનો અંદાજ છે.\nસુરક્ષા માટે SDRFની ટીમ તૈયાર\nઉદયપુર-જોધપુરના ઘણાં વિસ્તારોમાં વરસાદની શક્યતાને ધ્યાનમાં રાખીને પ્રશાસને ઠેર-ઠેર SDRFની ટીમ તહેનાત કરી દીધી છે. ડુંગરપુર-બાંસવાડામાં લોકોને ઘરની બહાર ના નીકળવાની અપીલ કરવામાં આવી છે. વીજળી ડૂલ થવાની આશંકાને ધ્યાનમાં રાખીને પ્રશાસને દરેક હોસ્પિટલોમાં જનરેટર અને ઓક્સિજનનો બેકઅપ પ્લાન તૈયાર રાખ્યો છે.\nઅમિત શાહે મુખ્યમંત્રી ગેહલોત સાથે વાત કરી\nકેન્દ્રીય ગૃહમંત્રી અમિત શાહે વાવાઝોડા વિશે ગેહલોત સાથે વાત કરી છે. તેમણે રાજ્ય સરકારની તૈયારીઓની માહિતી લેવાની સાથે સાથે કેન્દ્ર દરેક પ્રકારની મદદ આપશે તેવો વિશ્વાસ અપાવ્યો છે. તેમણે કહ્યું હતું કે કોઈપણ સ્થિતિ માટે NDRFની ટીમ તૈયાર છે.\nજોધપુરમાં વાદળછાયું વાતાવરણ.\nહવામાન વિભાગના જણાવ્યા પ્રમાણે, વાવાઝોડું રાજસ્થાનના દક્ષિણ-પશ્ચિમ વિસ્તારથી પ્રવેશ કરશે. એને કારણે ઉદયપુર, સિરોહી, ડુંગરપુર, પાલી અને ઝાલૌરમાં 40-50 કિમીની ઝડપથી પવન ફૂંકાશે. એ સાથે જ ભારે વરસાદ થઈ શકે છે. જયપુરમાં વાદળો ઘેરાયાં છે અને સવારથી ઝરમર વરસાદ ચાલુ છે.\nઆ સ્થિતિ અજમેર, ટોંક, ભીલવાડા, રાજસમંદ, ચિતૌડગઢ અને અલવરમાં પણ છે. આ જિલ્લામાં ઘણી જગ્યાએ હળવો વરસાદ થઈ રહ્યો છે. આ પહેલાં સોમવારે મોડી રાતે ઉદયપુર, પાલી, ડુંગરપુર, બાંસવાડામાં ઘણી જગ્યાએ ઝડપી પવન સાથે વરસાદ થયો છે. બદલાયેલા વાતાવરણના કારણે લઘુતમ તાપમાનમાં પણ ઘટાડો થયો છે.\nસિરોહીમાં વરસાદ શરૂ, ઘણી જગ્યાએ પાણી ભરાયાં.\nભીલવાડા અને ચિતૌડગઢમાં પણ વરસાદ\nચક્રવાતના પ્રભાવના કારણે ગઈ કાલ રાતથી ભીલવાડા અને ચિતૌડગઢમાં પણ ઝરમર વરસાદ થયો છે. ભીલવાડામાં 50 મિમી, ચિતૌડગઢમાં 24 મિમી વરસાદ થયો છે. આ સિવાય ઉદેપુરમાં 20.6, ટોંકમાં 20, બુંદીમાં 14, સવાઈ માધોપુરમાં 16, પાલીમાં6મિમી વરસાદ થયો છે. ફલૌદી, બિકાનેર, ચુરુ, જયપુર, જોધપુર સહિત ઘણી જગ્યાએ વરસાદ થયો છે.\nવરસાદ પછી તાપમાન નીચુ આવતા ગરમી ઓછી થઈ ગઈ છે. અજમેરમાં રાતનું તાપમાન 20 ડિગ્રી કરતાં નીચે જતુ રહ્યું છે. આ જ રીતે ભીલવાડા, ટોંક, બુંદી, ચિતૌડગઢ, ઉદેપુર, પાલી અને જયપુરમાં પણ ન્યૂનતમ તાપમાન 20થી 21 ડીગ્રી સેલ્સિયસ વચ્ચે રહેશે.\nમાઉન્ટ આબુમાં વરસાદની વચ્ચે રમતા બાળકો\nબુધવાર સુધી રહેશે ચક્રવાત\nહવામાન વિભાગના નિર્દેશક રાધેશ્યામ શર્માએ જણાવ્યું હતું કે ચક્રવાતની સૌથી વધારે અસર મંગળવારે રાતે ઉદયપુર સિવાય જોધપુરના અમુક વિસ્તારમાં જોવા મળશે. ઉદયપુરના ડુંગરપુર, બાંસવાડા વિસ્તારમાં 200 મિમી અથવા તેનાથી વધારે વરસાદ થવાની શક્યતા છે. આ સિવાય ચિતૌડગઢ, પાલી, સિરોહી, ઝાલૌરમાં પણ વરસાદ થઈ શકે છે.\nચક્રવાતની મૂવમેન્ટ દક્ષિણ-પૂર્વ તરફથી વધશે તો અજમેર, ઉદયપુર, કોટા અને ભરતપુરના ઘણાં વિસ્તારોમાં બુધવારે ભારે વરસાદ થવાની શક્યતા છે. 20 મે પછી ચક્રવાતની અસર ઓછી થશે.\nદૌસામાં વાદળછાયું વાતાવરણ.\nદૌસામાં પણ સવારથી શરૂ થયો છે વરસાદ\nદૌસામાં મંગળવારે સવારથી ઝરમર વરસાદ શરૂ થઈ ગયો છે. સવારે9વાગ્યા પછી ભારે વરસાદ શરૂ થયો હતો. તેના કારણે અહીં તાપમાનમાં પણ નોંધપાત્ર ઘટાડો જોવા મળ્યો છે. સવારે 10 વાગે લઘુતમ તાપમાન 21 ડીગ્રી થયું હતું. બીજી બાજુ પ્રશાસન અલર્ટ મોડ પર છે. કલેક્ટર સહિત ડિઝાસ્ટર મેનેજમેન્ટ સાથે જોડાયેલા અધિકારીઓ હવામાન પર નજર રાખી રહ્યા છે.\nમાઉન્ટ આબુમાં ભારે વરસાદ.\nદિલ્હી-NCR અને ઉત્તર ભારતમાં વરસાદની આગાહી\nહવામાન વિભાગે મંગળવારે જણાવ્યું હતું કે તોફાનના કારણે આગામી બે દિવસમાં દિલ્હી-NCR સહિત ઉત્તર ભારતના ઘણા વિસ્તારમાં વરસાદ પડશે. IMDના કુલદીપ શ્રીવાસ્તવે કહ્યું હતું કે વાવાઝોડાના કારણે રાજસ્થાનમાં વરસાદ પડી રહ્યો છે. હવે તે ઉત્તર ભારત તરફ આગળ વધી રહ્યું છે. 50થી 60 કિમી પ્રતિ કલાકની ઝડપથી પવન ફૂકાશે.


કોંગ્રેસ સત્તા ઉપર આવશે એ નકકી, ભાજપના કૌભાંડોની તપાસ કરાવશું: અહેમદ પટેલ કોંગ્રેસ સત્તા ઉપર આવશે એ નકકી, ભાજપના કૌભાંડોની તપાસ કરાવશું: અહેમદ પટેલ – Aajkaal Daily\nકોંગ્રેસ સત્તા ઉપર આવશે એ નકકી, ભાજપના કૌભાંડોની તપાસ કરાવશું: અહેમદ પટેલ\nલોકસભાની ચૂંટણી સંદભે આજે રાજકોટ મુલાકાતે આવેલા રાષ્ટ્ર્રીય કોંગ્રેસના ખજાનચી અને રાયસભાના સભ્ય અહેમદ પટેલે એવો વિશ્ર્વાસ વ્યકત કર્યેા હતો કે, ૨૩મી મેએ લોકસભાના પરિણામો કોંગ્રેસની તરફેણમાં આવશે અને તેના નેતૃત્વમાં યુપીએની સરકાર રચાશે એ નકકી છે. કોંગ્રેસની સરકાર સત્તા ઉપર આવશે પછી છેલ્લાં પાંચ વર્ષમાં ભાજપ સરકારે કરેલા કૌભાંડોની તપાસ કરવામાં આવશે. તેમણે એમ પણ કહ્યું હતું કે, મોદી સરકારે મોટા–મોટા વાયદાઓ કર્યા હતાં પરંતુ તે પાડયા નથી અને લોકો સરકારના વહીવટથી ત્રાસી ગયા છે. તેમણે નોટબંધી અને જીએસટીને મોદી સરકારની સૌથી મોટી નિષ્ફળતા પણ ગણાવી હતી.\nરાજકોટમાં પત્રકારો સાથે વાતચીત કરતાં અહેમદ પટેલે કહ્યું હતું કે, ભાજપ સરકારની પાંચ વર્ષની કામગીરીથી મહિલાઓ, વિધાર્થીઓ, વેપારીઓ, ખેડૂતો અને દલિતો સહિતના તમામ વર્ગેા દુ:ખી છે. ભાજપે આ બધાને ૨૦૧૪માં મોટા–મોટા વચનો આપ્યા હતાં. પરંતુ તે પાળ્યાં નથી. ઉલ્ટાનું મોદી સરકાર કોંગ્રેસ પાસે કામગીરીનો હિસાબ માંગે છે. હું સ્પષ્ટ્ર કહું છું કે, ૨૩મી મેએ પરિણામો આવ્યા પછી નરેન્દ્ર મોદીના નામની માજી વડાપ્રધાન લખાઈ જશે.\nતેમણે એવો આક્ષેપ કર્યેા હતો કે, જીએસટી જે રીતે લાગુ કરવામાં આવ્યો છે તેનાથી વેપારી અને સામાન્ય લોકોની મુશ્કેલીનો વધારો થયો છે. સરકારે બહેનો માટે ઉજજવલા યોજના જાહેર કરી ગેસ કનેકશન આપ્યા પરંતુ ગેસના બાટલા મોંઘા કરી મૂકયા છે. આવી સ્થિતિમાં દેશની જનતા તેમને બીજી ટર્મ માટે સત્તા નહીં સોંપે.\nતેમણે આક્ષેપ કર્યેા હતો કે, મોદી સરકારની કથની અને કરનીમાં ફેર છે. આતંકવાદી સામે લડવાની તેનામા તાકાત નથી અને જે લડે છે તેની સામે સાધ્વીપ્રજ્ઞા જેવા નેતાઓ મનધડત આક્ષેપો કરે છે. તેમણે કહ્યું હતું કે, મધ્યપ્રદેશમાંથી ૨૦ કરોડ રૂપિયા રોકડા મળવાની ઘટનામાં ઈડીએ જે તપાસ કરવી હોય તે કરી શકે છે. હું અને મારી પાર્ટી કોઈપણ તપાસનો સામનો કરવા માટે તૈયાર છીએ.\nગુજરાત ભાજપના કાર્યાલય ‘કમલમ’ માંથી નોટબંધી દરમિયાન જે રીતે કરોડો રૂપિયાની નોટ બદલવામાં આવી હતી તેના પુરાવા સામે આવ્યા છે અને આ આખા મામલાની તપાસ થવી જોઈએ. હાદિર્ક પટેલ સાથે થયેલી લાફાવાળીને તેમણે કમનસીબ ગણાવી હતી અને કહ્યું હતું કે આ ઘટના શરમજનક છે. ભાજપના નેતાઓને લોકશાહીની વાતો કરવાનો કોઈ અધિકાર નથી.\nઆ પત્રકાર પરિષદમાં ધારાસભ્ય જાવેદ પીરઝાદા, કોંગ્રેસના ઉમેદવાર લલિત કગથરા, શહેર પ્રમુખ અશોક ડાંગર, મહિલા કોંગ્રેસના પ્રદેશ પ્રમુખ ગાયત્રીબા વાઘેલા, ડો.હેમાંગ વસાવડા, મહેશ રાજપૂત, વશરામ સાગઠિયા, હિતેશ વોરા વગેરે ઉપસ્થિત રહ્યાં હતાં\nટિકિટ આપવામાં કોંગ્રેસે વધુ કાળજી લેવાની જરૂર છે\nકોંગ્રેસના ઘણાં ધારાસભ્યો ભાજપમાં જોડાયા છે તે બાબતે પૂછતાં અહેમદ પટેલે નિખાલસતાપૂર્વક કહ્યું હતું કે, કોંગ્રેસે જે–તે સમયે ટિકિટની વહેચણીમાં કાળજી રાખવાની જરૂર હતી. જે લોકો કોંગ્રેસ છોડી ભાજપમાં ગયા છે તે અંગત સ્વાર્થ ખાતર ગયા છે અને પ્રજા તેમને સબક શીખાવશે. આ વખતે લોકસભામાં ટિકિટ આપવામાં પણ મહિલા ઉમેદવારોને વધુ ટિકિટ આપવાની જરૂર હતી તેવું પણ અહેમદ પટેલે કબૂલ્યું હતું\nPrevious Previous post: આરટીઇમાં સમગ્ર સૌરાષ્ટ્ર્રમાંથી રાજકોટમાં રેકર્ડ બ્રેક ૧૨ હજાર ફોર્મ ભરાયા\nNext Next post: મવડી ચોકડીએ પાણીપ્રશ્ને મહિલાઓ રણચંડી: માટલાફોડ, ચક્કાજામ


શિંજોનું અમદાવાદમાં રેડ કાર્પેટ સ્‍વાગતઃ જાજરમાન રોડ શો.....\nશિંજોનું અમદાવાદમાં રેડ કાર્પેટ સ્‍વાગતઃ જાજરમાન રોડ શો\nજાજરમાન રોડ શોઃ કાલે બુલેટ ટ્રેન પ્રોજેકટનું ભુમિપુજન : ભારત-જાપાન સહકારના નવા સંબંધોનો પ્રારંભઃ જાપાનના વડાપ્રધાનનું પીએમ મોદી દ્વારા ભવ્‍ય સ્‍વાગતઃ ૮ કિ.મી.નો રોડ-શોઃ ઠેર-ઠેર સાંસ્‍કૃતિક કાર્યક્રમો : સાંજે સીદી સૈયદ મસ્‍જીદની મુલાકાતઃ મોદી બનશે ગાઇડઃ કાલે બુલેટ ટ્રેન પ્રોજેકટનું ભુમિપુજનઃ શિખર મંત્રણાઃ કરોડોના કરારો થશે\nઅમદાવાદ તા.૧૩ : જાપાનના વડાપ્રધાન શિંજો આબે આજથી બે દિવસની ભારતની મુલાકાતે આવી રહ્યા છે. તેઓ આજે બપોરે અમદાવાદ પહોંચી રહ્યા છે. વડાપ્રધાન નરેન્‍દ્ર મોદી તેમને આવકારવા એરપોર્ટ ઉપર જશે. બંને વડાપ્રધાન એરપોર્ટથી સાબરમતી આશ્રમ સુધીમાં ૮ કિ.મી.નો રોડ શો પણ આજે કરશે. આ રૂટ પર ભારતીય સંસ્‍કૃતિની ઝલક આપતા કાર્યક્રમો પણ યોજાશે. આવતીકાલે બુલેટ ટ્રેન યોજનાનું ભુમિપુજન કરવામાં આવશે. આ દરમિયાન ૧ર ઇન્‍ડો-જાપાન સમીટ અને બીઝનેસ સમીટ પણ યોજાવાની છે. આ સમીટમાં અનેક મોટી જાપાનીઝ કંપનીઓ ગુજરાતમાં મોટાપાયે રોકાણ કરે તેવી શકયતા છે. આજે સાંજે જ બંને વડાપ્રધાન અમદાવાદની હેરીટેઝ સાઇટ સીદી સૈયદ મસ્‍જીદની મુલાકાત લેશે અને ત્‍યારબાદ એક રેસ્‍ટોરન્‍ટમાં ડિલર પણ લેશે. જાપાનના વડાપ્રધાનને આવકાર માટે અમદાવાદ થનગની રહ્યુ છે.\nઆજે બપોરે ૩.૩૦ કલાકે જાપાનના વડાપ્રધાનનું અમદાવાદમાં આગમન થશે. તેઓને આવકારવા વડાપ્રધાન નરેન્‍દ્ર મોદી ખુદ એરપોર્ટ ઉપર જશે. ત્‍યારબાદ બંને મહાનુભાવોના રોડ શો શરૂ થશે. ગાંધી આશ્રમ સુધીના આ રોડ શોમાં ભારતના તમામ રાજયોની સંસ્‍કૃતિની ઝલક કરાવતા નૃત્‍યો અને કલાનું પ્રદર્શન કરવામાં આવશે. આ રોડ શોના રસ્‍તા પર ર૮ નાના-મોટા સ્‍ટેજ બનાવવામાં આવ્‍યા છે. રોડ-શો સાબરમતી રીવર ફ્રન્‍ટ ઉપરથી પણ પસાર થશે.\nસાબરમતી આશ્રમની મુલાકાત બાદ નેતાઓ સાંજ સુધી આરામ કરશે. તે પછી બંને વડાપ્રધાન અમદાવાદની મશહુર સીદી સૈયદ મસ્‍જીદને પણ જોવા જશે. વડાપ્રધાન ખુદ શિંજોને સીદી સૈયદની મસ્‍જીદની મહત્‍વત્તા અને ઇતિહાસ જણાવશે.\nઆવતીકાલે બંને વડાપ્રધાનો ભારતની પ્રથમ બુલેટ ટ્રેન પ્રોજેકટનું સાબરમતી ખાતે ખાતમુહુર્ત કરશે તે પછી બંને નેતાઓ ગાંધીનગર ખાતે મહાત્‍મા મંદિરની મુલાકાત લેશે. તે પછી ઇન્‍ડો-જાપાન વાર્ષિક સમીટમાં બંને દેશ એકબીજા સાથે દ્વિપક્ષી એગ્રીમેન્‍ટ કરશે જેમાં જાપાનની ૧પ કંપનીઓ ગુજરાતમાં રોકાણ માટેના કરારો કરશે. બુલેટ ટ્રેન પ્રોજેકટ મુખ્‍ય છે જે ર૦રર સુધીમાં પુરો થશે. બે કલાકમાં અમદાવાદથી મુંબઇ પહોંચી શકાશે. જાપાનના વડાપ્રધાન મોદી સાથે ગાંધીનગરમાં ગાંધી કુટિર પણ જશે. ત્‍યારબાદ બંને દેશો વચ્‍ચે પ્રતિનિધિ સ્‍તરની મંત્રણાઓ પણ થશે. બંને નેતાઓ સંયુકત પત્રકાર પરિષદને પણ સંબોધન કરશે. તે પછી રાત્રે ૧૦ વાગ્‍યે જાપાનના વડાપ્રધાન ટોકિયો માટે રવાના થશે.\nવડાપ્રધાન મોદીએ આજે ટવીટ કરીને કહ્યુ છે કે અમદાવાદ અને ભારત જાપાનના વડાપ્રધાનને આવકારવા તૈયાર છે. બંને દેશો ગાઢ સંબંધો બાંધવા તૈયાર છે. તેમની સાથે સાબરમતી આશ્રમ અને સીદી સૈયદની ઝાળીની મુલાકાત લેવા હું તત્‍પર છું. ચોથી વાર્ષિક પરિષદમાં ગુજરાતમાં તેમના યજમાન બનવાને હું મારૂ શૌભાગ્‍ય ગણુ છું.


‘મારી આંખે કંકુના સૂરજ’ના સર્જકની આજે 81મી બર્થ ડેઃ પીડાતાં પગલાંની ઉડતી રજોટીનો સંવેદનશીલ કવિ એટલે રાવજી પટેલ – YayavarCharotar\n‘મારી આંખે કંકુના સૂરજ’ના સર્જકની આજે 81મી બર્થ ડેઃ પીડાતાં પગલાંની ઉડતી રજોટીનો સંવેદનશીલ કવિ એટલે રાવજી પટેલ\n15 November 2020 15 November 2020 yayavarc\nઆણંદના ભાટપુરા ગામે જન્મ, ડાકોર અને અમદાવાદમાં અભ્યાસઃ ટીબી અને ડાયાબિટિસની જીવલેણ બીમારી સાથે જીવનનો પનારોઃ રાવજી પટેલ નાની જિંદગીમાં બહુ મોટું જીવન જીવી ગયો\n“રાવજી પટેલનો જન્મ 15મી નવેમ્બર 1939માં આણંદ પાસેના ભાટપુરા ગામે થયેલો. એનું વતન ડાકોર પાસેનું વલ્લભપુરા. ડાકોર અને અમદાવાદમાં રહી રાવજી ભણ્યો. એસવાયબીએ સુધી એ ભણે તે પહેલાં ટીબીમાં સપડાયો. આણંદમાં રહી સારવાર કરી. સાજો થયો અને પાછો અમદાવાદમાં આવી જીવવા લાગ્યો. જીવેલું લખવા લાગ્યો. પણ ટીબી તેની સાથે રહેવા માગતો હતો. એ ફરી ક્ષયમાં પટકાયો. ને સોનગઢ પાસેના અમરગઢ ક્ષય ચિકિત્સાલયમાં સારવાર માટે ગયો. ક્ષય હતો ને ડાયાબિટિસ પણ રાવજીની સાથે થયો. 1967માં તો એ બધાંથી અર્ધપાગલ જેવો થઈ ગયો. એને વલ્લભપુરા પહોંચાડવામાં આવ્યો. એ ત્યાં રહ્યો પણ ફરી ડાયાબિટિસનો ઉથલો થયો ને એને અમદાવાદની વાડીલાલ સારાભાઈ હોસ્પિટલમાં દાખલ કરાયો. દસેક દિવસે વાડીલાલમાંથી એ ઘરે આવ્યો. એ પછી ચોથા દિવસે યુરેમિયા થયો. એ પાંચ દિવસ સુધી બેભાન રહ્યો અને 10 ઓગસ્ટ 1968ના પરોઢિયે તો ચાલી નીકળ્યો, કવિતાનો એ તેજસ્વી તારક ખરી ગયો.”\nમૂળે વલ્લભીપુરાથી નજીકમાં જ આવેલા થામણા ગામેથી આવેલા રાવજીના પૂર્વજોમાં ભગવાનભાઈથી આગળના પૂર્વજો વિશે કંઈ માહિતી પ્રાપ્ત થતી નથી. રાવજી તેમના મોસાળ ભાટપુરા, તા, આણંદમાં જન્મેલા. તેમના માતાપક્ષે તેમના મામા બબુભાઈ સાથે તેમનું સ્વભાવે તેમ જીવન વિષયક સામ્ય આશ્ચર્ય પમાડે તેવું છે. બબુભાઈને પણ ટીબી હતો. સ્વભાવે તે પણ રાવજી જેવા જ આકરા. તેમને પણ એક સંતાન! રાવજીનાં માતાના કહેવા અનુસાર રાવજી બબુભાઈ પર પડેલા. બબુભાઈનું અવસાન પણ 30-32 વર્ષની ઉંમરે થયેલું. 1939નો સમય. વલ્લભપુરા ગામના અત્યંત નિર્ધન કુટુંબમાં રાવજી જન્મેલા. ચોતરફ અભણતા અને નિર્ધનતાનું રાજ. પાંચ-પચાસ કૃષક કુટુંબો કાળી મજૂરીને અંતે બે ટંકનો રોટલો મેળવે. લોકો ભજનકીર્તન અને કૃષિજીવન સાથે ધબકે. વળી, રાવજીનું કુટુંબ લીંગડાવાળા પ્યારેલાલ પંડિત, જે પ્રણામી ધર્મના ગુરુ હતા, તેમનું અનુયાયી હતું. વલ્લભપુરાના જેફ રઈજીભાઈ ભાઈજીભાઈ પટેલના જણાવ્યા પ્રમાણે રાવજીના પિતા છોટાભાઈ ભજનિક હતા. તે વલ્લભપુરાની આજુબાજુનાં ગામડાંમાં રાત્રે પગપાળા ભજનમંડળી લઈને જતા. એમનો ધર્મ પ્રણામી હતો. રાવજીની ઉંમર ત્યારે પાંચ-સાત વર્ષની. રઈજીભાઈના કહેવા પ્રમાણે, રાવજી નાના હતા ત્યારે બાપુ(પિતાજી છોટાભાઈ)સાથે ભજનમાં જતા. બેચરી, લીંગડા વગેરે જતા. આમ રાવજીના શૈશવ સુધી જઈને જોઈએ તો ગાનમાં લય, શબ્દની સંગત, અને મર્મનાં રહસ્યો તેની ચિત્ત સૃષ્ટિમાં બહુ પહેલેથી જ બીજરૂપે પડી ચુકેલાં હતાં. તો ગરીબાઈ અને કૃષકજીવન સાથેનો નાભિ-નાળનો નાતો પણ બાળપણથી જ સ્થપાઈ ગયો. તેમના એક મિત્ર ચતુરભાઈના કથન અનુસાર રાવજીને બાળવયથી જ કવિતાનું આકર્ષણ હતું. તે પોતાના ખેતરમાં જાય અને અન્યનાં લખેલાં જોડકણાં યા ગીતો ગાતા અને ક્યારેક તેમાં પોતાની પંક્તિઓ પણ જોડતા. રાવજી ડાકોર ભણવા જતા. રસ્તામાં સૂઈ ગામેથી એક વૃદ્ધા ડાકોર કશેક કામે જતાં. ઉનાળાની કાળઝાળ ગરમીના દિવસે રાવજીની નજર ઉઘાડપગી વૃદ્ધાના શેકાતા પગ ઉપર પડી અને પોતાનાં ચંપલ કાઢીને એ વૃદ્ધાને આપી દીધાં. પોતે વડનાં પાંદા પગે બાંધ્યાં. પ્રસંગ એમ નાનો લાગે છે, પરંતુ એમાં સહેજ ઊંડા ઉતરતાં જણાય છે કે એમાં રાવજીના જીવનની ઘણી બધી લાક્ષણિક મુદ્રાઓ સંચિત થયેલી છે. રાવજી ઉપર હંમેશા બૌદ્ધિક તંત્રની ઉપેક્ષાએ ભાવતંત્રએ પ્રાબલ્ય ભોગવ્યું છે. ગરીબાઈનો અહેસાસ તેના મૂળનો અહેસાસ છે. ડો. મફત ઓઝા સાથે તેમની મુલાકાતમાં કહે છે તેમ- ‘રાવજીને હંમેશા ગરીબોથી ચિંતા થતી. આણ એ કંઈ વિચારક કે ચિંતક નહોતો. પણ એ હંમેશાં વિચાર્યા કરે કે આ જેને બે ટંક ખાવા મળતું નથી એનું શું? રાવજીનો આ પ્રશ્ન તેના ચિત્તતંત્રને સતત ઘમરોળતો રહ્યો છે.’ રાવજી વલ્લભપુરાથી ડાકોર ભણવા જાય. બાળપણમાં ભજનમંડળીએ પોષેલો શબ્દ સંસ્કાર હવે તેમને ડાકોરના પુસ્કાલય ભણી વાળે છે. શિક્ષક તેમના પથદર્શક બને છે. તેની અગડંબગડં કવિતાઓ સુધારે છે. પણ આ બધું અત્યંત અસ્પષ્ટ અને ધુંધળું. રાવજીની સર્જનાત્મકતાને દિશા સાંપડી તેના અમદાવાદ નિવાસ પછી. અમદાવાદ હાઈસ્કૂલમાં ભણવાની લગનીને લીધે રાવજી પોતાના કાકા ચતુરભાઈને ત્યાં અમદાવાદ ભણવા માટે જાય છે. આ ક્ષણથી જ રાવજીમાં સંઘર્ષનાં બી રોપાય છે. ગરીબીની ભીષણતામાંથી છૂટવા અને પોતાના કુટુંબને છોડાવવાના ભગીરથ પ્રયાસરુપે તે ભણીગણીને આર્થિક સદ્ધરતા પ્રાપ્ત કરવા ચાહે છે.\nડો. ચિનુ મોદી કહે છે તેમ, ‘અને આમ તો એ બિચારો એના કાકાને ત્યાં રહેતો હતો. અને એ પોલીસ ઈન્સ્પેક્ટર એટલે બહુ કડક માણસ. અને એની(રાવજી) પાસે રામા જેવું કામ કરાવડાવે. પછી એ મને મળે તો ખાવાના ઠેકાણાં ના હોય.’ રાવજીની તરુણાવસ્થા દીવાસ્વપ્ન-સેવીતાપૂર્વક પસાર થઈ. ખેતર, ગામ કુટુંબ બધાંને માટે એણે કંઈકને કંઈક કરવું હતું. એની ઝંખનાઓ અને મહત્વાકાંક્ષાઓને જાણે આ કામે પાંખો આપી. પરિસ્થિતિને ઉપર-તળે કરી નાખવા એ મથે છે. નોકરીઓ સ્વીકારે છે, નોકરીઓ તરછોડે છે. સ્વમાનના ભોગે ક્ષણેય ન જીવાય તેવી ટેકીલી જીવનશૈલી આચારમાં મૂકે છે. મિલનો મુકર્દમ પોતાની જગ્યાએ અન્યને રાખવા માગે છે તેવી જાણ થતાં જ પોતે માર્ગ મોકળો કરી આપે યા છાપાના માલિકને પોતાના અસ્તિત્વની જાણ જ ન હોય તો તેના માટે શા સારું પરસેવો પાડવો?એવાંતેવાં કારણોસર સાલસતાપૂર્વક નોકરીઓ છોડે છે. કાકાનું ઘર છોડીને ગુજરાત કોલેજ સામેના મેદાનમાં સૂઈ રહેવા જેવાં તેનાં પરાક્રમો પણ જાણીતાં છે. રાવજી પાસે જીવવાનું પોતાને લોજિક હતું. પોતાની આંતર સૃષ્ટિનાં સંવેદનોની માવજત કરવામાં એ કશીય કસર છોડતો નહીં. ચિનુ મોદી કહે છે તેમ, રાવજીમાં વ્યવહારજ્ઞાન નહીં. જો વ્યવહારજ્ઞાન રાખ્યું હોત તો માણસ જીવી ગયો હોત. અમદાવાદ શહેર સાથે રાવજીને ફાવ્યું જ નહીં.\nઆર્થિક બેહાલી અને અમદાવાદમાં જ્યાં રહેતો તે કાકાના ઘરનાઓનું ઉપેક્ષાભર્યું વલણ તેને ખોતરી રહ્યાં હતાં. તેની પાસે ન તો દવા કરાવવાના પૈસા હતા ન તો ખાવા માટે મૂઠી ધાન હતું. ન તો રહેવા માટે પોતીકું લાગે તેવું કોઈ સ્થળ હતું. પરિણામે એ એક અલગ પડી ગયેલા દ્વિપની જેમ જીવવા લાગ્યો. અલબત્ત, તેમાં ક્યાંક ક્યાંક મળતી મિત્રોની લાગણીનું આશ્વાસન હતું. રાવજી સતત અંજપાભરી પરિસ્થિતિ અને માનસિક દબાણો વચ્ચે જીવતો રહ્યો અને જીવનની ઉખળ-બાખળતાને શબ્દસ્થ કરતો રહ્યો. જીવનમાં વણતોષી રહેલી ઝંખનાઓ તે સાહિત્ય સર્જન દ્વારા પૂરી કરવા મથે છે. પોતાની ‘વૃત્તિ’ નવલકથા તો નોબેલ પારિતોષિક માટે યોગ્ય ઠરે તેવા ખ્યાલ સાથે એ રાચતો હતો. બીજી બાજુ રોગ અને નિર્ધનતા એક સાથે વકરતાં જતાં હતાં. ચિનુ મોદી કહેતા કે રાવજીને ક્ષણની સારવાર વખતે જે કોઈ ચરીઓ પાળવાની આવી તે પાળી નહીં. ભજીયાં ખાવાનું સાવ ના પાડવા છતાં ભજીયાં ખાઈ આવતો. આણંદના ક્ષણ ચિકિત્સાલયમાં રાવજીએ સારવાર લીધી અને ત્યાં જ ‘અશ્રુઘર’ રચી અને હોસ્પિટલના વાતાવરણ, તેના ધબકાર અને પરિવેશને પોતાના સંદર્ભે તેણે સજીવ કર્યો. હોસ્પિટલના ચપરાસી કે સ્વીપર સાથે એ હંમેશા માનાર્થે જ વર્તતો. મૃત્યુની નજીક ઢસડાટો રાવજી જીવનના અંતકાળમાં જાણે ચેતો-વિસ્ફોટને કારણે વિક્ષુબ્ધિનો અનુભવ કરે છે. કપડાંલત્તાનું ભાનસાન પણ ભૂલી જાય છે. સતત પ્રલાપો કરે છે. અને સમયકસમયનું કંઈ લખ્યા કરે છે. પાંચેક દિવસના નિર્મનપણા બાદ 10મી ઓગસ્ટ 1968ના પરોઢિયે રાવજીએ દેહ છોડ્યો. રાવજી ત્યારથી શબ્દ થયો.\nરાવજીના સમગ્ર જીવન ઉપર આછો દ્રષ્ટિપાત કરતાં અનુભવાય છે કે રાવજી અનેકવિધ વિરોધાભાસો અને વિસંગતિઓની વચ્ચે જીવ્યો છે. અપ્રાપ્યની ઝંખના અને પ્રાપ્યની અનિશ્ચિતતા વચ્ચે તે સતત રિબાતો રહ્યો છે. વળી, અંતરના ધરાતલ ઉપર સુસવતા પ્રલંબ એકાંત અને એકાકીપણાને તે ઝેલતો રહ્યો છે. જીવનને પામી લેવાની ધખના અને મૃત્યુની ઉપસ્થિતિની વચ્ચે તે રહેંસાતો રહ્યો છે. તેને અનુભવાતી અધુરપ તે સતત તેના શબ્દોમાં ઠાલવતો રહ્યો છે. આટઆટલી વિષમતાઓ પછી પણ રાવજીને મનુષ્યજાતિ અને સર્જન વ્યાપારમાં શ્રધ્ધા રહી છે. કદાચ, તેથી જ રાવજી જીવનમાં તેમ કવિતામાં ધબકારપૂર્વક જીવન જીવી ગયો.\nઅને સરદાર પટેલે કહ્યું હતું: નડિયાદમાં હિન્દુઓનું ગૌરવ ‘હિન્દુ આશ્રમ’ છે તો શરમાવા જેવી એક જ વસ્તુ છે, ‘મિશન હોસ્પિટલ’\nUSમાં185 પ્રકારના વિઝાઃકયા પ્રકારનો વિઝા તમને મળી શકે?